****

**REPUBLIKA SRPSKA**

PRAVOBRANILAŠTVO REPUBLIKE SRPSKE

|  |
| --- |
| 78000 Banja Luka, Vladike Platona bb, Tel: +387 (0) 51/493-600, Faks: +387(0)51/810-290; E-mail: [prs@pravobranilastvors.net](mailto:prs@pravobranilastvors.net) |

**IZVJEŠTAJ O RADU PRAVOBRANILAŠTVA**

**REPUBLIKE SRPSKE**

**01.01.2022-31.12.2022. GODINE**

**Banja Luka, Oktobar 2023. godina**

**SADRŽAJ:**

[UVOD 1](#_Toc146720958)

[I POGLAVLjE 2](#_Toc146720959)

[1. NADLEŽNOST 2](#_Toc146720960)

[1.1. Nadležnost propisana Zakonom o Pravobranilaštvu 2](#_Toc146720961)

[1.2. Nadležnost organa propisana drugim posebnim zakonima i pravnim propisima 3](#_Toc146720962)

[II POGLAVLjE 5](#_Toc146720963)

[1. ORGANIZACIJA 5](#_Toc146720964)

[1.1. Organizacija Pravobranilaštva Republike Srpske 5](#_Toc146720965)

[1.2. Nadležnost pravobranioca Republike Srpske 6](#_Toc146720966)

[1.3. Nadležnost organizacionih jedinica 7](#_Toc146720967)

[1.3.1. Kabinet pravobranioca Republike Srpske 7](#_Toc146720968)

[1.3.2. Odjeljenje za privredu i investicije 8](#_Toc146720969)

[1.3.3. Odjeljenje za eksproprijaciju 9](#_Toc146720970)

[1.3.4. Sekretarijat Pravobranilaštva 9](#_Toc146720971)

[1.3.5. Računovodstvo 10](#_Toc146720972)

[1.3.6. Sjedište zamjenika pravobranioca 10](#_Toc146720973)

[2. KADROVSKA STRUKTURA 11](#_Toc146720974)

[2.1. Unutrašnja organizacija i sistematizacija radnih mjesta 11](#_Toc146720975)

[3. PLATE I OSTALA LIČNA PRIMANjA 20](#_Toc146720976)

[4. KANCELARIJSKI PROSTOR 20](#_Toc146720977)

[4.1. Sjedište Pravobranilaštva Republike Srpske u Banjoj Luci 20](#_Toc146720978)

[4.2 Sjedište zamjenika pravobranioca Banja Luka 21](#_Toc146720979)

[4.3. Sjedište zamjenika pravobranioca Doboj 21](#_Toc146720980)

[4.4. Sjedište zamjenika pravobranioca Prijedor 22](#_Toc146720981)

[4.5. Sjedište zamjenika pravobranioca Foča 22](#_Toc146720982)

[4.6. Sjedište zamjenika pravobranioca Trebinje 22](#_Toc146720983)

[4.7. Sjedište zamjenika pravobranioca Bijeljina 22](#_Toc146720984)

[4.8. Sjedište zamjenika pravobranioca Istočno Sarajevo 23](#_Toc146720985)

[4.9. Sjedište zamjenika pravobranioca Vlasenica 23](#_Toc146720986)

[5. TEHNIČKA INFRASTRUKTURA 23](#_Toc146720987)

[III POGLAVLjE 24](#_Toc146720988)

[1. IZVJEŠTAJ O RADU PRAVOBRANILAŠTVA REPUBLIKE SRPSKE OD 01.01 - 31.12.2022. GODINE 24](#_Toc146720989)

[1.1 Ključne aktivnosti 24](#_Toc146720990)

[1.2 Zastupanje pred sudovima i drugim organima 24](#_Toc146720991)

[1.3 Parnični predmeti 25](#_Toc146720992)

[1.3.1. Informacija o ukupnom broju parničnih predmeta u iznosu preko 50.000.00 KM 25](#_Toc146720993)

[1.4. Vanparnični predmeti 36](#_Toc146720994)

[1.5. Predmeti izvršenja 37](#_Toc146720995)

[1.6. Upravni predmeti 38](#_Toc146720996)

[1.6.1 Postupci izlaganja na javni uvid podataka o nepokretnostima i utvrđivanju prava na nepokretnostima 38](#_Toc146720997)

[1.7 Upravni spor 39](#_Toc146720998)

[1.8 Adhezioni predmeti 40](#_Toc146720999)

[1.9 Predmeti preventive 40](#_Toc146721000)

[1.9.1 Sudski sporovi koji se vode po tužbama fizičkih lica iz FBiH i Brčko Distrikta BiH radi naknade nematerijalne i materijalne štete nastale u periodu ratnih dejstava 40](#_Toc146721001)

[1.9.2 Preventivno postupanje u predmetu koji se vodio pred sudom Bosne i Hercegovine radi utvrđivanja prava vlasništva i uknjižbe lokaliteta „Veliki Žep“ u Han Pjesku 41](#_Toc146721002)

[1.10 Pravna mišljenja 43](#_Toc146721003)

[1.11 Vansudska poravnanja pred Pravobranilaštvom Republike Srpske 44](#_Toc146721004)

[1.12 Zastupanje Poreske uprave Republike Srpske u stečajnim, likvidacionim, izvršnim i postupcima upisa i brisanja zakonske hipoteke 45](#_Toc146721005)

[1.13 Eksproprijacija 48](#_Toc146721006)

[1.14 Djelovanje Pravobranilaštva 55](#_Toc146721007)

[IV POGLAVLjE 58](#_Toc146721008)

[1. POSLOVI UPRAVE PRAVOBRANILAŠTVA REPUBLIKE SRPSKE 58](#_Toc146721009)

[1.1 Materijalno – finansijsko poslovanje 58](#_Toc146721010)

[**1.2** **Rashodi za lična primanja** zaposlenih 59](#_Toc146721011)

[**1.3** **Rashodi po osnovu korištenja roba i usluga** 60](#_Toc146721012)

[**1.4** **Izdaci za nefinansijsku imovinu** 63](#_Toc146721013)

[2. PRAVNI I NORMATIVNI POSLOVI 63](#_Toc146721014)

[3. STRATEGIJA BORBE PROTIV KORUPCIJE U REPUBLICI SRPSKOJ 64](#_Toc146721015)

[3.1 Implementacija aplikacije „Prijavi korupciju“ 64](#_Toc146721016)

[3.2 Uputstvo o postupanju sa prijavom korupcije u Pravobranilaštvu Republike Srpske 64](#_Toc146721017)

[3.3 Uvođenje i razvoj sistema finansijskog upravljanja i kontrole 65](#_Toc146721018)

[4 STRUČNI KOLEGIJUM 65](#_Toc146721019)

[5 PRISTUP INFORMACIJAMA 66](#_Toc146721020)

[6 DISCIPLINSKA KOMISIJA 66](#_Toc146721021)

[7 KOMISIJA ZA JAVNE NABAVKE 66](#_Toc146721022)

[8 STUDENTSKA PRAKSA 66](#_Toc146721023)

[V POGLAVLjE 67](#_Toc146721024)

[1. EDUKACIJA ZAPOSLENIH 67](#_Toc146721025)

[VI POGLAVLjE 68](#_Toc146721026)

[ZAKLjUČCI 68](#_Toc146721027)

UVOD

Podnošenjem godišnjeg izvještaja o radu Pravobranilaštva Republike Srpske pravobranilac Republike Srpske ispunjava zakonsku obavezu izvještavanja propisanu u članu 34. stav 3. Zakona o Pravobranilaštvu Republike Srpske („Službeni glasnik Republike Srpske“, broj 7/18). Izvještaj obuhvata period od 01. januara do 31. decembra 2022. godine i predstavlja godišnji izvještaj o radu Pravobranilaštva Republike Srpske, a podnosi se sa ciljem da informiše Narodnu skupštinu Republike Srpske i ukupnu javnost o radu organa.

Programom rada Narodne skupštine Republike Srpske za 2023. godinu predviđeno je razmatranje Izvještaja o radu Pravobranilaštva Republike Srpske za 2022. godinu u okviru tematskog dijela („Službeni glasnik Republike Srpske“, broj 26/23).

U izvještajnom periodu funkciju pravobranioca Republike Srpske je obavljao Milimir Govedarica koji je Odlukom Narodne skupštine Republike Srpske broj: 02/1**-**021**-**793/21 od 07. oktobra 2021. godine („Službeni glasnik Republike Srpske“, broj 94/21), izabran za pravobranioca Republike Srpske, na period od četiri godine. Dužnost sekretara Pravobranilaštva je obavljala Branka Zec, dipl. pravnik, a dužnost šefa Računovodstva Draženka Pucar, dipl. ekonomista.

Izvještaj sadrži šest poglavlja. U prvom poglavlju je prikazana nadležnost Pravobranilaštva Republike Srpske. U drugom poglavlju: organizacija organa, nadležnost pravobranioca i svih organizacionih jedinica, unutrašnja organizacija i sistematizacija radnih mjesta, plate i ostala lična primanja, kancelarijski prostor i tehnička infrastrukura. U trećem se govori o preduzetim aktivnostima radi zaštite i ostvarivanja imovinskih prava zastupanih subjekata iz člana 9. Zakona o Pravobranilaštvu sa statističkim pokazateljima za sve vrste predmeta iz nadležnosti ovog organa. U četvrtom je prikazano materijalno-finansijsko poslovanje, pravni i normativni poslovi, stručni kolegijum, pristup informacijama, rad komisija i studentska praksa u Pravobranilaštvu Republike Srpske. U šestom su prikazani obavezujući zaključci za sve organizacione jedinice Pravobranilaštva Republike Srpske.

I POGLAVLjE

# NADLEŽNOST

## 1.1. Nadležnost propisana Zakonom o Pravobranilaštvu Republike Srpske

Odredbama Zakona o Pravobranilaštvu („Službeni glasnik Republike Srpske“, broj 7/18), propisana je nadležnost organa:

* U postupku pred sudovima i drugim nadležnim organima preduzima pravna sredstva radi zaštite i ostvarivanja imovinskih prava i interesa zastupanih subjekata, te vrši i druge poslove određene zakonom.
* Poslove zastupanja Pravobranilaštvo vrši u sudskim, upravnim i drugim postupcima.
* Daje obrazloženo mišljenje subjektima na nacrte privrednih ugovora, ugovora o koncesijama, ugovora o javno **-** privatnim partnerstvima i ugovora koji regulišu imovinsko **-** pravna pitanja, uz obavezu dostavljanja relevantne dokumentacije od strane zastupanog subjekta.
* Ima pravo i obavezu da pokrene, odnosno podnese inicijativu za pokretanje postupka ili se uključi u postupak pred sudom ili drugim nadležnim organom radi zaštite prava i interesa zastupanih subjekata, u slučajevima kada je to propisano zakonom, kada to pismeno zahtjevaju subjekti koje ono zastupa ili kada na drugi način sazna da je to potrebno.
* Prati i proučava pojave, pravna pitanja i probleme od značaja za vršenje svojih nadležnosti, imovinu zastupanih subjekata, primjenu zakona i drugih propisa, te obavještava Vladu i druge nadležne organe i predlaže mjere za zaštitu imovine zastupanih subjekata i sprečavanje društveno štetnih pojava.
* Pravobranilaštvo ima obavezu da pred Ustavnim sudom pokrene postupak za ocjenu ustavnosti zakona i zakonitosti drugih propisa i opštih akata, kada ocjeni da su povrijeđena imovinska prava i interesi zastupanih subjekata.
* Obavezno je da traži poništavanje ili ukidanje odluka i drugih akata kojima su povrijeđena imovinska prava zastupanih subjekata.
* U postupcima utvrđivanja krivične odgovornosti za krivična djela za koja postoji osnovana sumnja da je nastala materijalna šteta za zastupanog subjekta Pravobranilaštvo učestvuje u svojstvu zastupnika oštećenog, po obavještenju nadležnog organa ili u drugim slučajevima kada sazna da je to potrebno.
* Daje mišljenja subjektima koje po zakonu zastupa i u drugim pravnim stvarima kada zastupani subjekt smatra da je to potrebno.
* Podnosi tužbu za utvrđivanje ništavosti, odnosno tužbu za poništenje ugovora koji je zaključio zastupani subjekt, a za koji ugovor je Pravobranilaštvo mišljenja da je ništav, odnosno rušljiv.
* Pravobranilaštvo može, prije pokretanja postupka pred nadležnim sudom ili drugim organom, preduzeti mjere radi pokušaja zaključenja vansudskog poravnanja ili učestvovati u postupcima medijacije, ukoliko za to ima izričitu pismenu saglasnost zastupanog subjekta. Vansudsko poravnanje zaključuje se kod notara u slučaju da je potrebna klauzula izvršnosti.
* Zastupa institucije Republike Srpske, jedinice lokalne samouprave, njihove organe i organizacije, te druge organe i organizacije koji nemaju svojstvo pravnog lica u postupcima likvidacije, stečaja, izvršnim, te postupcima upisa i brisanja hipoteke shodno zakonu.

## 1.2. Nadležnost organa propisana drugim posebnim zakonima i pravnim propisima

* U skladu sa Zakonom o ostvarivanju prava na naknadu materijalne i nematerijalne štete nastale u periodu ratnih dejstava od 20.05.1992 do 19.06.1996. godine ( "Službeni glasnik Republike Srpske", br. 103/05, 1/09, 49/09 i 118/09) sprovodi postupak vansudskog poravnanja za ostvarivanje prava utvrđenih ovim zakonom.
* Podnosi nadležnom organu prijedlog za utvrđivanje opšteg interesa i prijedlog za eksproprijaciju u ime korisnika eksproprijacije u skladu sa Zakonom o eksproprijaciji, zaključuje sporazume o naknadi i sudska poravnanja. Postupa u skladu sa Zakonom o posebnom postupku eksproprijacije radi izgradnje autoputa Banja Luka**-**Prijedor ( „Službeni glasnik Republike Srpske“, br. 61/21), te Zakonom o posebnom postupku eksproprijacije radi izgradnje autoputa i gasovoda dionice Vukosavlje**-**Brčko i Brčko**-**Rača ( „Službeni glasnik Republike Srpske“, br. 18/20 i 42/20).
* Kad je zakonom ovlašćeno, može izjaviti žalbu protiv rješenja donesenog u upravnom postupku, kojim je povrijeđen zakon u korist pojedinca ili pravnog lica, a na štetu javnog interesa.
* Može pokrenuti upravni spor, kad je upravnim aktom povrijeđen zakon na štetu Republike Srpske, grada ili opštine koju po zakonu zastupa, kao i u drugim slučajevima određenim zakonom.
* Izjašnjava se o prihvatanju finansijskog i operativnog plana restrukturiranja za potraživanja Republike Srpske, u skladu sa Zakonom o stečaju ("Službeni glasnik Republike Srpske", br. 16/16).
* Samostalno podnosi tužbu nadležnom sudu radi poništenja ugovora koji je zaključen suprotno odredbama Zakona o privatizaciji državnih stanova ("Službeni glasnik Republike Srpske", br. 118/11, 67/13, 60/15, 45/18, 63/20).
* Na osnovu ovlašćenja koja su utvrđena u Zakonu o koncesijama ("Službeni glasnik Republike Srpske", br. 59/13, 16/18, 70/20 i 111/21), Zakonu o stvarnim pravima ("Službeni glasnik Republike Srpske", br. 124/08, 03/09 **-** isp., 58/09, 95/11, 60/15, 18/16, 107/19, 1/21 i 119/21), te drugim posebnim zakonima daje mišljenja na privredne ugovore i na ugovore koji regulišu imovinsko **-** pravna pitanja.
* Prema odredbama Zakona o imovini i potraživanjima kojima upravlja Fond za upravljanje nekretninama i potraživanjima Republike Srpske ("Službeni glasnik Republike Srpske", br. 29/10 i 11/15), postupa u predmetima, u kojima su pravna lica imovinu iz pasivnog podbilansa prodala ili su naplatila potraživanja, nakon što isti budu evidentirani i proslijeđeni od strane ovog Fonda radi preduzimanja pravnih sredstava pred nadležnim sudovima i drugim organima u Republici Srpskoj, radi zaštite imovinskih prava i interesa Republike Srpske.
* Prema odredbama Poslovnika o radu Vlade Republike Srpske ("Službeni glasnik Republike Srpske", br. 123/18), prije dostavljanja na odbore, radi uvrštavanja na dnevni red sjednice odbora, nacrta i prijedoga zakona, strategija, uredbi, odluka i drugih propisa i opštih akata, na zahtjev predlagača dostavlja mišljenje, ako se radi o zaštiti imovinskih prava i interesa Republike Srpske, odnosno kada se aktom stvara ugovorna obaveza za Republiku Srpsku.
* Obavlja i druge poslove utvrđene zakonom i drugim propisima.

II POGLAVLjE

# ORGANIZACIJA

## Organizacija Pravobranilaštva Republike Srpske

Odredbama Zakona o Pravobranilaštvu Republike Srpske („Službeni glasnik Republike Srpske“, broj 7/18) i Pravilnika o unutrašnjoj organizaciji i sistematizaciji radnih mjesta u Pravobranilaštvu Republike Srpske („Službeni glasnik Republike Srpske“, broj 78/18), utvrđena je organizacija organa. Organizacionu strukturu čine sjedište Pravobranilaštva Republike Srpske u Banjoj Luci i sjedišta zamjenika pravobranioca Republike Srpske, kao osnovne organizacione jedinice.

1. U sjedištu Pravobranilaštva obrazuju se posebne oganizacione jedinice:
2. Kabinet pravobranioca,
3. Odjeljenje za privredu i investicije,
4. Odjeljenje za eksproprijaciju,
5. Sekretarijat Pravobranilaštva.
6. U Sekretarijatu Pravobranilaštva se kao unutrašnje organizacione jedinice obrazuju:
7. Računovodstvo Pravobranilaštva,
8. Odsjek za pisarnicu.
9. Sjedišta zamjenika pravobranioca Republike Srpske:
   1. Sjedište zamjenika pravobranioca Banja Luka, koje obuhvata područje mjesne nadležnosti osnovnog suda u Banjoj Luci, Gradiški, Srpcu, Laktašima, Kotor Varošu, Prnjavoru i Mrkonjić Gradu, odnosno Okružnog privrednog suda u Banjoj Luci.
   2. Sjedište zamjenika pravobranioca Bijeljina, koje obuhvata područje mjesne nadležnosti osnovog suda u Bijeljini, Loparama, Zvorniku i Brčko Distriktu BiH, odnosno Okružnog privrednog suda u Bijeljini.
   3. Sjedište zamjenika pravobranioca Doboj, koje obuhvata područje mjesne nadležnosti osnovnog suda u Doboju, Derventi, Tesliću, Modriči i Šamcu, odnosno područje Okružnog privrednog suda u Doboju.
   4. Sjedište zamjenika pravobranioca Prijedor, koje obuhvata područje mjesne nadležnosti osnovnog suda u Prijedoru, Kozarskoj Dubici i Novom Gradu, te za područje Okružnog privrednog suda u Prijedoru.
   5. Sjedište zamjenika pravobranioca Foča, koje obuhvata područje mjesne nadležnosti osnovnog suda u Foči, Višegradu i Rogatici.
   6. Sjedište zamjenika pravobranioca Trebinje, koje obuhvata područje mjesne nadležnosti osnovnog suda u Trebinju i Nevesinju, odnosno Okružnog privrednog suda u Trebinju.
   7. Sjedište zamjenika pravobranioca Istočno Sarajevo, koje obuhvata područje mjesne nadležnosti osnovnog suda u Sokocu i Istočnom Novom Sarajevu, odnosno Okružnog privrednog suda u Istočnom Sarajevu.
   8. Sjedište zamjenika pravobranioca Vlasenica, koje obuhvata područje mjesne nadležnosti osnovnog suda u Vlasenici i Srebrenici.
   9. Sjedište zamjenika pravobranioca Zvornik koje obuhvata područje mjesne nadležnosti osnovnog suda u Zvorniku, Vlasenici i Srebrenici, odnosno Okružnog privrednog suda u Zvorniku.

## Nadležnost pravobranioca Republike Srpske

Funkciju Pravobranilštva Republike Srpske vrši pravobranilac. Rukovodi radom i predstavlja Pravobranilaštvo u skladu sa Zakonom o Pravobranilaštvu. Ima prava i obaveze da: odlučuje o pravima po osnovu rada svih zaposlenih u Pravobranilaštvu; otklanja nepravilnosti u radu, te može preduzeti svaku radnju iz nadležnosti Pravobranilašta; izdaje u pisanoj formi obavezna uputstva za rad i postupanje zamjenika i ostalih zaposlenih u Pravobranilaštvu u cilju jednoobraznog, zakonitog, efikasnog rada i postupanja, kao i uputstva za nadzor nad radom; može izdati u pisanoj formi obavezno uputstvo za rad i postupanje zamjenika i ostalih zaposlenih u Pravobranilaštvu u konkretnom predmetu; podnosi godišnji izvještaj o radu Pravobranilaštva Narodnoj skupštini na usvajanje; dostavlja informacije i izvještaj o stanju i postupanju u pojedinim predmetima Vladi, Ministarstvu pravde, Ministarstvu finansija i zastupanim subjektima, na njihov zahtjev; ukoliko to zahtjevaju potrebe obavljanja pravobranilačkih poslova, može zamjenika, bez njegove saglasnosti uputiti na rad u drugo sjedište na period od šest mjeseci u toku jedne kalendarske godine, a uz njegov pristanak najviše do 12 mjeseci, ukoliko zamjenik odbije da postupi po rješenju za privremeno upućivanje na rad u drugo sjedište, može pokrenuti inicijativu za njegovo razrješenje; podnosi Vladi inicijativu za razrješenje zamjenika, ako utvrdi da zamjenik nesavjesno, nezakonito, neprofesionalno ili neblagovremeno obavlja funkciju, ako utvrdi da zamjenik nije stupio na dužnost u propisanom roku, u slučaju ukidanja ili reorganizacije organizacione jedinice kojom rukovodi ili radnog mjesta, ako utvrdi da je zamjenik izgubio radnu sposobnost za vršenje te funkcije, ako utvrdi da je zamjenik pravosnažnom presudom osuđen na bezuslovnu kaznu zatvora od najmanje šest mjeseci ili ako je osuđen za krivično djelo koje ga čini nepodobnim za vršenje te funkcije; može podnijeti inicijativu za razrješenje zamjenika ukoliko skupština jedinice lokalne samouprave ne usvoji godišnji izvještaj o radu zamjenika; u skladu sa Zakonom o Pravobranilaštvu može ovlastiti zamjenika i pomoćnika da ga zamjenjuju u zastupanju, a izuzetno ako to zahtjeva priroda spora i razlozi ekonomičnosti postupka ovlašćenje može dati i drugom zaposlenom u Pravobranilaštvu u skladu sa zakonom ili licu koje je zaposleno kod subjekta kojeg zastupa Pravobranilaštvo; na zahtjev zastupanih subjekata ili na osnovu potrebe ispunjavanja postavljenih ciljeva ili povećanog obima posla ili hitnosti rješavanja određenih poslova i realizovanja određenih projekata od značaja za zastupane subjekte, osniva radne grupe na nivou Pravobranilaštva ili sjedišta zamjenika; donosi rješenje za formiranje radnih grupa i stručnih komisija od zaposlenih iz jedne ili više organizacionih jedinica Pravobranilaštva radi obavljanja određenih zadataka od značaja za Pravobranilaštvo; daje izjave za pisane i elektronske medije o rukovođenju radom i predmetima u Pravobranilaštvu; može pismeno ovlastiti zamjenika pravobranioca ili drugo lice zaposleno u Pravobranilaštvu da može dati izjavu za pisane i elektronske medije u konkretnom predmetu; može na osnovu naredbe odrediti vršenje stručnog nadzora nad postupanjem sjedišta zamjenika ili nadzor u konkretnim predmetima u sjedištima zamjenika i drugim organizacionim jedinicama Pravobranilaštva Republike Srpske .

Poslovi iz nadležnosti pravobranioca su taksativno pobrojani i obavljaju se u Kabinetu pravobranioca Republike Srpske, a to su: poslovi uprave kojima se uređuje unutrašnje poslovanje i vođenje evidencija u Pravobranilaštvu Republike Srpske, poslovi kojima se obezbjeđuju potrebni uslovi za pravilan rad i poslovanje Pravobranilaštva: stručni, normativni, savjetodavni, protokolarni i poslovi administrativno **-** tehničke prirode za pravobranioca. Pravobranilac učestvuje u radu sjednica Vlade Republike Srpske i Narodne skupštine Republike Srpske, a putem štampanih i elektronskih medija može obavijestiti javnost o stanju zaštite imovinskih interesa Republike Srpske i ostalih zastupanih subjekata.

## Nadležnost organizacionih jedinica

### Kabinet pravobranioca Republike Srpske

U Kabinetu pravobranioca obavljaju se poslovi iz nadležnosti pravobranioca koji vrši funkciju Pravobranilaštva Republike Srpske. To su poslovi kojima se obezbjeđuju potrebni uslovi za pravilan rad i poslovanje Pravobranilaštva: stručni, normativni; savjetodavni, protokolarni i poslovi administrativno - tehničke prirode za pravobranioca; donošenje programa rada sa rasporedom poslova i zadataka; izrada godišnjeg izvještaja o radu organa koji se podnosi Narodnoj skupštini Republike Srpske; izrada kadrovskog plana; poslovi preventivnog djelovanja u cilju sprečavanja društveno štetnih pojava; davanje mišljenja na nacrte ili prijedloge zakona i drugih propisa Republike Srpske na osnovu Poslovnika o radu Vlade Republike Srpske; davanje obaveznog uputstva za rad i postupanje zamjenika i ostalih zaposlenih u Pravobranilaštvu u cilju jednoobraznog, zakonitog i efikasnog rada i postupanja; davanje obaveznog uputstva za rad i postupanje u konkretnom predmetu zamjeniku pravobranioca; davanje mišljenja subjektima koje po zakonu zastupa na nacrte privrednih ugovora, ugovora o koncesijama, ugovora o javno **-** privatnim partnerstvima i ugovora koji regulišu imovinsko **-** pravna pitanja; davanje mišljenja subjektima koje po zakonu zastupa i u drugim pravnim stvarima kada zastupani subjekt smatra da je to potrebno; postupanje po pritužbama na rad organa /nosilaca pravobranilačke funkcije/ ostalih zaposlenih; postupanje po zahtjevima zastupanih subjekata za korekciju mišljenja o pravnoj valjanosti ugovora koje je dalo mjesno nadležno sjedište zamjenika; organizovanje stručnih kolegijuma Pravobranilaštva; izvršavanje obaveza utvrđenih u Akcionom planu Vlade Republike Srpske za realizaciju Strategije za borbu protiv korupcije u Republici Srpskoj i izvršavanje obaveza iz drugih strateških dokumenata / akcionih planova Vlade Republike Srpske u dijelu koji je u nadležnosti Pravobranilaštva; pripremanje referata stručnog karaktera iz svih oblasti prava radi objavljivanja u pravnim časopisima/biltenima; pripremanje stručnih referata za učešće Pravobranilaštva na savjetovanjima iz građanske oblasti i drugih oblasti koje organizuju strukovna udruženja pravnika u zemlji i inostranstvu; poslovi informisanja i odnosa sa javnošću; izrada nacrta ovlašćenja za zamjenike; izrada nacrta ovlašćenja za pomoćnike pravobranioca; izrada nacrta ovlašćenja za druge zaposlene u Pravobranilaštvu; izrada nacrta ovlašćenja za lica zaposlena kod subjekta kojeg zastupa Pravobranilaštvo; poslovi koji se odnose na postupak pristupa informacijama; saradnja i komunikacija sa institucijama u Republici Srpskoj i zemljama okruženja; ažuriranje elektronske prezentacije organa; obuka i stručno osposobljavanje nosilaca pravobranilačke funkcije i ostalih zaposlenih; zavođenje sastanaka koje organizuje i na koje je pozvan pravobranilac; priprema nacrta akata korespondencije po nalogu pravobranioca; kompletiranje materijala za učešće pravobranioca na sjednicama Vlade Republike Srpske, Narodne skupštine Republike Srpske i drugih organa u čijem radu učestvuje pravobranilac; organizacija službenih putovanja za pravobranioca; obavlja i ostale poslove u skladu sa zakonom i drugim propisima, a koje odredi pravobranilac.

### Odjeljenje za privredu i investicije

Odjeljenje za privredu i investicije je posebna organizaciona jedinica u sjedištu Pravobranilaštva Republike Srpske u kojoj se obavljaju stručni poslovi, poslovi zastupanja iz nadležnosti Pravobranilaštva: priprema pravobraniocu obrazloženo mišljenje na nacrte privrednih ugovora, nacrte ugovora o koncesijama, nacrte ugovora o javno **-** privatnim partnerstvima i nacrte ugovora koji regulišu imovinsko **-** pravna pitanja, uključujući i nacrte ugovora o zakupu uz obavezu dostavljanja cjelokupne relevantne dokumentacije od strane zastupanog subjekta; pravobraniocu priprema i mišljenja za subjekte koje po zakonu zastupa i u drugim pravnim stvarima kada oni zatraže mišljenje Pravobranilaštva; učestvuje u postupcima utvrđivanja prava svojine na nepokretnostima privatizovanih privrednih društava u skladu sa Zakonom o privatizaciji državnog kapitala u preduzećima; pravobraniocu priprema izjašnjenja o prihvatanju finansijskog i operativnog plana restrukturiranja za potraživanja Republike Srpske u skladu sa zakonom; učestvuje u stečajnim i likvidacionim postupcima kada su vjerovnici zastupani subjekti; sarađuje sa zastupanim subjektima i izrađuje nacrte ovlašćenja zaposlenim kod zastupanih subjekata; izrađuje nacrte ovlašćenja za radnike Poreske uprave radi zastupanja u likvidacionim i stečajnim postupcima; podnosi zahtjev za pokretanje postupka revizije privatizacije prema odredbama Zakona o reviziji privatizacije državnog kapitala u preduzećima i bankama; prema odredbama Zakona o imovini i potraživanjima kojima upravlja Fond za upravljanje nekretninama i potraživanjima Republike Srpske postupa u predmetima u kojima su pravna lica imovinu iz pasivnog podbilansa prodali, prikrili ili prikazali u aktivnom bilansu, ili su naplatili potraživanja, nakon što isti budu evidentirani a njihovi predmeti proslijeđeni od strane Fonda za upravljanje nekretninama i potraživanjima u vlasništvu Republike Srpske; pravobraniocu priprema mišljenja na nacrte ugovora o raspolaganju imovinom Republike Srpske u Federaciji Bosne i Hecegovine, Brčko Distriktu Bosne i Hecegovine i inostranstvu; na osnovu ovlašćenja koja su utvrđena u Zakonu o poljoprivrednom zemljištu, Zakonu o koncesijama, Pravilniku o uslovima i načinu zamjene šuma i šumskog zemljišta u svojini Republike Srpske, Uredbi o postupku realizacije javno **-** privatnog partnerstva u Republici Srpskoj i Poslovniku o radu Vlade Republike Srpske, pravobraniocu priprema mišljenja na nacrte privrednih ugovora i ugovora koji regulišu imovinsko - pravna pitanja; pred sudom i drugim nadležnim organima zastupa subjekte iz člana 3. Pravilnika; pred Komisijom za izlaganje na javni uvid podataka o nepokretnostima i utvrđivanja prava na nepokretnostima štiti imovinske interese i ostvaruje prava zastupanih subjekata kad je druga strana pravno lice ili fizičko lice kao investitor; pred sudovima i drugim nadležnim organima preduzima pravna sredstva radi zaštite i ostvarivanja imovinskih prava i interesa zastupanih subjekata u postupcima koji su proizašli iz postupka izlaganja na javni uvid podataka o nepokretnostima i utvrđivanja prava na nepokretnostima kad je druga strana pravno ili fizičko lice kao investitor; prati i proučava postupak formiranja katastra nepokretnosti i dostavlja pravobraniocu i sjedištima zamjenika stručne analize i mišljenja o ovom postupku; na osnovu naredbe pravobranioca vrši stručni nadzor nad postupanjem sjedišta zamjenika u gore navedenim postupcima **-** predmetima; obavlja i druge poslove u skladu sa zakonom i drugim propisima, a koje odredi pravobranilac.

### Odjeljenje za eksproprijaciju

Odjeljenje za eksproprijaciju je posebna organizaciona jedinica u sjedištu Pravobranilaštva u kojoj se obavljaju stručni poslovi na rješavanju imovinsko **-**pravnih odnosa u postupku eksproprijacije na području cijele Republike Srpske, a po potrebi u koordinaciji sa sjedištem zamjenika na čijem području se obavljaju poslovi, i to: na obrazložen prijedlog subjekta čija imovinska prava po zakonu zastupa, u njihovo ime, inicira i vodi postupak eksproprijacije; prije podnošenja prijedloga za eksproprijaciju može od nadležnog organa uprave obrazloženim prijedlogom zatražiti da se odobre pripremne radnje ( premjeravanja, vještačenje i sl.) uz dokaz da je vlasniku obezbjeđena naknada za svaku eventualnu štetu nastalu ovom prethodnom radnjom; pokušava da subjekti koje zastupa, bez postupka eksproprijacije, sklope sporazum sa vlasnicima nepokretnosti sa svim elementima ugovora o kupoprodaji; inicira, kao prethodno pitanje, rješavanje vlasničko **-**pravnih odnosa pred nadležnim organom uprave, kako ne bi došlo do povrede prava na restituciju stvarnim vlasnicima ili sklapanja ništavih ugovora; na zahtjev korisnika eksproprijacije podnosi Vladi Republike Srpske prijedlog za utvrđivanje opšteg interesa za eksproprijaciju i dostavlja sve zakonom propisana dokumenta; ukoliko se ekspropriše stambeni ili poslovni objekt, na zahtjev zastupanog subjekta istom pomaže u obezbjeđenju drugog odgovarajućeg zamjenskog stana ili poslovnog prostora za vlasnika nepokretnosti; daje mišljenje na nacrte ugovora o zamjeni koji korisnik eksproprijacije treba zaključiti sa vlasnikom eksproprisane nepokretnosti, kao i na nacrt ugovora kojim se reguliše položaj i obaveze investitora; na osnovu utvrđenog opšteg interesa, a na zahtjev korisnika eksproprijacije podnosi nadležnom organu uprave prijedlog za donošenje rješenja o eksproprijaciji; u postupku eksproprijacije pred nadležnim organom uprave zastupa korisnika eksproprijacije; zastupa korisnika eksproprijacije po žalbi pred drugostepenim organom uprave i u upravnom sporu pred sudom; na zahtjev korisnika eksproprijacije dostavlja Vladi obrazložen prijedlog da se nakon konačnosti rješenja o eksproprijaciji dozvoli, zbog izuzetnih i hitnih razloga, ulazak u posjed eksproprisanih nepokretnosti; na zahtjev korisnika eksproprijacije može odustati od eksproprijacije i povući prijedlog za eksproprijaciju; obavještava nadležni organ uprave u slučaju da stranke sporazumno zahtjevaju poništenje ili izmjenu rješenja o eksproprijaciji; u slučaju da iz eksproprijacije proizađe imovinski spor, u parničnom postupku, zastupa subjekte čija imovinska prava zastupa po zakonu; u vanparničnom postupku određivanja naknade za eksproprisanu nepokretnost zastupa korisnika eksproprijacije; na zahtjev korisnika eksproprijacije može pred nadležnim organom uprave predložiti i donošenje rješenja kojim se dozvoljava privremeno zauzimanje susjednog zemljišta, ako je to neophodno za izgradnju objekta ili izvođenje radova zbog kojih je izvršena eksproprijacija; zastupa korisnika eksproprijacije u postupku izvršenja rješenja o eksproprijaciji (ulazak u posjed eksproprisanih nepokretnosti), po potrebi može zatražiti asistenciju policije u tom postupku, proučava postupak eksproprijacije i dostavlja pravobraniocu i sjedištima zamjenika stručne analize i mišljenja o ovom postupku; na osnovu naredbe pravobranioca, vrši stručni nadzor nad postupanjem sjedišta zamjenika u gore navedenim postupcima**-**predmetima; obavlja i druge poslove u skladu sa zakonom i drugim propisima, a koje odredi pravobranilac.

### Sekretarijat Pravobranilaštva

Sekretarijat Pravobranilaštva je posebna organizaciona jedinica u kojoj se obavljaju poslovi od zajedničkog interesa za Pravobranilaštvo kojima se obezbjeđuje zakonit i usklađen rad: normativni **-** izrada internih akata Pravobranilaštva i nadzor usklađenosti istih sa zakonom i drugim propisima; nadzor nad sprovođenjem kancelarijskog poslovanja; poslovi izrade statističkih izvještaja i vođenja svih evidencija; poslovi iz arhivske djelatnosti; poslovi javnih nabavki; informatički; stručno**-**operativni; administrativni; poslovi saradnje sa drugim organima; poslovi prikupljanja stručne literature i organizovanja edukacije zaposlenih u Pravobranilaštvu, kao i drugi poslovi u skladu sa zakonom i drugim propisima, a koje odredi pravobranilac.

### Računovodstvo

Računovodstvo Pravobranilaštva Republike Srpske je unutrašnja organizaciona jedinica u Sekretarijatu u kojoj se obavljaju sljedeći računovodstveno**-**finansijski poslovi: konekcija sa SUFI **-** sistemom Trezora; prisustvovanje radionicama koje organizuje Ministarstvo pravde i Ministarstvo finansija kod uvođenja novih programa **-** aplikacija na SUFI **-** sistemu Trezora; prijem šihtarica i putnih naloga potpisanih od strane zamjenika pravobranioca; obračunavanje plata, unos u SUFI **-** sistem Trezora; izrada poreskih obrazaca **-** obrazac za doprinose i obrazac za poreze; izrada evidencionih listića za sve radnike sa iznosima svih primanja i visine uplaćenih poreza i doprinosa za potrebe Fonda PIO RS; izrada godišnjeg obračuna za prethodnu godinu; izrada kvartalnih izvještaja za svaki kvartal; izrada kvartalnih planova potrošnje; upućivanje zahtjeva za realokaciju sredstava sa pozicije na poziciju; listanje raspoloživih sredstava, odobravanje računa za plaćanje; planiranje budžeta i rad na BPMIS aplikaciji; pripreme za donošenje budžetskog zahtjeva za iduću godinu Instrukcija br. 1 **-** Prioritet budžetske potrošnje; priprema plana budžeta za iduću godinu i prateće dokumentacije **-** dostava Ministarstvu finansija; izrada izvještaja o potrošnji goriva; saradnja sa internim revizorom Ministarstva pravde; sravnjenje popisa, isknjižavanje razlika, knjiženje amortizacije itd; popunjavanje naloga za registraciju vozila; stalni kontakti sa trezorom i usaglašavanje; sravnjenje IOS-a sa dobavljačima; svakodnevno primanje faktura i unos u knjigu KUF**-**a; obrada unosa na trezor, praćenje plaćanja, izrada lista prioriteta i dostavljanje Ministarstvu finansija; dostavljanje izvještaja na zahtjev Ministarstva pravde i Ministarstva finansija; obrada i zavođenje sudskih taksi; upućivanje zahtjeva Zavodu za zapošljavanje Republike Srpske za sufinansiranje projekta zapošljavanje pripravnika; prijem i kontrola finansijskih dokumenata/računa **-** IOS, opomene, takse; evidencija bolovanja i upućivanje zahtjeva za refundaciju; sravnjenje sa Centrom za socijalni rad i Fondom zdravstvenog osiguranja; evidencija putnih naloga korišćenja vlastitih automobila u službene svrhe; popunjavanje obrazaca za kredite radnika; predavanje izvještaja u trezor, rad na aplikaciji centralizovanog obračuna plata; kao i drugi poslovi u skladu sa zakonom i drugim propisima, a koje odredi pravobranilac.

### Sjedište zamjenika pravobranioca

U sjedištu zamjenika obavljaju se poslovi iz nadležnosti Pravobranilaštva Republike Srpske, koji su utvrđeni zakonima i drugim propisima i to: poslovi koji se odnose na zaštitu imovinskih prava i interesa zastupanih subjekata; poslovi zastupanja u svim sudskim postupcima, upravnim i drugim postupcima, a prema utvrđenoj mjesnoj nadležnosti za svako sjedište zamjenika; preduzimanje mjera radi pokušaja zaključenja vansudske nagodbe prije pokretanja postupka pred nadležnim sudom ili drugim organom, zaključenje nagodbe u medijaciji i dr; daje obrazloženo mišljenje subjektima koje po zakonu zastupa na nacrte privrednih ugovora, nacrte ugovora o koncesijama, nacrte ugovora o javno **-** privatnim partnerstvima i nacrte ugovora koji regulišu imovinsko **-** pravna pitanja, uključujući i nacrte ugovora o zakupu, u vezi svih elemenata, postupka zaključenja, odredbi, uključujući analizu opravdanosti, uz obavezu dostavljanja cjelokupne relevantne dokumentacije od strane zastupanog subjekta; daje mišljenja subjektima koje po zakonu zastupa i u drugim pravnim stvarima kada oni zatraže mišljenje Pravobranilaštva; pravobraniocu priprema mišljenja na nacrte ugovora o raspolaganju imovinom Republike Srpske u Federaciji Bosne i Hecegovine, Brčko Distriktu Bosne i Hecegovine i inostranstvu; samostalno podnosi tužbu nadležnom sudu radi poništenja ugovora koji je zaključen suprotno odredbama Zakona o privatizaciji državnih stanova; zastupa i štiti imovinska prava i interese zastupanih subjekata u postupcima likvidacije, stečaja, izvršnim postupcima, kao i u postupcima upisa hipoteke; shodno zakonu u postupcima utvrđivanja krivične odgovornosti za krivična djela za koja postoje osnovana sumnja da je nastala materijalna šteta za zastupanog subjekta Pravobranilaštvo je dužno da učestvuje u svojstvu zastupnika oštećenog, po obavještenju nadležnog organa ili u drugim slučajevima kada sazna da je to potrebno; na osnovu ovlašćenja koja su utvrđena u Zakonu o poljoprivrenom zemljištu, Zakonu o koncesijama, Pravilniku o uslovima i načinu zamjene šuma i šumskog zemljišta u svojini Republike Srpske, Uredbi o postupku realizacije javno-privatnog partnerstva u Republici Srpskoj i Poslovniku o radu Vlade Republike Srpske, daje mišljenja na privredne ugovore i na ugovore koji regulišu imovinsko **-** pravna pitanja; prema odredbama Zakona o imovini i potraživanjima kojima upravlja Fond za upravljanje nekretninama i potraživanjima Republike Srpske, postupa u predmetima u kojima su pravna lica imovinu iz pasivnog podbilansa prodali, prikrili ili prikazali u aktivnom bilansu, ili su naplatili potraživanja, nakon što isti budu evidentirani a njihovi predmeti proslijeđeni od strane Fonda za upravljanje nekretninama i potraživanjima u vlasništvu Republike Srpske; vođenje postupaka sklapanja vansudskih poravnanja za naknadu materijalne i nematerijalne štete nastale u periodu ratnih dejstava od 20.05.1992 **-** 19. 06.1996. godine; učestvuje u stečajnim i likvidacionim postupcima kada su vjerovnici zastupani subjekti; obavlja i ostale poslove u nadležnosti Pravobranilaštva u skladu sa zakonima i drugim propisima, a koje odredi pravobranilac.

# KADROVSKA STRUKTURA

## Unutrašnja organizacija i sistematizacija radnih mjesta

Pravobranilac Republike Srpske utvrđuje unutrašnju organizaciju i sistematizaciju radnih mjesta. Pravilnikom o unutrašnjoj organizaciji i sistematizaciji radnih mjesta u Pravobranilaštvu Republike Srpske („Službeni glasnik Republike Srpske“, broj 78/18), sistematizovano je 27 radnih mjesta sa 164 izvršioca. Pravobranilaštvo Republike Srpske je, u decembru 2022. godine, imalo 146 zaposlenih, od toga dva pripravnika sa visokom stručnom spremom*.* Funkciju Pravobranilaštva vrši pravobranilac, koji ima određeni broj zamjenika uvrđenih Pravilnikom o unutrašnjoj organizaciji i sistematizaciji radnih mjesta u Pravobranilaštvu Republike Srpske. U izvještajnom periodu su okončani postupci imenovanja zamjenika pravobranioca u sjedištima zamjenika pravobranioca u Prijedoru, Banja Luci, Doboju, Bijeljini, Vlasenici i Istočnom Sarajevu, a koji su stupili na dužnost u julu 2022. godine. Pravobranilac je imao 9 (devet) zamjenika pravobranioca.

Narodna skupština Republike Srpske, na prijedlog Vlade Republike Srpske, imenuje Pravobranioca Republike Srpske na period od četiri godine, u skladu sa odredbama Zakona o ministarskim, vladinim i drugim imenovanjima Republike Srpske, uz mogućnost ponovnog izbora. Pravobranilac stupa na dužnost odmah po polaganju svečane zakletve, a najkasnije u roku od 15 dana. Prilikom stupanja na dužnost, na sjednici Narodne skupštine Republike Srpske polaže svečanu zakletvu. U roku od 30 dana od dana stupanja na dužnost pravobranilac je obavezan da ovlasti jednog od zamjenika koji će ga zamjenjivati i imati sva prava, obaveze i odgovornosti kao pravobranilac, u slučajevima njegovog odsustva sa posla ili prestanka funkcije do izbora novog pravobranioca i da o tome u pisanoj formi obavjesti Vladu i Narodnu skupštinu Republike Srpske.

Narodna skupština Republike Srpske, na prijedlog Vlade Republike Srpske, bira zamjenika pravobranioca na period od četiri godine, u skladu sa odredbama Zakona o ministarskim, vladinim i drugim imenovanjima Republike Srpske, uz mogućnost ponovnog izbora.

Pravobranilac i zamjenici pravobranioca imaju službene legitimacije, koje izdaje Pravobranilaštvo Republike Srpske ( „Službeni glasnik Republike Srpske“, br. 21/19).

| **R.br.** | **Radna mjesta** | **Stručna sprema** | **Broj izvršilaca** |
| --- | --- | --- | --- |
|  | Pravobranilac Republike Srpske | VSS pravosudni ispit | 1 |
| **KABINET PRAVOBRANIOCA REPUBLIKE SRPSKE** | | | |
| 1. | Šef Kabineta pravobranioca  Republike Srpske | VSS  pravosudni ispit | **-** |
| 2. | Pomoćnik pravobranioca  Republike Srpske | VSS  pravosudni ispit | 1 |
| 3. | Stručni saradnik za protokolarne i organizacione poslove | VSS  položen stručni ispit za rad u organima uprave | - |
| 4. | Stručni saradnik za odnose sa javnošću | VSS  položen stručni ispit za rad u organima uprave | 1 |
| 5. | Stručni saradnik za implementaciju Akcionog plana za sprovođenje Strategije borbe protiv korupcije u Republici Srpskoj | VSS  položen stručni ispit za rad u organima uprave | 1 |
| 6. | Tehnički asistent - daktilograf | SSS | - |
| 7. | Vozač - kurir | SSS | 1 |
| Ukupno zaposlenih: | | | 5 |
| **ODJELjENjE ZA PRIVREDU I INVESTICIJE** | | | |
| 1. | Načelnik Odjeljenja za privredu i investicije | VSS  pravosudni ispit | - |
| 2. | Pomoćik pravobranioca Republike Srpske | VSS  pravosudni ispit | 4 |
| 3. | Stručni saradnik za pravne poslove i pravna pitanja | VSS  pravosudni ispit | 1 |
| 4. | Stručni saradnik za pravna pitanja | VSS  položen stručni ispit za rad u organima uprave | 1 |
| Ukupno zaposlenih: | | | 6 |
| **ODJELjENjE ZA EKSPROPRIJACIJU** | | | |
| 1. | Načelnik Odjeljenja za eksproprijaciju | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 7 |
| 3. | Stručni saradnik za pravne poslove i pravna pitanja | VSS, pravosudni ispit | 4 |
| 4. | Stručni saradnik za pravna pitanja | VSS  položen stručni ispit za rad u organima uprave | 1 |
| Ukupno zaposlenih: | | | 13 |
| **SEKRETARIJAT PRAVOBRANILAŠTVA**  **REPUBLIKE SRPSKE** | | | |
| 1. | Sekretar | VSS  položen stručni ispit za rad u organima uprave | 1 |
| 2. | Rukovodilac pisarnice | VSS  položen stručni ispit za rad u organima uprave | - |
| 3. | Stručni saradnik za pravne i kadrovske poslove | VSS  položen stručni ispit za rad u organima uprave | 1 |
| 4. | Stručni saradnik sa srednjom stručnom spremom za poslove arhive i čuvanja stručne literature | SSS | 1 |
| 5. | Referent za evidenciju i statistiku | SSS | 1 |
| 6. | Upisničar | SSS | 2 |
| 7. | Daktilograf | SSS | 1 |
| 8. | Vozač **-** kurir | SSS | 2 |
| Ukupno zaposlenih: | | | 9 |
| **RAČUNOVODSTVO PRAVOBRANILAŠTVA**  **REPUBLIKE SRPSKE** | | | |
| 1. | Šef računovodstva | VSS | 1 |
| 2. | Stručni saradnik za finansije i računovodstvo | VSS | - |
| 3. | Referent za računovodstvene poslove | SSS | 1 |
| 4. | Knjigovođa | SSS | 1 |
| Ukupno zaposlenih: | | | 3 |
| **SJEDIŠTE ZAMJENIKA PRAVOBRANIOCA BANjA LUKA** | | | |
| 1. | Zamjenik pravobranioca  Republike Srpske | VSS  pravosudni ispit | 2 |
| 2. | Pomoćnik pravobranioca  Republike Srpske | VSS  pravosudni ispit | 14 |
| 3. | Stručni saradnik za pravne poslove i pravna pitanja | VSS  pravosudni ispit | 4 |
| 4. | Stručni saradnik za pravna pitanja | VSS  položen stručni ispit za rad u organima uprave | 2 |
| 5. | Tehnički asistent - daktilograf | SSS | 1 |
| 6. | Upisničar | SSS | 6 |
| 7. | Daktilograf | SSS | 12 |
| 8. | Vozač | SSS | 3 |
| 9. | Portir | SSS | 1 |
| 10. | Spremačica radnog prostora | SSS | 1 |
| Ukupno zaposlenih: | | | 46 |
| **SJEDIŠTE ZAMJENIKA PRAVOBRANIOCA BIJELjINA** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 3 |
| 3. | Stručni saradnik za pravne poslove i pravna pitanja | VSS  pravosudni ispit | - |
| 4. | Upisničar | SSS | 1 |
| 5. | Daktilograf | SSS | 2 |
| Ukupno zaposlenih: | | | 7 |
| **SJEDIŠTE ZAMJENIKA PRAVOBRANIOCA DOBOJ** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 2 |
| 3. | Stručni saradnik za pravne poslove i pravna pitanja | VSS  pravosudni ispit | 3 |
| 4. | Stručni saradnik za pravna pitanja | VSS  položen stručni ispit za rad u organima uprave | 1 |
| 5. | Upisničar | SSS | 1 |
| 6. | Daktilograf | SSS | 3 |
| 7. | Vozač | SSS | 1 |
| Ukupno zaposlenih: | | | 12 |
| **SJEDIŠTE ZAMJENIKA PRAVOBRANIOCA PRIJEDOR** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 2 |
| 3. | Stručni saradnik za pravna pitanja | VSS  položen stručni ispit za rad u organima uprave | 2 |
| 4. | Upisničar | SSS | 3 |
| 5. | Daktilograf | SSS | 1 |
| Ukupno zaposlenih: | | | 9 |
| **SJEDIŠTE ZAMJENIKA PRAVOBRANIOCA FOČA** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 1 |
| 3. | Stručni saradnik za pravne poslove i pravna pitanja | VSS  pravosudni ispit | 2 |
| 4. | Stručni saradnik za pravna pitanja | VSS  položen stručni ispit za rad u organima uprave | 2 |
| 5. | Upisničar | SSS | 2 |
| 6. | Daktilograf | SSS | - |
| 7. | Vozač - kurir | SSS | 1 |
| Ukupno zaposlenih: | | | 9 |
| **SJEDIŠTE ZAMJENIKA** **PRAVOBRANIOCA TREBINjE** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 2 |
| 3. | Stručni saradnik za pravna pitanja | VSS  položen stručni ispit za rad u organima uprave | 3 |
| 4. | Upisničar | SSS | 2 |
| 5. | Daktilograf | SSS | 1 |
| 6. | Vozač – kurir | SSS | 1 |
| Ukupno zaposlenih: | | | 10 |
| **SJEDIŠTE ZAMJENIKA PRAVOBRANIOCA ISTOČNO SARAJEVO** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 1 |
| 3. | Stručni saradnik za pravne poslove i pravna pitanja | VSS  pravosudni ispit | 5 |
| 4. | Upisničar | SSS | 1 |
| 5. | Daktilograf | SSS | 1 |
| Ukupno zaposlenih: | | | 9 |
| **SJEDIŠTE ZAMJENIKA PRAVOBRANIOCA VLASENICA** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 1 |
| 3. | Stručni saradnik za pravna pitanja | VSS  položen stručni ispit za rad u organima uprave | 2 |
| 4. | Upisničar | SSS | 1 |
| 5. | Daktilograf | SSS | 1 |
| Ukupno zaposlenih: | | | 6 |

**PRAVOBRANILAŠTVO REPUBLIKE SRPSKE**

**REKAPITULACIJA, BROJ ZAPOSLENIH I STRUČNA SPREMA**

| **R** | **NAZIV ORGANA** | **VSS** | **SSS** | **UKUPNO** |
| --- | --- | --- | --- | --- |
| * 1. 11. | Kabinet pravobranioca  Republike Srpske | 4 | 1 | 5 |
|  | Sekretarijat Pravobranilaštva  Republike Srpske | 2 | 7 | 9 |
|  | Računovodstvo Pravobranilaštva  Republike Srpske | 1 | 2 | 3 |
| * 1. 4 | PRS **-** SZP Banja Luka | 22 | 24 | 46 |
| * 1. 5 | PRS **-** SZP Prijedor | 5 | 4 | 9 |
| * 1. 6 | PRS **-** SZP Doboj | 7 | 5 | 12 |
| * 1. 7 | PRS **-** SZP Bijeljina | 4 | 3 | 7 |
| * 1. 8 | PRS **-** SZP Foča | 6 | 2 | 8 |
| * 1. 9 | PRS **-** SZP Trebinje | 6 | 4 | 10 |
| * 1. 1. | PRS **-** SZP Vlasenica | 4 | 2 | 6 |
| * 1. 11 | PRS **-** SZP Istočno Sarajevo | 7 | 2 | 9 |
|  | Odjeljenje za eksproprijaciju | 13 | **-** | 13 |
|  | Odjeljenje za privredu i investicije | 6 | **-** | 6 |
|  | **UKUPNO:** | **87** | **57** | **144** |

Polna struktura: od ukupnog broja zaposlenih, (144+2 pripravnika), muškaraci: 54 i žene: 92. Zastupljeni su pripadnici svih konstitutivnih naroda. U izvještajnom periodu penzionisana su tri radnika, a porodiljsko odsustvo je koristilo pet zaposlenih.

Imajući u vidu nadležnost organa koja se proširuje sa novim zakonskim rješenjima koja prate društvene promjene, kao i broj predmeta u radu i njihovu složenost, Pravobranilaštvo Republike Srpske ima potrebu za zapošljavanjem stručnih i kvalifikovanih kadrova radi održavanja visokog stepena profesionalnosti i efikasnosti u radu. Ovaj dio aktivnosti je uslovljen odobrenim sredstvima u budžetu organa i Kadrovskim planom Pravobranilaštva Republike Srpske za izvještajni period.

# PLATE I OSTALA LIČNA PRIMANjA

Pravobranilaštvo Republike Srpske je osnovano 2005. godine. Međutim, tek nakon donošenja Zakona o platama zaposlenih u institucijama pravosuđa Republike Srpske („Službeni glasnik Republike Srpske“, broj 31/14), po prvi put je svrstano u institucije pravosuđa i odvojeno od zaposlenih u organima uprave Republike Srpske.

Imajući u vidu ostvarene rezultate u radu, obim i kompleksnost poslova koje obavlja Pravobranilaštvo Republike Srpske, što je prikazano i u izvještajima o radu za prethodni period, djelimično je popravljen materijalni status nosilaca pravobranilačke funkcije i ostalih zaposlenih na osnovu izmjena zakonskih propisa o platama, a koji su na prijedlog Vlade Republike Srpske usvojeni od strane Narodne skupštine Republike Srpske.

U izvještajnom periodu primjenjivao se Zakon o platama zaposlenih u institucijama pravosuđa Republike Srpske („Službeni glasnik Republike Srpske, broj 66/18, 54/19, 105/19, 49/21, 119/21, 68/22 ), a kojim je uređen način utvrđivanja plata, naknada i drugih primanja zaposlenih u Pravobranilaštvu. Izmjenom ovog zakona ("Službeni glasnik Republike Srpske", br. 68/22) povećani su koeficijenti svim zaposlenima u institucijama pravosuđa, uključujući i Pravobranilaštvo. Izmjenom zakona ("Službeni glasnik Republike Srpske", br. 132/22) predviđeno je povećanje plata samo za zaposlene sa srednjom stručnom spremom, sa početkom primjene od januara tekuće godine.

Poboljšanje materijalnog statusa zaposlenih u Pravobranilaštvu Republike Srpske treba da ostane kao jedan od prioriteta u narednom periodu, a sve u cilju ravnopravnijeg odnosa sa ostalim zaposlenima u pravosudnim institucijama.

Posebnim kolektivnim ugovorom za zaposlene u institucijama pravosuđa Republike Srpske („Službeni glasnik Republike Srpske“, broj 83/22) uređena su prava, obaveze i odgovornosti koji proističu iz rada i po osnovu rada zaposlenih u Pravobranilaštvu Republike Srpske.

# KANCELARIJSKI PROSTOR

## 4.1. Sjedište Pravobranilaštva Republike Srpske u Banjoj Luci

Sjedište Pravobranilaštva Republike Srpske je u Banjoj Luci. Vlada Republike Srpske je Odlukom broj: 04/1-012-2001/07 od 29.11.2007. godine („Službeni glasnik Republike Srpske“, broj 109/07), dala Pravobranilaštvu na korišćenje 18 kancelarija na III spratu, bez naknade, u objektu u ulici Vuka Karadžića 4, Banja Luka, gdje je smješteno Sjedište Pravobranilaštva Republike Srpske sa ukupno 36 zaposlenih koji koriste ove kancelarije, i to: Kabinet pravobranioca - 5 izvršilaca, Sekretarijat - 9 izvršilaca, Računovodstvo - 3 izvršioca, Odjeljenje za privredu i investicije - 6 izvršilaca, i Odjeljenje za eksproprijaciju - 13 izvršilaca. Nakon obavještenja nadležne službe, ustupljene su dvije kancelarije Republičkom centru za istraživanje rata, ratnih zločina i traženju nestalih lica. Tri izvršioca su privremeno smještena u kancelariji Republičke izborne komisije, u prizemlju objekta. Kancelarije su prosječne površine od 15 m2,sa neadekvatnim sistemom grijanja i klimatizacije, u kojima radi prosječno i do 5 pomoćnika pravobranioca i stručnih saradnika koji nemaju adekvatne uslove za rad.

Vlada Republike Srpske je obezbjedila sredstva da Pravobranilaštvo izvrši kupovinu poslovnog prostora u Banjoj Luci, u ulici Vladike Platona bb za sve organizacione jedinice sa sjedištem u Banjoj Luci. U izvještajnom periodu završena je nabavka kancelarijskog namještaja, hardvera i aktivne računarske opreme za novoizgrađeni objekat. Preselenje je planirano i realizovano u prvom kvartalu tekuće godine. Potrebno je doznačiti sredstva za nabavku softvera i uvođenje elketronskog sistema poslovanja.

## 4.2 Sjedište zamjenika pravobranioca Banja Luka

Pravobranilaštvo Republike Srpske je na osnovu Ugovora o zakupu poslovnih prostorija pod posebnim uslovima od 07.08.2017. godine i Aneksa ugovora iz 2019. godine, koristilo 14 kancelarija u Banjoj Luci, ul. Kralja Alfonsa HIII broj 11, ukupne površine 310 m2, uz obavezu plaćanja zakupnine u mjesečnom iznosu od 604,50 KM sa pdv-om. Odlukom Skupštine Grada Banja Luka br. 22-013-654/21 od 30.12.2021. godine Pravobranilaštvu je dodjeljeno u zakup istih 14 kancelarija, ali uz obavezu plaćanja zakupnine u mjesečnom iznosu od 6.045,00 KM, sa uračunatim PDV-om. Nakon obraćanja pravobranioca predsjediku skupštine i gradonačelniku zaključen je Ugovor o zakupu u aprilu 2022. godine uz obavezu plaćanja zakupnine u iznosu od 604,50 KM, a na osnovu Odluke Skupštine Grada Banja Luka br.22.013-149/22 od 24.03.2022. godine. Na ovoj lokaciji su raspoređena 42 izvršioca. Kancelarije koristi prosječno po 5 referenata sa daktilografima.Upisnici i arhiva su smješteni u neuslovnim kancelarijama.

Na osnovu Odluke Vlade Republike Srpske broj 04/1-012-2-1367/16 od 16.06.2016. godine („Službeni glasnik Republike Srpske“, broj 53/16), Kancelarija za ratne štete je koristila poslovni prostor u ulici Veselina Masleše broj 3, bez plaćanja zakupnine, uz obavezu plaćanja režijskih troškova. Četiri zaposlena koriste tri kancelarije i prostoriju za odlaganje arhive u potkrovlju. Otežan je pristup jer stepenice do kancelarija prolaze kroz trgovačke radnje što je neprihvatljivo zbog stranaka koje su pripadnici boračke kategorije, osobe sa invaliditetom, te porodice poginulih boraca. Realizovano je preselenje u izgrađeni objekat Pravobranilaštva Republike Srpske u Banja Luci, u prvom kvartalu tekuće godine.

## 4.3. Sjedište zamjenika pravobranioca Doboj

Kancelarijski prostor u ulici Svetog Save br. 53, zgrada u vlasništvu Grada Doboj, na osnovu Odluke Skupštine opštine broj: 01-013-345/11 od 20.09.2011. godine i Ugovora o zakupu poslovnog prostora broj JP-381/12 od 22.11.2012. godine, uz plaćanje simboličnog iznosa mjesečne zakupnine.

U izvještajnom periodu je izvršeno preselenje u poslovni prostor, ul. Cara Dušana br.73/A, I zona, ukupne površine 121.43 m2, prizemlje, na osnovu Odluke Skupštine Grada Doboj o dodjeli poslovnog prostora, broj: 01-013-262/22 od 11.10.2022. godine i Ugovora o zakupu poslovnog prostora broj: JP-758/22 zaključenog dana 03.11.2022. godine, uz plaćanje simboličnog iznosa mjesečne zakupnine ali sa obavezom plaćanja komunalne naknade, troškova održavanja i režijskih troškova. Ukupno je zaposleno 12 izvršilaca koji imaju adekvatne uslove za rad.

## 4.4. Sjedište zamjenika pravobranioca Prijedor

Kancelarijski prostor u zgradi Osnovnog suda u Prijedoru, ul. Jovana Raškovića broj 6, bez plaćanja zakupnine. Ukupno zaposleno devet izvršilaca koji koriste 6 kancelarija, ukupne površine od 72 m2. U jednoj od njih je smještena arhivska građa. U izvještajnom periodu bili su adekvatni uslovi za rad ali su potrebne još dvije kancelarije za arhivu.

## 4.5. Sjedište zamjenika pravobranioca Foča

Odlukom Vlade Republike Srpske broj: 04/1-012-2-3366/17 od 29.12.2017. godine („Službeni glasnik Republike Srpske“, broj 5/18) dat je na korišćenje poslovni prostor u Foči, Ul. Mome Kočovića bb, koji se nalazi na drugom spratu objekta, ukupne površine 140,30 m2, vlasništvo Ministarstva finansija **-** Poreske uprave, Pravobranilaštvu za potrebe Sjedišta zamjenika pravobranioca Foča, bez novčane naknade, ali sa obavezom plaćanja svih pripadajućih komunalnih naknada i troškova održavanja. Ukupno zaposleno devet izvršilaca. U izvještajnom periodu bili su adekvatni uslovi za rad.

## 4.6. Sjedište zamjenika pravobranioca Trebinje

Koristi kancelarijski prostor u ulici Kralja Petra Prvog oslobodioca broj 55, na osnovu Ugovora o zakupu broj: JP-388/16 od 04.07.2016. godine i Aneksa I ugovora o zakupu broj: JP-388/116 od 07.02.2017. godine. Ukupno zaposleno deset izvršilaca koji koriste osam kancelarija od 242,82 m2, u jednoj od njih je smještena arhivska građa. Nisu adekvatni uslovi za rad jer je poslovni prostor u staklu, tako da ljeti dolazi do zagrijavanja, a zimi hlađenja. Imajući u vidu navedeno, te visoku zakupninu potrebno je adekvatno i trajno rješenje poslovnog prostora. U toku je postupak trajnog rješavanja smještaja Sjedišta zamjenika pravobranioca Trebinje u bivšoj zgradi Osnovnog suda. Neophodno je obezbjediti sredstva za adaptaciju i opremanje.

## 4.7. Sjedište zamjenika pravobranioca Bijeljina

Koristi kancelarijski prostor u zgradi pravosuđa, ul. Vuka Karadžića br.3, zajedno sa Osnovnim sudom, Okružnim sudom i Okružnim tužilaštvom u Bijeljini. Ukupno zaposleno 7 izvršilaca koji koriste tri kancelarije na 4. spratu, ukupne površine do 40 m2, u kojima se odlaže i arhivska građa. Za nesmetan rad je potrebno obezbjediti najmanje šest kancelarija. Kako su u toku aktivnosti oko izgradnje još jednog objekta za institucije pravosuđa u Bijeljini, mišljenja smo da bi se trajni smještaj mogao riješti na način da, nakon što se iseli tužilaštvo, na istom spratu dobijemo još tri dodatne kancelarije.

## 4.8. Sjedište zamjenika pravobranioca Istočno Sarajevo

Kancelarijski prostor u ul. Vojvode Radomira Putnika bb u Istočnom Sarajevu, na osnovu Ugovora o ustupanju na korišćenje kancelarijskog prostora u poslovnom objektu Vlade Republike Srpske broj: 04/2.3.3-012-1844-186/14 od 07.12.2015. godine, na način i pod uslovima definisanim Odlukom Vlade Republike Srspke broj: 04/1-012-2-2476/15 od 05.11.2015. godine („Službeni glasnik Republike Srpske“, broj 93/15). Ukupno zaposleno devet izvršilaca koji su u izvještajnom periodu imali adekvatne uslove za rad.

## 4.9. Sjedište zamjenika pravobranioca Vlasenica

Kancelarijski prostor u zgradi Opštine Vlasenica, ul. Svetosavska 12, na osnovu Ugovora o zakupu broj: 02/1-014-12/14 od 22.01.2014. godine, uz simbolično plaćanje mjesečnog iznosa zakupnine. Ukupno zaposleno šest izvršilaca koji koriste tri kancelarije, ukupne površine 39 m2. U jednoj od njih je smještena arhivska građa. Za potrebe rada na predmetima ratne štete kancelarijski prostor u zgradi Osnovnog suda u Sokocu, ul. Cara Lazara bb., 2 kancelarije, od kojih je jedna arhiva, ukupne površine 30 m2, bez plaćanja zakupnine. U izvještajnom periodu su bili adekvatni uslovi za rad. Potrebna je jedna dodatna kancelarija za arhivu.

# TEHNIČKA INFRASTRUKTURA

U izvještajnom periodu su se koristili većinom stari računari u lošem hardverskom stanju, zbog čega je tehnička infrastruktura bila izložena riziku od gubitka elektronske dokumentacije. Na ovo smo bezuspješno ukazivali i prethodnih godina pokušavajući obezbijediti potrebna finansijska sredstva.

U saradnji sa Generalnim sekretarijatom Vlade Republike Srpske, licencirane su radne stanice u instituciji i ustupljen “MAK” („Multiple Activation Key”) ili “VLK“ („Volme Licence Key“) za „Microsoft“ proizvode, i to: ( „Windows 10 Pro 32/64 bit“; „Office 2016 standard“ „Word, Excel, Outlook, Power Point“). Nisu uspostavljeni osnovni servisi ( aktivni direktorij, „email“ server, fajl server i server za snimanje sigurnosnih kopija), potrebni za funkcionisanje institucije, a što može dovesti do gubitka elektronske dokumentacije sa nemjerljivom štetom jer se radi o aktivnim i arhiviranim predmetima sa zakonskim rokovima čuvanja. Pravobranilaštvo nema centralizovan elektronski upisinik ni opremu za skeniranje predmeta što usporava i otežava rad organa i izvještavanje zastupanih subjekata. Nije razvijen ni namjenski informacioni sistem. Naglašavamo da bi se rješavanjem ovih prioritetnih pitanja u velikoj mjeri unapredio rad Pravobranilaštva.

U izvještajnom periodu su okončani postupci javne nabavke hardverske infrastrukture za potrebe opremanja izgrađenog poslovnog objekta u Banja Luci. Potrebno je obezbjediti sredstva za nabavku softvera čime bi se stvorili optimalni uslovi za tehničko i informatičko uvezivanje svih organizacionih jedinica Pravobranilaštva Republike Srpske.

III POGLAVLjE

# IZVJEŠTAJ O RADU PRAVOBRANILAŠTVA REPUBLIKE SRPSKE OD 01.01 - 31.12.2022. GODINE

## Ključne aktivnosti

U izvještajnom periodu su realizovani poslovi i zadaci iz nadležnosti Pravobranilaštva Republike Srpske pred sudovima i drugim nadležnim organima pred kojima se ovaj organ pojavljuje kao zastupnik po zakonu subjekata iz člana 9. Zakona o Pravobranilaštvu. Pored najbrojnijih poslova zastupanja u sudskim, upravnim i drugim postupcima, ovaj organ obavlja i druge poslove propisane nizom posebnih zakona i podzakonskih akata.

**Pravobranilaštvo Republike Srpske je u 2022. godini imalo ukupno u radu 87.323 predmeta iz svih oblasti od čega je: preneseno iz prethodnog izvještajnog perioda 61.880 predmeta, zaprimljeno u izvještajnom periodu 25.443 predmeta, završeno u izvještajnom periodu 20.932 predmeta, ostalo u radu 66.391 predmeta.**

U trećem poglavlju izvještaja se govori o preduzetim aktivnostima radi zaštite i ostvarivanja imovinskih prava zastupanih subjekata iz člana 9. Zakona o Pravobranilaštvu, sa statističkim pokazateljima za sve vrste predmeta iz nadležnosti organa. Pravobranilaštvo ima znatan broj predmeta u radu koji vode pred nadležnim sudovima u Republici Srpskoj, ali i pred sudovima u Federaciji BiH, Brčko Distriktu BiH i Sudom BiH. Rješavanje sudskih predmeta zavisi od efikasnosti i ažurnosti sudova kao i ponašanja druge strane u postupku, a dinamika rješavanja predmeta za čije su rješavanje zaduženi drugi nadležni organi, zavisi od stepena njihove efikasnosti, a ne samo od efikasnosti Pravobranilaštva. U izvještajnom periodu preduzete su sve pravne radnje propisane procesnim zakonima u cilju što efikasnijeg okončanja postupaka.

Važno je naglasiti da se Zakonom o zaštiti prava na suđenje u razumnom roku Republike Srpske („Sužbeni glasnik Republike Srpske“, broj 99/20), uređuje i pravo na pravično zadovoljenje zbog povrede prava na suđenje u razumnom roku, koje se ostvaruje u sudskom postupku. Veći stepen ažurnosti sudova trebao bi dovesti i do bržeg rješavanja sudskih predmeta u kojima učestvuje Pravobranilaštvo, a time i do smanjenja ukupnog broja predmeta u radu. U izvještajnom periodu veliki broj predmeta se nalazi na rješavanju po žalbi, odnosno nisu pravosnažno okončani i ne mogu se prikazati u ostvarenim rezultatima rada do 31.12.2022. godine.

## Zastupanje **pred sudovima i drugim organima**

Pravobranilaštvo ima u radu različite vrste predmeta, tako da u skladu sa Pravilnikom o poslovanju i vođenju evidencija u Pravobranilaštvu („Službeni glasnik Republike Srpske“, broj 62/19), administrativni radnici ručno vode upisnike, u svim organizacionim dijelovima organa, i to za: parnične predmete „P“, predmete vanparničnog sudskog postupka „Rv“, izvršne predmete „I“, upravne predmete „U“, upravni spor „Us“, upravne predmete naknade ratne štete „Un“, adhezione predmete „A“, predmete preventive „Pr“, predmete pravnih mišljenja „M“, predmete savjetodavnih pravnih mišljenja „Ms“, predmete otkupa stanova „M-I“, ostale predmete „R“, predmete uprave u Pravobranilaštvu „JP“, predmete sa oznakom inostranosti „EI“, predmete pristupa informacijama „PI“.

Na osnovu Rješenja pravobranioca Republike Srpske broj: JP-406/17 od 31.10.2017. godine, ovaj organ, sa sjedištem u Banja Luci, ul. Vuka Karadžića broj 4, vodi u svom poslovanju i evidenciju izdatih ovlašćenja za zastupanje u svim osnovnim i posebnim organizacionim jedinicama.

## Parnični predmeti

**Pravobranilaštvo Republike Srpske je u 2022. godini imalo ukupno u radu 7.814 predmeta, od čega je: preneseno iz prethodnog izvještajnog perioda 6.693 predmeta, zaprimljeno u izvještajnom periodu 1.121 predmeta, završeno 962 predmeta, ostalo u radu 6.852 predmeta za naredni izvještajni period.**

Parnični predmeti se rješavaju u postupcima kod nadležnih sudova u: Republici Srpskoj, Federaciji BiH, Brčko Distriktu BiH, Sudu Bosne i Hercegovine, i pred sudovima u Republici Srbiji i Crnoj Gori - u predmetima gdje je ovom organu dozvoljeno učešće.

U toku 2022. godine završeno je 962 predmeta, čija je vrijednost 36.583.280,89 KM.

Od tog broja spor je dobijen u 332 predmeta u vrijednosti od 21.683.647,38 KM i spor je riješen na drugi način u 330 predmeta u vrijednosti od 7.199.259,74 KM (povlačenje tužbe, prekid postupka, prestao da postoji pravni osnov, itd - znači da nije na štetu zastupanih subjekata Pravobranilaštva), a što ukupno iznosi 28.882.907,12 KM u korist Republike Srpske i drugih zastupanih subjekata.

Spor je izgubljen u 300 predmeta u vrijednosti od 7.700.373,77 KM.

Na kraju izvještajnog perioda ostalo je u radu ukupno 6.852 predmeta u ukupnoj vrijednosti od 867.117.050,04 KM.

Naglašavamo da shodno odredbi člana 383. Zakona o parničnom postupku („Službeni glasnik Republike Srpske“, br. 58/03, 85/03, 74/05, 63/07, 49/09 i 61/13), parnične troškove sačinjavaju izdaci učinjeni u toku ili povodom postupka. Parnični troškovi obuhvataju i nagradu za rad advokata i drugih lica kojima zakon priznaje pravo na nagradu. U članu 395. stav 1. Zakona o parničnom postupku propisano je da se odredbe o troškovima postupka primjenjuju i na stranke koje zastupa Pravobranilaštvo Republike Srpske, a u članu 395. stav 2. da troškovi postupka iz st. 1. ovog člana obuhvataju troškove u skladu sa Tarifom o nagradama i naknadi troškova za rad advokata. Nadalje, u članu 37. stav 3. Zakona o Pravobranilaštvu je propisano da se troškovi za zastupanje Pravobranilaštva obračunavaju po Tarifi o nagradama i naknadama za rad advokata i predstavljaju prihod budžeta Republike Srpske.

### 1.3.1. Informacija o ukupnom broju parničnih predmeta u iznosu preko 50.000.00 KM

**Sjedište zamjenika pravobranioca Banja Luka -** obuhvata područje mjesne nadležnosti osnovnog suda u Banjoj Luci, Gradiški, Srpcu, Laktašima, Kotor Varošu, Prnjavoru i Mrkonjić Gradu, odnosno Okružnog privrednog suda u Banjoj Luci. Ukupno u radu 3.128 predmeta, od tog broja: 2.289 predmeta nastala u oblastima privrednih sporova, imovinsko– pravnih sporova i sporova naknade štete zbog neispunjenja neke obligatorne obaveze u kojima su subjekti koje zastupa ovo sjedište tužena ili tužilačka strana; 835 predmeta u kojima se potražuje nematerijalna i četiri predmeta u kojima se potražuje materijalna šteta nastala u periodu ratnih dejstava od 20.05.1992 do 19.06.1996. godine. Od tog broja: 752 predmeta u kojima su subjekti koje zastupa Pravobranilaštvo Republike Srpske tužioci i 2.376 predmeta u kojima su subjekti koje zastupa ovaj organ tuženi.

**Sjedište zamjenika** **pravobranioca Bijeljina:** obuhvata područje mjesne nadležnosti osnovnog suda u Bijeljini, Loparama, Zvorniku i Brčko Distriktu BiH, odnosno Okružnog privrednog suda u Bijeljini. Ukupno u radu 58 predmeta. Od tog broja: 57 predmeta iz oblasti privrednih sporova, imovinsko - pravnih sporova i sporova naknade štete / neispunjenja neke obligatorne obaveze i jedan predmet naknade ratne nematerijalne štete u kojem je tužena Republika Srpska. Od tog broja: 26 predmeta u kojima su subjekti koje zastupa Pravobranilaštvo Republike Srpske tužioci i 32 predmeta u kojima su subjekti koje ovaj organ zastupa tuženi.

**Sjedište zamjenika pravobranioca Doboj:** obuhvata područje mjesne nadležnosti osnovnog suda u Doboju, Derventi, Tesliću, Modriči i Šamcu, odnosno područje Okružnog privrednog suda u Doboju. Ukupno u radu 80 predmeta, od tog broja: 44 predmeta iz oblasti privrednih sporova, imovinsko **-** pravnih sporova i sporova naknade štete zbog neispunjenja neke obligatorne obaveze; 3 predmeta u kojima se potražuje naknada nematerijalne štete zbog ranjavanja u periodu ratnih dejstava od 20.05.1992 do 19.06.1996. godine; 14 predmeta po osnovu nematerijalne štete radi pretrpljenih duševnih bolova zbog pogibije bliskog srodnika; i 19 predmeta stečaja/likvidacije.

**Sjedište zamjenika pravobranioca Prijedor:** obuhvata područje mjesne nadležnosti osnovnog suda u Prijedoru, Kozarskoj Dubici i Novom Gradu, te za područje Okružnog privrednog suda u Prijedoru. Ukupno u radu 45 predmeta, od tog broja 36 predmeta iz oblasti privrednih sporova, imovinsko – pravnih sporova i sporova naknade štete zbog neispunjenja neke obligatorne obaveze; nema predmeta u kojima se potražuje naknada materijalne štete nastale u periodu ratnih dejstava od 20. 05. 1992 do 19. 06. 1996. godine; i 9 predmeta u kojima se potražuje naknada nematerijalne štete nastale u periodu ratnih dejstava.

**Sjedište zamjenika** **pravobranioca Foča:** obuhvata područje mjesne nadležnosti osnovnog suda u Foči, Višegradu i Rogatici. Ukupno u radu 19 predmeta iz oblasti privrednih sporova, imovinsko **-** pravnih sporova i sporova naknade štete zbog neispunjenja neke obligatorne obaveze. Od tog broj jedan predmet u kojem je subjekt kojeg zastupa Pravobranilaštvo Republike Srpske tužilac i 18 predmeta u kojima su subjekti koje zastupa ovaj organ tuženi.

**Sjedište zamjenika pravobranioca Trebinje:** obuhvata područje mjesne nadležnosti osnovnog suda u Trebinju i Nevesinju, odnosno Okružnog privrednog suda u Trebinju. Ukupno u radu 12 predmeta iz oblasti privrednih sporova, imovinsko–pravnih sporova i sporova naknade štete zbog neispunjenja neke obligatorne obaveze. Od tog broja četiri predmeta u kojima su subjekti koje zastupa Pravobranilaštvo Republike Srpske tužioci i osam predmeta u kojima su subjekti koje zastupa ovaj organ tuženi.

**Sjedište zamjenika pravobranioca Istočno Sarajevo:** obuhvata područje mjesne nadležnosti osnovnog suda u Sokocu i Istočnom Novom Sarajevu, odnosno Okružnog privrednog suda u Istočnom Sarajevu. Ukupno u radu 22 predmeta iz oblasti privrednih sporova, imovinsko–pravnih sporova i sporova iz naknade štete. Od tog broja 5 predmeta u kojima su subjekti koje zastupa Pravobranilaštvo Republike Srpske tužioci i 17 predmeta u kojima su subjekti koje zastupa ovaj organ tuženi.

**Sjedište zamjenika Vlasenica:** obuhvata područje mjesne nadležnosti osnovnog suda u Vlasenici i Srebrenici. Ukupno u radu 10 predmeta, od tog broja: devet predmeta iz oblasti privrednih sporova, imovinsko–pravnih sprova i sporova naknade štete zbog neispunjenja neke obligatorne obaveze. Jedan predmet u kojem je tužena Republika Srpska radi naknade materijalne štete nastale u periodu ratnih dejstava od 20.05.1992 do 19.06.1996. godine. Od tog broja 3 predmeta u kojima su subjekti koje zastupa Pravobranilaštvo Republike Srpske tužioci i sedam predmeta u kojima su subjekti koje zastupa ovaj organ tuženi.

**Sjedište zamjenika pravobranioca Zvornik:** obuhvata područje mjesne nadležnosti osnovnog suda u Zvorniku, Vlasenici i Srebrenici, odnosno Okružnog privrednog suda u Zvorniku**–**treba da bude formirano.

**Odjeljenje za eksproprijaciju:** imalo je u radu ukupno 22 predmeta iz oblasti privrednih sporova i sporova naknade štete zbog neispunjenja neke obligatorne obaveze u kojima su subjekti koje zastupa Pravobranilaštvo Republike Srpske tužioci.

**Sjedište zamjenika pravobranioca Istočno Sarajevo**

1. Predmet broj: P-1212/11, postupak se vodio pred Sudom BiH, po tužbi tužioca Republika Srpska protiv tužene Uprava za indirektno oporezivanje BiH, a koji je završen i pravosnažno dobijen 07.05.2015. godine. Konačnom presudom Suda Bosne i Hercegovine broj: S1 3 P 006452 15 Rev od 07.05.2015. godine, usvojena je revizija tužioca, preinačena drugostepena presuda tog suda od 29.12.2014. godine na način da se tužena BiH, UIO  obavezuje da tužiocu isplati iznos od 15.004.650,53 KM sa pripadajućim zakonskim zateznim kamatama počev od 18.11.2013. godine pa do konačne isplate, te da naknadi troškove parničnog postupka u iznosu od 6.000,00 KM, sve u roku od 30 dana od dana prijema presude.

Pod brojem: I-116/15 vodi se izvršni postupak tražioca izvršenja Republika Srpska protiv izvršenika UIO BiH po osnovu pravosnažne presude Suda BiH kojom je izvršenik obavezan da tražiocu izvršenja isplati iznos od 15.004.650,53 KM sa zakonskom zateznom kamatom počev od 18.11.2013. godine pa do konačne isplate, te troškove parničnog postupka u iznosu od 6.000,00 KM, koji postupak je još uvijek u toku pred Sudom BiH. Tužilac Republika Srpska, Ministarstvo finansija Republike Srpske, po svom zakonskom zastupniku Pravobranilaštvu Republike Srpske je tužila BiH, UIO, jer je prilikom raspodjele prihoda za 2009. godinu i 2010. godinu oštetila tužioca za iznos od 52.970.338,19 KM, odnosno, nezakonito raspodijelila i doznačila ovaj iznos u korist FBiH. Pravobranilaštvo Republike Srpske je pred Sudom BiH pokrenulo izvršni postupak 16.09.2015. godine, a Sud BiH je 28.09.2016. godine donio rješenje o izvršenju broj: S1 3 I 019671 16 I2 te odredio predloženo izvršenje koje će se provesti pljenidbom novčanih sredstava na računu dužnika u iznosu od 15.004.650,53 KM sa pripadajućim zakonskim zateznim kamatama počev od 18.11.2013. godine. Ovo rješenje o izvršenju je potvrđeno rješenjem Suda BiH broj: S1 3 I 019671 16 Gž2 od 08.12.2016. godine.

Prema obavještenju Ministarstva finansija Republike Srpske ukupna obaveza izvršenika, zajedno sa kamatama, iznosi oko 28.000.000,00 KM, a koju obavezu izvršenik nije izmirio. U ovoj pravnoj stvari Pravobranilaštvo je više puta urgiralo, pred postupajućim sudom provođenje predmetnog izvršenja. Sud odbija da provede izvršenje i prihvata prijedloge izvršenika za odgađanje postupka, sa obrazloženjem da se na navedenim računima izvršenika ne može provesti zapljena sredstava, jer istim izvršenik posluje i na taj način bi pretrpio štetu. Na ovaj način Sud pokazuje krajnju pristrasnost u postupanju u korist izvršenika i Republika Srpska trpi štetu. Pravobranilaštvo je do izrade ovog izvještaja naplatilo dio potraživanja u iznosu od 4.593.004,97 KM. Na rješenje Suda BiH broj: S1 3 I 019671 21 I 8 kojim se odgađa izvršenje, Pravobranilaštvo Republike Srpske je izjavilo žalbu ukazujući na niz nepravilnosti, te na nepostojanje zakonskog uporišta za takvo postupanje Suda. Međutim, Sud rješenjem broj: S1 3 I 019671 21 Gž 9 od 15.09.2021. godine žalbu odbija i prvostepeno rješenje potvrđuje. Nadalje, rješenjem Suda BiH broj: S1 3 I 019671 22 I 9 od 10.06.2022. godine usvaja se prijedlog dužnika i odgađa provođenje izvršenja rješenja ovog suda broj: S 1 3 I 019671 16 I 2 od 28.09.2016. godine, dok se ne odluči o prijedlogu dužnika da se izvršenje provede putem Jedinstvenog računa trezora na način regulisan Instrukcijom o načinu izvršenja – plaćanja izvršnih sudskih presuda preko budžeta institucija BiH ili do novog prijedloga povjerioca za izvršenje na drugi način, a najduže do 11.06.2023. godine. Rješenjem Suda BiH broj: S1 3 I 019671 23 I 10 od 15. juna tekuće godine, usvaja se ponovni prijedlog dužnika i odgađa provođenje izvršenja, rješenja ovog suda broj: S1 3 I 019671 16 I 2 od 28.09.2016. godine, dok se ne odluči o prijedlogu dužnika da se izvršenje provede putem Jedinstvenog računa trezora na način regulisan Instrukcijom o načinu izvršenja – plaćanja izvršnih sudskih presuda preko budžeta Institucija BiH, ili do novog prijedloga povjerioca za izvršenje na drugi način, a najduže do 11.06.2024. godine. Na pomenuto rješenje Pravobranilaštvo Republike Srpske je izjavilo žalbu Vijeću upravnog odjeljenja Suda BiH, sa zahtjevom da žalbu usvoji, ukine predmetno rješenje kojim se odgađa provođenje rješenja od 28.09.2016. godine i nastavi izvršni postupak u skladu sa odredbama Zakona o izvršnom postupku pred Sudom BiH. Čeka se odluka po žalbi.

2. Predmet broj: P-23/21, postupak se vodio pred Okružnim privrednim sudom u Istočnom Sarajevu u pravnoj stvari tužitelja Republika Srpska, Ministarstvo poljoprivrede, šumarstva i vodoprivrede protiv tužene Opština Sokolac, radi duga, v.s. 360.238,47 KM, koji je nastao zbog kršenja Ugovora o namjenskom kreditu za sanaciju vodovodnog sistema u Opštini Sokolac. Potpisanim ugovorom tužitelj se obavezao da će u okviru projekta Svjetske banke za rekonstrukciju i obnovu Republike Srpske usmjeriti opštini Sokolac sredstva u iznosu od 800.000,00 USD ekvivalentno troškovima robe ili radova, dok se tuženi obavezao da će dio kredita vratiti u roku od 30 godina sa „grace“ periodom od sedam godina, bez kamata. Vlada Republike Srpske je dana 16.10.2008. godine donijela Odluku i utvrdila ukupnu visinu zaduženja opština i gradova, prema kojoj je utvrđeno da je procenat povrata kredita opštine Sokolac 100%, odnosno iznos od 854.583,62 USD, po kursu Centralne banke BiH na dan vraćanja. Tužba je podignuta jer se tuženi nije pridržavao ugovora i odluke Vlade Republike Srpske. Tužbenim zahtjevom se potražuje neisplaćeni dug za 2016 - 2021. godinu u iznosu od 220.103,45 USD, protivvrijednost u KM valuti po kursu Centralne banke BiH. Presudom Okružnog privrednog suda u Istočnom Sarajevu broj:61 0 Ps 014101 21 Ps od 27.04.2022. godine je usvojen tužbeni zahtjev kao i potraživani troškovi ovog organa u iznosu od 5.655,00 KM. U međuvremenu predmet dobijen i arhiviran.

**Sjedište zamjenika pravobranioca Bijeljina**

3. Predmet broj: P-432/16, tužilac „Cetaneks“ d.o.o. Brčko, tuženi Brčko Distrikt BiH i Republika Srpska, radi naknade štete, v.s. 10.951.640,09 KM. Tužba je podnesena dana 15.10.2016. godine radi dvostruke naplate poreza od strane Republike Srpske i od Brčko Distrikta BiH. Nad tužiocem je otvoren stečajni postupak rješenjem Osnovnog suda Brčko Distrikta BiH broj: 96 0 P 100420 21 P 2 od 17.08.2021. godine. Postupak u toku.

4. Predmet broj: P-80/21, Fabrika glinice „Birač“ a.d. Zvornik u stečaju protiv Republike Srpske radi utvrđivanja pravnog dejstva Odluke Vlade Republike Srpske na stečajnu masu u pogledu prava vlasništva na nepokretnostima**-**stanovima u Baošiću, Republika Crna Gora, v.s. 879.137,76 KM. Okružni privredni sud u Bijeljini je donio presudu broj: 59 Ps 037101 21 Ps od 04.04.2022. godine kojom usvaja tužbeni zahtjev tužioca i utvrđuje da je gore navedena odluka Vlade Republike Srpske bez pravnog značaja na stečajnu masu tužioca a koja se odnosi na prenos imovine stečajnog preduzeća u Baošićima, na koju presudu je izjavljena žalba Višem privrednom sudu Banja Luka, koji je preinačio prvostepenu odluku i odbio tužbeni zahtjev tužioca. Na ovu odluku tužilac je izjavio reviziju Vrhovnom sudu Republike Srpske koji je odbio reviziju tužioca.

5. Predmet broj: P**-**79/15, tužilac „TB inženjering“ Breza protiv opštine Srebrenica, radi isplate duga po osnovu neizvršenja ugovora o građenju tj. dodatnih građevinskih radova v.s. 265.347,71 KM. Tužba je podnesena dana 22.05.2015. godine. Presudom Okružnog privrednog suda broj: 59 0 Ps 028448 15 Ps od 25.11.2021. godine odbijen je tužbeni zahtjev tužioca, a koja presuda je potvrđena od strane Višeg privrednog suda u Banja Luci. Na navedenu presudu izjavljena je revizija Vrhovnom sudu Republike Srpske, a koja je odbijena kao neosnovana i potvrđene nižestepene odluke.

**Sjedište zamjenika pravobranioca Banja Luka**

6. Predmet broj: P**-**35/18, postupak se vodi pred Osnovnim sudom Banjaluka, tužilac: ''Nov Produkt'' d.o.o Srbac, tuženi: Republika Srpska, radi naknade štete v.s. 138.294.458,23 KM. Na ročištu za glavnu raspravu održanom dana 02.06.2021. godine sud je naložio punomoćniku tužioca da dostavi dokaz o položenom pravosudnom ispitu s obzirom na vrijednost spora u skladu sa odredbama ZPP-a. S obzirom da isti nije dostavio dokaz o položenom pravosudnom ispitu, rješenjem Osnovnog suda u Banjaluci broj: 71 0 P 275425 17 P od 23.08.2021. godine ukinute su sve parnične radnje i predmet vraćen u fazu pripremnog ročišta. Presudom Osnovnog suda u Banjaluci broj: 71 0 P 275425 17 P od 09.08.2022. godine, u stavu 1. odbija se tužbeni zahtjev tužioca kojim je traženo da se obaveže tužena Republika Srpska da tužiocu na ime naknade štete isplati iznos od 94.424.062,00 KM sa zakonskom zateznom kamatom računajući od 26.12.2017. godine do isplate ( tužbeni zahtjev prvobitno postavljen na iznos od 138.294.458,23 KM je uređen shodno nalazu vještaka ekonomske struke na iznos od 94.424.062,00 KM, te s obzirom na činjenicu da je zakonska zatezna kamata od kada je potraživana tj. od 26.12.2017. godine nesporno dostigla glavni dug u vremenu pisanja izvještaja), stavom 2. obavezuje se tužitelj da tuženoj Republici Srpskoj nadoknadi troškove parničnog postupka u iznosu do 21.250,00 KM u roku od 30 dana od dana dostavljanja prepisa presude. U međuvremenu Okružni sud u Banjoj Luci je odlučujući o žalbi tužioca ''Nov Produkt'' d.o.o Srbac izjavljenoj protiv presude Osnovnog suda u Banjaluci broj: 71 0 P 275425 17 P od 09.08.2022. godine, donio presudu br. 71 0 P 275425 23 Gž kojom se žalba tužioca odbija, a potvrđuje presuda Osnovnog suda u Banjaluci broj: 71 0 P 275425 17 P od 09.08.2022. godine čime je ovaj predmet pravosnažno okončan.

7. Predmet koji se vodio kod Okružnog privrednog suda Banja Luka, sudski broj: 57 0 Ps 022247 08 Ps, po tužbi Grada Banja Luka, protiv tuženog „Sokolsko društvo“ Banja Luka je okončan u korist Grada Banja Luka, zastupan po Pravobranilaštvu Republike Srpske. Vrhovni sud Republike Srpske odbio je reviziju tuženog kao neosnovanu i potvrdio presude nižestepenih sudova, kojima se utvrđuje da je ništav upis zabilježbe ispravke nosioca prava raspolaganja**-**korištenja „Sokolsko društvo“ Banja Luka, jer je isto u zemljišnoj knjizi bilo upisano u korist „Sokolsko društvo“ Banja Luka, i naloženo je njegovo brisanje, te uspostavljanje ranijeg zemljišnoknjižnog stanja. Tuženi je u izjavljenoj reviziji pobijao drugostepenu presudu zbog povreda odredaba parničnog postupka i pogrešne primjene materijalnog prava, s prijedlogom da se osporena presuda prinači i odbije tužbeni zahtjev Grada Banja Luka, što sud nije uvažio. „Sokolsko društvo“ Banja Luka je osnovano 1993. godine, i nije imalo zakonit pravni osnov za upis u zemljišnu knjigu, jer isto nije bilo pravni sljednik „Sokolskog društva“ Kraljevine Jugoslavije. Pravobranilaštvo je još 1999. godine izvršilo zabilježbu zabrane otuđenja i opterećenja Sokolskog doma, kojim je onemogućen promet ove nepokretnosti, do donošenja ove presude kojom je dugogodišnji spor konačno riješen u korist Grada Banja Luka. Pravosnažna presuda do danas nije provedena u javnim evidencijama o nepokretnostima, iako je isto traženo dana 25.05.2022. godine. Takođe, tuženom je upućena opomena pred izvršenje, radi naplate troškova parničnog postupka u iznosu od 14.700,00 KM.

8. Predmet broj: P-1606/12, posupak se vodi pred Okružnim privrednim sudom Banja Luka, tužilac: Grad Banja Luka, tuženi: 1. ''Cvjećar'' a.d. u stečaju Banja Luka, 2. J.V., 3. N.V., 4. S.V., radi utvrđenja ugovora o raspolaganju nepokretnostima privatizovanog privrednog društva, v.s. 1.120.000,00 KM. Okružni privredni sud Banja Luka, presudom broj: 57 0 Ps 101475 12 Ps od 25.11.2016. godine, je predmetni tužbeni zahtjev u odnosu na tužene u cijelosti odbio kao neosnovan, te obavezao tužioca da tuženima nadoknadi troškove parničnog postupka. Navedena presuda je potvrđena presudom Višeg privrednog suda Banja Luka broj: 57 0 Ps 101475 17 Pž 2 od 21.06.2017. godine, protiv koje je tužilac izjavio reviziju. Vrhovni sud Republike Srpske je dana 06.06.2018. donio rješenje kojim se revizija usvaja, presuda Višeg privrednog suda ukida i predmet vraća na ponovno suđenje. Dana 26.11.2018. godine Viši privredni sud u Banja Luci donio je rješenje kojim se žalba tužioca Grad Banjaluka uvažava a presuda Okružnog privrednog suda u Banjaluci od 25.11.2016. godine ukida i predmet vraća prvostepenom sudu na ponovni postupak. U međuvremenu, presudom je usvojen tužbeni zahtjev koji se odnosi na utvrđivanje ništavosti pet ugovora, a odbijen u dijelu kojim je traženo utvrđenje Grada Banja Luka, kao izlučnog povjerioca, u stečajnom postupku. S obzirom na činjenicu da u trenutku otvaranja stečajnog postupka nad stečajnim dužnikom (u ovom postupku tuženim) „Cvjećar“ a.d. u stečaju Banja Luka, nepokretnosti koje su predmet ugovora čija ništavost je utvrđena presudom, nisu bile u vlasništvu stečajnog dužnika nego fizičkih lica, pa samim tim nisu ni ušle u stečajnu masu, Pravobranilaštvo je iskazalo mišljenje da protiv presude ( stav 2.) nije potrebno izjavljivati žalbu, a Grad Banja Luka se saglasio. Tuženi izjavili žalbu na presudu, koja je odbijena presudom Višeg privrednog suda u Banjoj Luci broj: 57 0 Ps 101475 21 Pž 4 od 25.11.2021. godine. Treće i četvrto tuženi su izjavili reviziju Vrhovnom sudu Republike Srpske, koja je odbijena presudom Vrhovnog suda Republike Srpske.

Vezano za ovu parnici su pokrenuta i dva izvršna postupka kod Okružnog privrednog suda u Banjoj Luci i to: Izvršni postupak pokrenut po prijedlogu tražioca izvšenja ''Cvjećar'' a.d. Banja Luka - u stečaju, protiv izvršenika Grada Banja Luka, broj: 57 0 Ps 101475 17 Ip po osnovu izvršne isprave/ presude Okružnog suda u Banjoj Luci broj: 57 0 Ps 101475 12 od 25. 11. 2016. godine. U navedenom predmetu Grad Banja Luka je podnio prijedlog za protivizvršenje; Izvršni postupak pokrenut po prijedlogu Grada Banja Luka, zastupanog po Pravobranilaštvu, protiv izvršenika J.V., N.V, S.V. i ''Cvjećar'' a.d. Banja Luka **-** u stečaju, broj: 57 0 Ps 101475 22 Ip 2, na osnovu izvršne isprave/presude Okružnog suda u Banjoj Luci, broj: 57 0 Ps 101475 18 Ps 2 od dana 13.11.2020. godine. Pred RGURS, PJ Banja Luka vode se dva postupka vezano za provođenje presude Okružnog privrednog suda u Banjoj Luci, i to po zahtjevu Grada Banja Luka zastupanog po Pravobranilaštvu - Sjedište zamjenika pravobranioca Banja Luka, i po zahtjevu J.V. za brisanje zabilježbe spora na predmetnim nekretninama.

9. Predmet broj: P**-**668/16, postupak se vodi kod Okružnog privrednog suda u Banja Luci, po tužbi tužioca - protivtuženog: ''Tamaris'' d.o.o. Banja Luka, protiv tuženi**-**protivtužilac: Republika Srpska, radi naknade štete; v.s. 242.042.185,54 KM. Tužilac je dana 21.10.2016. godine, podnio tužbu, radi naknade štete u iznosu od 13.420.000,00 KM, s tim da je tužena–protivtužilac podnijela protivtužbu radi raskida ugovora o koncesiji, te radi predaje u posjed predmetnih nepokretnosti, kao i isplate duga na osnovu koncesije u iznosu od 709.362,76 KM, nakon čega je sud proveo prvostepeni postupak. Donesena presuda kojom se odbija tužbeni zahtjev tužioca ''Tamaris kompani'' d.o.o. Banja Luka, radi naknade štete u iznosu od 242.042.185,54, odbijen je i protivtužbeni zahtjev tužene u cijelosti. Viši privredni sud donio je odluku kojom se žalbe tužioca i tuženog usvajaju, u određenom dijelu navedenom u izreci odluke, te se u tom dijelu predmet vraća prvostepenom sudu na ponovno suđenje, s tim da se žalba tužene **-** protivtužioca Republike Srpske odbija u određenom dijelu i potvrđuje prvostepena presuda u tom dijelu. Navedena presuda je dostavljena na izjašnjenje, s datim mišljenjem da ima elemenata za izjavljivanje revizije protiv gore navedene odluke u odbijajućem dijelu, koja revizija je blagovremeno od strane Pravobranilaštva, Sjedište zamjenika pravobranioca Banja Luka, izjavljena dana 06.10.2021. godine. Vrhovni sud Republike Srpske dana 27.09.2022. godine, donio je rješenje broj: 57 0 Ps 120397 21 Rev, kojim je usvojio reviziju tužene, te presudu Višeg privrednog suda u Banja Luci broj: 57 0 Ps 120397 20 Pž od 07.09.2021. godine, u dijelu kojim je odlučeno o zahtjevu protivtužbe za isplatu koncesione naknade sa porezima i doprinosima ukinuo i predmet u tom dijelu vratio na ponovno suđenje. U toku je ponovni postupak.

10. Predmet broj: P-292/19, postupak se vodi pred Okružnim privrednim sudom Banjaluka, tužilac: GP ''Krajina'' a.d. Banjaluka, tuženi: Republika Srpska, radi isplate naknade kao posljedice ništavosti ugovora, v.s. 2.280.000,00 KM. Dana, 06.04.2021. godine, Okružni privredni sud Banja Luka je donio presudu, kojom je djelimično usvojio tuženi zahtjev tužioca, te obavezao tuženu Republiku Srpsku da tužiocu, na ime naknade štete kao posljedice ništavosti dijela ugovora, isplati iznos od 479.563,00 KM, sa zakonskom zateznom kamatom, počev od dana donošenja presude, pa do isplate, a sve u roku od 30 dana od dana prijema presude, pod prijetnjom prinudnog izvršenja. Dio tužbenog zahtjeva, kojim je tužilac tražio isplatu iznosa od 1.675.357,45 KM, sa zakonskim zateznim kamatama, odbijen je kao neosnovan, te je obavezan tuženi da tužiocu nadoknadi troškove parničnog postupka, u iznosu od 4.576,00 KM, u roku od 30 dana od dana prijema presude, pod prijetnjom prinudnog izvršenja. Protiv navedene presude, parnične stranke su izjavile žalbe, i to tužilac protiv odbijajućeg dijela presude, a tuženi protiv usvajajućeg dijela. Dat je odgovor na žalbu tužioca. Dana, 29.03.2022. godine, Viši privredni sud Banja Luka, donio presudu broj 57 0 Ps 130297 21 Pž, kojim je žalbe parničnih stranaka odbio i potvrdio presudu Okružnog privrednog suda Banja Luka, broj 57 0 Ps 130297 19 Ps, od 06.04.2021. godine. Protiv Presude Višeg privrednog suda Banja Luka obe parnične stranke su izjavile reviziju. Vrhovni sud Republike Srpske, donio je presudu kojom je djelimično usvojio reviziju tužene i obe nižestepene presude preinačio, u dijelu odluke o troškovima parničnog postupka, na način da svaka stranka snosi svoje troškove parničnog postupka, dok je u ostalom dijelu, odbio reviziju tužene, a reviziju tužioca u cjelosti odbio. Navedena presuda je dostavljena Gradu Banja Luka i Ministarstvu za prostorno uređenje, građevinarstvo i ekologiju Republike Srpske, Republičkoj direkciji za obnovu i izgradnju.

**Sjedište zamjenika pravobranioca Doboj**

11. Predmet broj: P-253/09 (I-101/20), postupak kod Okružnog privrednog suda Doboj po tužbi „Agreks“ d.o.o. Donji Žabar protiv tužene Republike Srpske, Ministarstva poljoprivrede, šumarstva i vodoprivrede, radi uvođenja u posjed i naknade štete, v.s. 1.365.459,00 KM. Tužitelj traži naknadu na ime izmakle dobiti zbog neuvođenja u posjed u koncesiono dobro prema Ugovoru o koncesiji zaključenim između d.o.o. „Agreks“ Donji Žabar i RS, Ministarstva poljoprivrede, šumarstva i vodoprivrede. Okružni privredni sud u Doboju je donio presudu broj: 60 0 Ps 005371 16 Ps od 12.06.2016. godine kojom se tužbeni zahtjev odbija u cjelosti kao neosnovan. Viši privredni sud u Banjaluci je po žalbi tužitelja donio presudu broj: 60 0 Ps 005371 18 Pž 4 od 27.09.2016. godine kojom je djelimično uvažio žalbu, preinačio pobijanu presudu tako što je obavezao tuženu da tužitelju preda u posjed i slobodno raspolaganje označene nekretnine upisane u PL broj 317 KO Orlovo Polje, u PL br. 897/1 KO Donja Tramošnica, u PL br. 799 KO Lončari, u PL br. 2084/3 KO Pelagićevo i nekretnine upisane u PL br. 366 KO Donji Žabar, te odlučio da svaka stranka snosi svoje troškove parničnog postupka. Parnične stranke su izjavile reviziju Vrhovnom sudu Republike Srpske protiv presude Višeg privrednog suda u Banjaluci, koji je donio presudu broj: 60 0 Ps 005371 17 Rev od 20.04.2017. godine kojom se revizije usvajaju, presuda Višeg privrednog suda u Banjaluci ukida i predmet vraća prvostepenom sudu na ponovni postupak.

U ponovljenom postupku Okružni privredni sud Doboj donio je presudu broj: 60 0 Ps 005371 16 Ps 3 od 12.01.2017. godine, kojom je u cjelosti odbio kao neosnovan tužbeni zahtjev tužitelja „Agreks“ d.o.o. Donji Žabar te obavezao tužitelja da tuženoj Republici Srpskoj, Ministarstvu poljoprivrede, šumarstva i vodoprivrede naknadi troškove parničnog postupka u iznosu od 37.500,00 KM. Na prvostepenu presudu tužitelj je izjavio žalbu. Odlučujući o žalbi tužitelja Viši privredni sud u Banjaluci donio je presudu broj: 60 0 Ps 005371 18 Pž 4 od 22.01.2019. godine kojom se žalba uvažava, preinačava prvostepena presuda, te se obavezuje tužena Republika Srpska Ministarstvo poljoprivrede, šumarstva i vodoprivrede da tužitelju DOO „Agreks“ Donji Žabar na ime naknade štete zbog neuvođenja u posjed po osnovu ugovora o koncesiji za vremenski period od 27.02.2007. godine do 23.04.2009. godine uplati ukupan iznos od 605.430,92 KM sa zakonskom zateznom kamatom kao i da isplati troškove parničnog postupka u ukupnom iznosu od 44.212,75 KM sa zakonskom zateznom kamatom od dana presuđenja do konačne isplate. Protiv drugostepene presude Višeg privrednog suda u Banjaluci broj 60 0 Ps 005371 18 Pž 4 od 22.01.2019. godine Pravobranilaštvo je podnijelo reviziju 18.03.2019. godine. Vrhovni sud Republike Srpske donio je presudu broj: 60 0 Ps 005371 19 Rev 2 od 20.02.2020. godine kojom se usvaja revizija i presuda Višeg privrednog suda u Banjaluci preinačava tako što se žalba tužioca „Agreks“ d.o.o. Donji Žabar odbija i potvrđuje presuda Okružnog privrednog suda Doboj bro:j 60 0 Ps 005371 16 Ps od 12.01.2017. godine kojom je u cjelosti odbijen tužbeni zahtjev kao neosnovan, te obavezan tužitelj „Agreks“ d.o.o. Donji Žabar da tuženoj Republici Srpskoj, Ministarstvu poljoprivrede, šumarstva i vodoprivrede uplati iznos od 37.500,00 KM na ime troškova parničnog postupka. Stanje spisa potvrđuje da tužitelj „Agreks“ d.o.o. Donji Žabar do donošenja presude Vrhovnog suda Republike Srpske nije pokrenuo izvršni postupak radi naplate potraživanja po pravnom osnovu koji je kasnije otpao. Ministarstvo finansija Republike Srpske je aktom broj: 06/11/017816/20 od 04.05.2020. godine obavjestilo ovo Pravobranilaštvo da po presudi koja je bila pravosnažna a kasnije otpao pravni osnov nije isplaćen dosuđeni iznos. Nadalje, aktom ovog Pravobranilaštva od 02.10.2020. godine, tužitelju „Agreks“ d.o.o. Donji Žabar upućen je dopis da uplate dosuđene troškove parničnog postupka, te ukoliko u roku od 30 dana ne dostave dokaz o uplati, ovo Pravobranilaštvo će podnijeti Prijedlog za izvršenje radi prinudne naplate. U navedenom predmetu od strane „Agreks“ d.o.o. Donji Žabar podnesena je apelacija protiv presude Vrhovnog suda Republike Srpske broj: 60 0 Ps 005371 19 Rev 2 od 20.02.2020. godine, koja je odbijena kao neosnovana. Tužitelj je uplatio troškove parničnog postupka u iznosu od 37,000 KM.

12. Predmet broj: P-124/20, postupak kod Okružnog privrednog suda Doboj po tužbi „Ignjić“ d.o.o. Teslić protiv tužene Opštine Teslić, radi naknade štete, v.s. 676,270,00 KM. Naknadu štete tužitelj potražuje po osnovu Ugovora o koncesiji broj: 02-31-696/00 od 31.10.2000. godine zaključenim sa Vladom Republike Srpske za eksploataciju tehničkog građevinskog kamena na javnom dobru „Krečnica“ Teslić, u površini od 45.000 m2. Prema navodima tužbe, tužitelju je do eksploatacionog polja onemogućen pristup zbog zabrane korištenja mosta na rijeci Velika Usora, mjesto Crna rijeka, jer su na istom od strane saobraćajne inspekcije tuženog utvrđeni određeni nedostaci na konstrukciji mosta, te je nepoznato ko ima obavezu da isti održava. Dana 31.05.2022. godine postupajući sud je donio presudu broj: 60 0 Ps 030148 20 Ps kojom se u cjelosti odbija tužbeni zahtjev tužioca. Po žalbi tužioca Viši privredni sud u Banjaluci je donio presudu broj: 60 0 Ps 030148 22 Pž od 20.10.2022. godine kojom se žalba odbija i potvrđuje prvostepena presuda. Dana 19.12.2022. godine tužilac je izjavio reviziju, čeka se odluka Vrhovnog suda Republike Srpske.

13. Predmet broj: P-176/06, postupak se vodi kod Osnovnog suda u po tužbi Opštine Modriča i dr., protiv tuženih M.P, J.Z. i dr., radi naknade štete, v.sp. 269.511,00 KM. Naknada štete od tuženih potražuje se na osnovu pravosnažne presude Osnovnog suda u Modriči broj: K.34/05 od 11.11.2005. godine. Sud je donio presudu kojom se odbija tužbeni zahtjev tužioca, na koju je Pravobranilaštvo izjavilo žalbu. Postupajući po žalbi Okružni sud u Doboju je donio presudu kojom se presuda ukida i predmet vraća na ponovni postupak. U ponovnom postupku Osnovni sud u Modriči donio je presudu broj: 86 0 P 001024 13 P3 od 10.01.2014. godine kojom se obavezuju tuženi da u korist budžeta opštine uplate iznos od 112.139,00 KM, sa zakonskom zateznom kamatom počev od podnošenja tužbe do konačne isplate, te da nadoknadi štetu u korist budžeta Republike Srpske u iznosu od 157.472,00 KM. Protiv predmetne presude tuženi je izjavio žalbu, a Okružni sud u Doboju je donio presudu broj: 86 0 P 001024 14 Gž2 od 17.10.2014. godine kojom se žalba odbija i pobijana presuda potvrđuje. Pravobranilaštvo je podnijelo prijedlog za izvršenje dana 25.12.2015. godine. Izvršni postupak u toku.

**Sjedište zamjenika pravobranioca Prijedor**

14. Predmet broj: P-22/22, parnični postupak kod Okružnog privrednog suda u Prijedoru u pravnoj stvari tužioca Republika Srpska, Ministarstvo finansija, Poreska uprava, PC Prijedor, protiv tužene „Trgoprodaja“ a.d. **-** u stečaju Prijedor, radi duga, v.s. 1.237.756,35 KM. Navedeni postupak je pokrenut iz razloga što je na ispitnom ročištu stečajni upravnik osporio dio potraživanja Republici Srpskoj, Ministarstvu finansija, Poreskoj upravi RS, PC Prijedor u iznosu od 1.237.756,35 KM iz razloga što je to iznos zakonskih zateznih kamata koje su obračunate na priznati iznos glavnog duga tužioca, a koje prevazilaze iznos glavnog duga. Tužbom se traži utvrđivanje osnovanosti potraživanja tužioca u iznosu od 1.237.756,35 KM, te da se isto svrsta u potraživanje opšteg isplatnog reda prema tuženom „Trgoprodaja“ a.d. u stečaju Prijedor. Presudom Okružnog privrednog suda u Prijedoru broj: 67 0 Ps 002838 22 Ps od 08.03.2022. godine utvrđeno je osnovanim potraživanje tužioca Republike Srpske, Ministarstva finansija, Poreske uprave PC Prijedor u iznosu od 1.237.756,35 KM, i isto je svrstano u potraživanje opšteg isplatnog reda prema tuženoj „Trgoprodaja“ a.d. u stečaju Prijedor i obavezana tužena da tužiocu nadoknadi troškove postupka u iznosu od 9.564,00 KM. Tužena je izjavila žalbu na presudu, čeka se odluka suda.

**Sjedište zamjenika pravobranioca Foča**

15. Predmet broj: P-24/2021, postupak se vodi pred Okružnim privrednim sudom u Istočnom Sarajevu, po tužbi tužioca: AD „Agrokombinat“ Rogatica u stečaju, protiv tužene: Republika Srpska, radi utvrđenja osporenog potraživanja u stečajnom postupku, v.s. 1.400.726,08 KM (preciziran tužbeni zahtjev). Nadležan Okružni privredni sud u Istočnom Sarajevu, tužba zaprimljena 03.08.2021. godine, dat odgovor na tužbu dana 11.08.2021.godine. Presudom Okružnog privrednog suda u Istočnom Sarajevu broj 61 0 Ps 014242 21 Ps od 02.12.2022. godine odbijen je tužbeni zahtjev tužioca kao neosnovan, te je tužilac obavezan da tuženom nadokandi troškove parničnog postupka u iznosu od 9.220,00 KM. Na prvostepenu presudu tužilac je izjavio žalbu od 16.12.2022. godine, na koju je tuženi dao odgovor. Postupak u toku.

**Sjedište zamjenika pravobranioca Trebinje**

16. Predmet broj: P-185/10, postupak koji se vodio pred Osnovnim sudom u Trebinju po tužbi S. i M. Alijagić iz 1999. godine, protiv Republike Srpske, Vlade Republike Srpske, tadašnjeg Ministarstva trgovine i snabdjevanja, Opštine Trebinje i državnog preduzeća „Metalac“, radi naknade štete, v.s. 34.970.000,00 KM. Tužioci su tvrdili da je Komisija Opštine Trebinje iz njegove radnje, između ostale imovine, izuzela i četiri tone skupocjenih srebrenih elektroda. Prvostepenom presudom Osnovnog suda u Trebinju iz 2003. godine, obavezana je tužena Republika Srpska i opština Trebinje da plati tužiocima iznos od 6.033.000,00 KM uz odgovarajuću kamatu, koja bi budući da nije bila ograničena zakonom, a računala se od dana nastanka štete, iznosila preko 36.000.000,00 KM. Na ovu presudu Pravobranilaštvo, Sjedište zamjenika u Trebinju je izjavilo žalbu, a Okružni sud u Trebinju je dana 24.09.2004. godine donio presudu kojom se žalba prvotužene i drugotužene odbija kao neosnovana. Protiv presude Okružnog suda u Trebinju tuženi su izjavili reviziju. Tužioci su pokrenuli izvršni postupak, prigovor i žalba tuženih nisu uvaženi, te je sud proveo izvršenje i sa računa Opštine Trebinje je skinut iznos od 1.661.362,23 KM. Vrhovni sud Republike Srpke je rješenjem broj: 430/04 od 15.03.2005. godine, uvažio reviziju tužene i ukinuo presudu Okružnog suda u Trebinju broj: Gž**-**577/03 od 24.09.2004. godine, i predmet vratio na ponovno suđenje.

Važno je ponoviti da je, nakon okončanja u više navrata ponovljenih suđenja, S. Alijagić kod Općinskog suda u Dubrovniku dana 29.10.2015. godine podnio prijedlog za priznanje strane sudske odluke, odnosno presude Osnovnog suda u Trebinju broj P 176/03 od 17.10.2003. godine. Općinski sud u Dubrovniku je rješenjem broj: 16 Ri 313/15 od 30.10.2016. godine priznao presudu Osnovnog suda u Trebinju broj: P-176/03 od 17.10.2003. godine. Ponavljamo da je do tada tužiocu, blokadama računa Grada Trebinja, ukupno isplaćeno 1.661.369,23 KM. Dakle, S. Alijagić je u Republici Srpskoj pokrenuo postupak izvršenja a sudska odluka je već djelimično izvršena, te je Općinski sud u Dubrovniku donoseći rješenje i priznavajući navedenu presudu Osnovnog suda u Trebinju, omogućio S. Alijagiću da istu presudu, u još jednom izvršnom postupku, ali u drugoj državi izvrši (naplati). Protiv rješenja Općinskog suda u Dubrovniku broj: 16 Ri 313/15 od 30.10.2016. godine, Pravobranilaštvo Republike Srspke, Sjedište zamjenika u Trebinju je izjavilo žalbu. Županijskli sud u Bjelovaru odlučujući o žalbi Pravobranilaštva donio je rješenje broj: Gž-1396/2016-2 od 03.08.2017. godine, kojim je žalba Republike Srpske uvažena kao osnovana, te je preinačeno rješenje Općinskog suda u Dubrovniku od 30.10.2015. godine, čime je prijedlog tužioca S. Alijagića, za priznanje strane sudske odluke odbijen kao neosnovan. Na Rješenje Županijskog suda u Bjelovaru broj: Gž-1396/2016-2 od 03.07.2017. godine tužioci S. i M. Alijagić izjavili su reviziju Vrhovnom sudu Republike Hrvatske, koji je rješenjem broj: 16 Rv 313/15 od 29.08.2018. godine reviziju tužioca odbacio kao nedopuštenu. Postupak u toku pred Vrhovnim sudom Republike Hrvatske.

Kako smo u godišnjim izvještajima o radu ovog organa, u više navrata detaljno informisali Narodnu skupštinu Republike Srpske sa stanjem ovog predmeta, upućujemo vas da za više informacija pogledate Izvještaj o radu Pravobranilaštva Republike Srpske za 2021. godinu, a kako ne bismo opteretili tekst ovog izvještaja.

17. Predmet broj: P-22/20, postupak se vodio kod Okružnog privrednog suda u Trebinju pod brojem: 62 0 Ps 012396 20, po tužbi tužioca Grad Trebinje, protiv tuženog ''Globtur'' d.o.o. Međugorje, radi naknade zaostale zakupnine, komunalne naknade i neosnovanog korištenja poslovnog prostora, v.s. 102.969,90 KM. Tužba je podnesena 15.06.2020. godine od strane Pravobranilaštva, Sjedište zamjenika pravobranioca Trebinje, kojom se traži da sud obaveže tuženog da mu: na ime zaostale zakupnine za period od 01.04.2019 - 01.09.2019. godine za korištenje poslovnog prostora u Trebinju (Autobuska stanica Trebinje), isplati iznos od 37.415,10 KM, na ime obaveza po osnovu PDV**-**a na zakup poslovnog prostora iznos od 6.360,55 KM, da tuženi tužiocu na ime komunalne naknade za predmetni poslovni prostor isplati iznos od 2.194,25 KM, i na ime neosnovanog korištenja predmetnog poslovnog prostora za period 01.09.2019 **-** 11.06.2020. godine, iznos od 57.000,00 KM. Presudom zbog propuštanja broj: 62 0 Ps 012396 20 Ps od 20.07.2020. godine, Okružni privredni sud u Trebinju je usvojio tužbeni zahtjev u cjelosti. Viši privredni sud u Banja Luci je presudom broj: 62 0 Ps 012396 20 Pž od 26.03.2021. godine, odbio žalbu tuženog i potvrdio prvostepenu presudu. Tuženi je dana 04.05.2021. godine izjavio reviziju koju je Vrhovni sud Republike Srpske odbio presudom od 30.06.2022. godine. Izvršenik je u cjelosti namirio tražioca izvršenja i izvršni postupak je završen.

18. Predmet broj:P-23/21, postupak se vodi kod Okružnog privrednog suda u Trebinju broj: 62 0 Ps 012678 21 Ps, po tužbi tužioca: '' Globtur'' d.o.o. Međugorje protiv tuženog: Grad Trebinje, radi naknade štete, v.s. 241.673,60 KM. Tužilac tužbenim zahtjevom traži da mu tuženi na ime naknade materijalne štete isplati iznos od 200.000,00 KM na ime izgubljene dobiti koju je tužilac mogao očekivati prema redovnom toku stvari da nije od strane tuženog bio onemogućen koristiti poslovni prostor u ul. Stepe Stepanovića, dio Autobuske stanice u Trebinju u periodu od 24.10.2019– 20.07.2020. godine, što je prouzrokovano neosnovanom mjerom obezbjeđenja protiv tužioca, te da mu na ime neosnovanog obogaćenja za period od 01.04.2018–01.04.2019. godine, isplati iznos od 41.673,60 KM, sa zakonskom zateznom kamatom i troškovima postupka. Nadležni sud je 10. maja tekuće godine donio presudu kojom je odbijen tužbeni zahtjev tužioca da mu tuženi na ime naknade materijalne štete isplati iznos od 137.000,00 KM, te da mu na ime neosnovanog bogaćenja za period od 01.04.2018–01.04.2019. godine, isplati iznos od 41.673,60 KM. Tužilac je obavezan da tuženom na ime troškova postupka isplati iznos od 10.325,00 KM. Tužilac je izjavio žalbu Višem privrednim sudu u Banja Luci. Čeka se odluka suda.

**Sjedište zamjenika pravobranioca Vlasenica**

19. Predmet broj: P-58/21, postupak se vodi pred Sudom Bosne i Hercegovine, po tužbi BiH, zastupana po Pravobranilaštvu BiH, protiv tužene Republika Srpska, broj sudskog predmeta: S1 3 P 041435 21 P, radi utvrđivanja ništavnosti rješenja Republičke uprave za geodetske i imovinsko-pravne poslove Banja Luka, PJ Vlasenica – Komisija za izlaganje na javni uvid podataka o nepokretnostima i utvrđivanja prava na nepokretnostima broj:21.16/951-107-255/20 od 12.07.2021. godine, broj:21.16/951-107-255/20 od 28.05.2020. godine i broj: 21.16/951–107–255/20 od 16.03.2020. godine i utvrđivanje prava svojine na nepokretnostima u korist tužioca.Tužba je podnesena Sudu BiH dana 12.10.2021. godine. Prvobitno postavljenim tužbenim zahtjevom se traži utvrđivanje ništavnosti naprijed navedenih rješenja, kao i utvrđivanje prava svojine na nepokretnostima u korist tužioca, a koje nepokretnosti su, tokom izlaganja na javni uvid podataka o nepokretnostima, upisane kao svojina Republike Srpske, sa dijelom 1/1 i nalaze se u KO Klještani, opština Vlasenica (ističemo da katastar nepokretnosti za KO Klještane nije stupio na snagu). Nepokretnosti su poljoprivredno i šumsko zemljište, javno vodno dobro ( rijeka Drinjača i potoci), putevi – magistralni i nekategorisani. Odgovor na tužbu je, u skladu sa pribavljenim izjašnjenjima zastupanih subjekta dostavljen dana 12.11.2021. godine, u kojem je u cjelosti osporena tužba, navodi iz iste, postavljeni tužbeni zahtjeve, i istaknut niz prigovora.

Preinačenim tužbenim zahtjevom, pored naprijed navedenih prvobitno postavljenih tužbenih zahtjeva, tužilac je istakao i dodatni tužbeni zahtjev kojim traži da se utvrdi pravo svojine u korist tužioca na nepokretnostima iz svih katastarskih opština na teritoriji opštine Vlasenica, a koje nepokretnosti su, po kulturi, šume i šumsko zemljište. Posebno naglašavamo činjenicu da se radi o nepokretnostima pod šumom u izuzetno velikom površinama, te da je tužilac, preinačenim tužbenim zahtjevom obuhvatio sve nepokretnosti pod šumom na teritoriji opštine Vlasenica u svim katastarskim opštinama, a koje nepokretnosti su bile predmet rješenja RGURS Banja Luka, PJ Vlasenica, broj: 21.16/952.1-181/13 od 03.01.2014. godine. Navedenim pravosnažnim rješenjem je utvrđeno pravo svojine u korist Republike Srpske, sa dijelom 1/1, na svim nepokretnostima pod šumom na teritoriji opštine Vlasenica i isto je doneseno po zahtjevu ovog Sjedišta zamjenika pravobranioca Republike Srpske za utvrđivanje prava svojine u korist Republike Srpske, pri čemu ističemo da je isto, odmah nakon pravosnažnosti, provedeno u zemljišno-knjižnoj evidenciji. Odgovor sudu je dostavljen dana 02.12.2022. godine, u kojem smo u cjelosti, ponovo osporili i preinačeni tužbeni zahtjev uz isticanje svih naprijed navedenih prigovora, te uz zadržavanje prava na predlaganje novih dokaza, s obzirom da se parnični postupak nalazi u fazi pripremnog ročišta. Postupak u toku.

## 1.4. Vanparnični predmeti

**Pravobranilaštvo Republike Srpske je u 2022. godini imalo ukupno u radu 3.418 predmeta, od čega je: preneseno iz prethodnog izvještajnog perioda 2.074 predmeta, zaprimljeno u izvještajnom periodu 1.344 predmeta, završeno u izvještajnom periodu 279 predmeta, ostalo u radu 3.139 predmeta.**

Sudovi ili drugi organi postupaju i odlučuju o ličnim, porodičnim, imovinskim i drugim pravima i pravnim interesima koji se po zakonu rješavaju u vanparničnom postupku. Odredbe ovog zakona primjenjuju se i u drugim pravnim stvarima iz nadležnosti sudova za koje zakonom nije izričito određeno da se rješavaju u vanparničnom postupku, a ne odnose se na zaštitu povrijeđenog ili ugroženog prava, niti se zbog karaktera pravne stvari ili svojstva stranaka u postupku mogu primijeniti odredbe Zakona o parničnom postupku. Najviše u radu predmeta koji se odnose na: određivanje naknade za eksproprisane nepokretnosti, stambenu problematiku, uređenje međa i otvaranje depozita.

## 1.5. Predmeti izvršenja

**Pravobranilaštvo Republike Srpske je u 2022. godini imalo ukupno u radu 10.441 predmeta, od čega je: preneseno iz prethodnog izvještajnog perioda 8.293 predmeta, zaprimljeno u izvještajnom periodu 2.148 predmeta, završeno u izvještajnom periodu 1.659 predmeta, ostalo u radu 8.782 predmeta.**

Ostalo u radu 8.782 predmeta na dan 31.12.2022. godine, od tog broja 7

- za naplatu potraživanja u korist subjekata koje zastupa Pravobranilaštvo 6.872 predmeta u vrijednosti od 109.705.388,37 KM.

- za isplatu potraživanja na teret subjekata koje zastupa Pravobranilaštvo 1.912 predmeta, u vrijednosti od 41.864.680,07 KM.

Završeno u izvještajnom periodu 1.659 predmeta vrijednosti od 61.461.761,20 KM, od čega je:

- za naplatu potraživanja u korist subjekata koje zastupa Pravobranilaštvo 798 predmeta, u vrijednosti od 51.711.068,20 KM.

- za isplatu potraživanja na teret subjekata koje zastupa Pravobranilaštvo 861 predmeta, u vrijednosti od 9.750.693,00 KM.

Sjedište zamjenika pravobranioca Banja Luka, u izvršnim predmetima, pored zastupanja gradova i opština, zastupa i institucije Republike Srpske, a ne samo subjekte sa područja mjesne nadležnosti osnovnog suda u Banjoj Luci, Gradiški, Srpcu, Laktašima, Kotor Varošu, Prnjavoru i Mrkonjić Gradu, odnosno Okružnog privrednog suda u Banjoj Luci.

Napominjemo da se od ovih 109 miliona KM, preostalih za naplatu u korist subjekata, čiji je zastupnik po zakonu Pravobranilaštvo Republike Srpske, preko 25.000.000 KM odnosi na predmet koji je u radu Sjedišta zamjenika pravobranioca Istočno Sarajevo, prikazan pod rednim brojem 1., na strani 29. ovog izvještaja u poglavlju 1.3.1 Informacija o ukupnom broju parničnih predmeta u kojima je vrijednost glavnog zahtjeva označena u iznosu preko 50.000.00 KM.

Nadalje, ukazujemo da su u predmetima FG„Birač“ a.d. Zvornik – u stečaju isplaćena potraživanja, kao prihod Republike Srpske u ukupnom prijavljenom iznosu od 42.378.785,00 KM, po osnovu zaključenih Ugovora o ustupanju potraživanja između ovih institucija sa drugom stranom d.o.o. „Pavgord“ Foča, a u predmetu Trudbenik a.d. Doboj, isplaćena potraživanja i uplaćena u Budžet Republike Srpske u iznosu od 1.500.000.00 KM, što ukupno iznosi 44.028.785,00 KM. U oba predmeta naplaćeno je potraživanje u 100% iznosu.

## 1.6. Upravni predmeti

**Pravobranilaštvo Republike Srpske je u 2022. godini imalo ukupno u radu 49.670 predmeta, od čega je: preneseno iz prethodnog izvještajnog perioda 34.615 premeta, zaprimljeno u izvještajnom periodu 15.055 predmeta, završeno u izvještajnom periodu 13.034 predmeta, ostalo u radu 36.636 predmeta.**

Kao jedan od primjera navodimo predmet Sjedišta zamjenika pravobranioca Prijedor br.42/17. Na inicijativu Ministarstva poljoprivrede, šumarstva i vodoprivrede Republike Srpske, broj:12.03.5-330-558/17 od 03.02.2017. godine Sjedište zamjenika pravobranioca Prijedor je podnijelo Republičkoj upravi za geodetske i imovinsko-pravne poslove, PJ Kozarska Dubica zahtjev za brisanje prava korišćenja ODAIP „Poljoprivreda“ Draksenić i upis Republike Srpske na poljoprivrednom zemljištu koje se nalazi na području opštine Kozarska Dubica. U inicijativi ministarstva je navedeno da je uvidom u katastarske operate RUGIP PJ Kozarska Dubica utvrđeno da je na poljoprivrednom zemljištu na području opštine Kozarska Dubica, površine preko 4.000 hektara, upisano pravo korišćenja u korist preduzeća ODAIP „Poljoprivreda“ Draksenić. RUGIP PJ Kozarska Dubica je donijela rješenje, broj: 21.25/476-1/17 od 15.03.2017. godine, kojim je u cijelosti usvojila zahtjev Pravobranilaštva Republike Srpske – Sjedišta zamjenika pravobranioca Prijedor te je predmetno poljoprivredno zemljište utvrđeno kao svojina i posjed Republike Srpske sa 1/1 dijela. Po pravosnažnosti gore navedenog rješenja podnijeli smo zahtjev RUGIP PJ Kozarska Dubica za provođenja istog te je isto i provedeno u zemljišnoj knjizi i katastru zemljišta.

### 1.6.1 Postupci izlaganja na javni uvid podataka o nepokretnostima i utvrđivanju prava na nepokretnostima

Nastaviće se rad na osnivanju katastra nepokretnosti u postupku koji se vodi u skladu sa odredbama Zakona o premjeru i katastru Republike Srpske i Pravilnika o načinu osnivanja i održavanja katastra nepokretnosti Republike Srpske. Novina je uvođenje jedinstvene evidencije nepokretnosti u nadležnosti Republičke uprave za geodetske i imovinsko - pravne poslove, a prestao je da važi Zakon o zemljišnim knjigama Republike Srpske, osim odredaba koje se odnose na korišćenje i održavanje evidencija. Pravobranilaštvo, kao zakonski zastupnik subjekata, označenih u članu 9. Zakona o Pravobranilaštvu učestvuje u postupcima izlaganja pred Republičkom upravom za geodetske i imovinsko - pravne poslove, nadležnim komisijama koje su formirane samo za potrebe vođenja ovih postupaka. Od početka postoji nesrazmjeran odnos između broja zaposlenih u Pravobranilaštvu i broja formiranih komisija za izlaganje, čiji članovi rade samo na ovim poslovima zbog čega je teško ispoštovati dinamiku te broj zakazanih rasprava. Međutim, uz maksimalan angažman zaposlenih u svim organizacionim dijelovima Pravobranilaštva i saradnju sa predsjednicima komisija, uspješno se realizuje i ovaj dio aktivnosti na području cijele Republike Srpske. U izvještajnom periodu je uočeno je da se ponavaljaju isti problemi u radu, a na koje smo ukazivali nadležnima u Republici Srpskoj i ranijih godina. Između ostalih pomenućemo sljedeće:

* Nepostojanje granične linije između entiteta je složeno i kompleksno pitanje koje stvara probleme u radu. Aneksom II na Dejtonski mirovni Sporazum zaključen je Sporazum o graničnoj liniji između entiteta. Odredbom člana 1. navedenog Sporazuma je regulisano da će granica između Federacije BiH i Republike Srpske (granična linija između entiteta), biti onakva kako je određeno na mapi dodatka. U članu 4. stav 3. Sporazuma je propisano da će stranke osnovati zajedničku komisiju, koja će se sastojati od jednakog broja predstavnika svake strane, da bi pripremile usaglašeni stručni dokument koji će sadržavati precizan opis granične linije između entiteta. Međuentitetska linija nije uspostavljena na terenu i sva nastojanja ovlaštenih institucija Republike Srpske u tom pravcu su ostala bezuspješna, i stoga se u nedostatku iste, u postupcima izlaganja povjerenje poklanja izjavi člana komisije za izlaganje geodetske struke što dovodi do pokretanja znatnog broja sudskih postupaka. Cijeneći navedeno, godinama unazad je ovo Pravobranilaštvo ukazivalo da je neophodno prioritetno izvršiti izlaganja nepokretnosti u katastarskim opštinama koje se nalaze u graničnoj liniji sa Federacijom BiH i Brčko Distriktom BiH.
* Prisutni su problemi kod izlaganja šumskog i poljoprivrednog zemljišta koje ulazi u zonu građevinskog zemljišta po prostorno-planskim aktima opština, kao i kod izlaganja entitetske granice, brojne uzurpacija i legalizacija zemljišta.

- Uzurpacije nepokretnosti čiji su titulari Republika Srpska i jedinice lokalne

samouprave, koje su vezane za već utvrđenu zajedničku svojinu fizičkog lica/ uzurpanta, u smislu odredbe člana 85b, stav 1. pod tačkom „v“ Zakona o premjeru i katastru Republike Srpske („Službeni glasnik Republike Srpske“, broj 6/2012 i 110/2016), u postupcima pred nadležnim komisijama. Ustavni sud Republike Srpske je donio odluku broj: U-6/17 i utvrdio da odredbe člana 85b. stav 1. tačka v) i stava 3. Zakona o premjeru i katastru Republike Srpske nisu u saglasnosti sa Ustavom Republike Srpske. U praksi nastavljeno upisivanje susvojine.

- Pojedine jedinice lokalne samouprave nisu donijele akte prostornog uređenja u skladu sa Zakonom o uređenju prostora i građenju (''Službeni glasnik Republike Srpske'', broj 40/13, 2/15 – odluka US, 106/15, 03/16, 104/18 – odluka US i 84/19), pa nisu u mogućnosti odrediti građevinsko zemljište na svojoj teritoriji na način kako je propisano Zakonom o uzurpacijama i dobrovoljačkim kompentencijama (''Službeni glasnik Republike Srpske'', broj 8/20), a što otežava rad.

- U ovom izvještaju, kao u izvještajima iz ranijih godina, naglašavamo stav Pravobranilaštva da je Odluka Ustavnog suda BiH o poljoprivrednom zemljištu tehnički nesprovodiva, a ista nije u skladu ni sa Ustavom Republike Srpske.

## Upravni spor

**Pravobranilaštvo** **Republike Srpske je u 2022. godini imalo ukupno u radu 3.947 predmeta, od čega je: preneseno iz prethodnog izvještajnog perioda 2.981 predmeta, zaprimljeno u izvještajnom periodu 966 predmeta, završeno u izvještajnom periodu 672 predmeta, ostalo u radu 3.275 predmeta.**

Okružni sudovi odlučuju o zakonitosti akata kojima republički organi uprave i republičke upravne organizacije, organi jednica lokalne samouprave u opštini i gradu, preduzeća, ustanove i druga pravna lica koja vrše javna ovlašćenja, rješavaju o pravima i obavezama fizičkih i pravnih lica ili drugih stranaka u upravnim stvarima. Spor pune jurisdikcije daje ovlašćenje sudu da upravnu stvar sam raspravi do kraja, kako u materijalnom tako i u formalnom smislu i donese odluku koja u svemu zamjenjuje osporeni akt. U sporu ograničene jurisdikcije ocjenjuje se zakonitost tužbom osporenog akta - spor za poništaj upravnog akta. U tom slučaju sud može poništiti akt ukoliko bude utvrđena njegova nezakonitost i time se završava spor.

## Adhezioni predmeti

**Pravobranilaštvo Republike Srpske je u 2022. godini imalo ukupno u radu 139 predmeta ukupne vrijednosti od 17.170.129,67 KM od čega je: preneseno iz prethodnog izvještajnog perioda 83 predmeta, u izvještajnom periodu zaprimljeno 56 predmeta, završeno u izvještajnom periodu 27, ostalo u radu 112 predmeta.**

U ovim predmetima Pravobranilaštvo podnosi obrazložen imovinsko pravni zahtjev u ime oštećenog (zastupani subjekti iz člana 9. Zakona o Pravobranilaštvu ), a kojim se traži nadoknada štete nastale kao posljedica izvršenja krivičnog djela. Uzakujemo da sud u krivičnom postupku kada optuženog oglašava krivim izriče kaznu za počinjeno krivično djelo ali najčešće ne odlučuje o podnesenom imovinsko pravnom zahtjevu već se oštećeni sa imovinsko pravnim zahtjevom upućuje na parnicu.

## Predmeti preventive

**Pravobranilaštvo Republike Srpske je u 2022. godini imalo ukupno u radu 20 predmeta, od čega je: preneseno iz prethodnog izvještajnog perioda 7 predmeta, zaprimljeno u izvještajnom periodu 13 predmeta, intervencija uspjela u 11 predmeta, ostao u radu 9 predmeta.**

U članu 13. stav 4. Zakona o Pravobranilaštvu je pripisano da isto prati i proučava pojave, pravna pitanja i probleme od značaja za vršenje svojih nadležnosti, imovinu zastupanih subjekata, primjenu zakona i drugih propisa, te obavještava Vladu i druge nadležne organe i predlaže mjere za zaštitu imovine zastupanih subjekata i sprečavanje društveno štetnih pojava. Pravobranilaštvo je, u godišnjim izvještajima o radu za prethodne godine kao i u ovom izvještaju, ukazivalo na određene dileme i probleme sa kojima se susrećemo u radu, te na neujedačenu sudsku praksu u pogledu tumačenja i primjene odredaba pojedinih zakona. Ovakvim djelovanjem se smanjuje broj sporova kod sudova i drugih nadležnih organa, i štite se imovinska prava i interesi zastupanih subjekata iz čl. 9. Zakona o Pravobranilaštvu.

### 1.9.1 **Sudski sporovi koji se vode po tužbama fizičkih lica iz FBiH i Brčko Distrikta BiH radi naknade nematerijalne i materijalne štete nastale u periodu ratnih dejstava**

Pravobranilaštvo od 2010. godine, kao zastupnik po zakonu tužene Republike Srpske, učestvuje u sporovima koji se vode pred sudovima Republike Srpske, FBiH i Brčko Distrikta BiH, radi naknade materijalne i nematerijalne štete, nastale u ratnim dejstvima. U okviru zakonskih nadležnosti, preduzeta su raspoloživa pravna sredstva u svim sudskim sporovima koji se vode pred nadležnim sudovima, i to će nastaviti i dalje u cilju zaštite imovinskih prava i interesa Republike Srpske. Od početka rada na ovim predmetima uočeno je više spornih pravnih pitanja koja su otežavala rad. Naime, nema propisa koji definišu odgovornost za štetu koja nema karakter ratne štete, a potiče iz perioda rata u BiH te je zbog ovog nedostatka teško razlikovati koja je šteta posljedica ratnog čina ili je u neposrednoj vezi sa ratom i izvođenjem ratnih operacija, od štete koja je prouzrokovana klasičnim građanskim deliktom. U nedostatku propisa kojim bi bila definisana odgovornost za štetu koja nema karakter ratne štete, a potiče iz perioda rata, u ovim parnicama su se od samog početka primjenjivala opšta pravila o odgovornosti za štetu sadržana u odredbama Zakona o obligacionim odnosima, ali ni ovaj zakon ne sadrži odredbe o posebnim slučajevima odgovornosti za štetu nastalu za vrijeme rata. U sporovima koji su se vodili i vode pred sudovima u FBiH i Brčko Distriktu BiH, Pravobranilaštvo je uvijek isticalo da je nastupila zastarjelost potraživanja naknade štete. Važno je naglasiti da nadležni sudovi u Federaciji BiH i Brčko Distriktu BiH, odbijaju zahtjeve Pravobranilaštva za naknadu troškova postupka jer su zauzeli stav da je naknada troškova postupka regulisana Zakonom o parničnom postupku Federacije BiH i Zakonom o izvršnom postupku FBiH, te da se troškovi postupka odmjeravaju prema propisima donesenim u FBiH, i stoga Pravobranilaštvo Republike Srpske ne može ostvariti naknadu troškova propisanih odredbama Zakona o parničnom postupku Republike Srpske, Tarifom o nagradama i naknadi troškova za rad advokata, te odredbama Zakona o Pravobranilaštvu Republike Srpske.

U izvještajnom periodu je, na inicijativu predstavnika Delegacije Evropske Unije u BiH, Kancelarija u Banja Luci, održan po drugi put sastanak u sjedištu Pravobranilaštva u Banja Luci, a vezano za zahtjev da ovaj organ, kao zastupnik po zakonu Republike Srpske u sporovima koji se vode protiv Republike Srpske pred sudovima oba entiteta i Brčko Distrikta BiH zbog naknade materijalne a posebno nematerijalne štete nastale u ratnim dejstvima po tužbama fizičkih lica iz FBiH, ne pokreće izvršne postupke radi naplate dosuđenih nam troškova parničnog postupka pred sudovima u Republici Srpskoj jer bi plaćanje istih za izvršenike predstavljalo neproporcionalan i pretjeran teret. Ukazali smo na sljedeće, i to: da je u članu 383. Zakona o parničnom postupku Republike Srpske („Službeni glasnik Republike Srpske“, br. 58/03, 85/03, 74/05, 63/07, 49/09 i 61/13) propisano da parnične troškove sačinjavaju izdaci učinjeni u toku ili povodom postupka; parnični troškovi obuhvataju i nagradu za rad advokata i drugih lica kojima zakon priznaje pravo na nagradu; u članu 395. stav 1. Zakona o parničnom postupku RS je propisano da se odredbe o troškovima postupka primjenjuju i na stranke koje zastupa Pravobranilaštvo Republike Srpske, a u članu 395. stav 2. da troškovi postupka iz st. 1. ovog člana obuhvataju troškove u skladu sa Tarifom o nagradama i naknadi troškova za rad advokata; u čl. 37. stav 3. Zakona o Pravobranilaštvu propisano je da se troškovi za zastupanje Pravobranilaštva obračunavaju po Tarifi o nagradama i naknadama za rad advokata i predstavljaju prihod budžeta Republike Srpske. Slijedom navedenog Pravobranilašto je, u predmetima ove vrste, postupalo u skladu sa zakonskim nadležnostima te koristilo i koristiće sva pravna sredstva u skladu za propisima koji regulišu ovu oblast, a što je zakonska obaveza ovog organa.

### 1.9.2 Preventivno postupanje u predmetu koji se vodio pred sudom Bosne i Hercegovine radi utvrđivanja prava vlasništva i uknjižbe lokaliteta „Veliki Žep“ u Han Pjesku

Naglašavamo, kao i prethodnih godina, da je u Osamnaestom izvještaju koji je Republika Srpska dostavila Savjetu bezbjednosti Ujedinjenih nacija značajna pažnja posvećena analizi odluke Suda BiH i Ustavnog suda BiH u predmetu Han Pijesak o vojnoj imovini, te da su potvrđeni argumenti koje je Pravobranilaštvo Republike Srpske koristilo u radu na ovom predmetu, a na šta smo nadležnima u Republici Srpskoj, u okviru preventivnog djelovanja, ukazali aktom broj:Pr-2/16 od 05.07.20216. godine, koji je za predmet imao obavještenje sa prijedlogom mjera za sprečavanje posljedica koje mogu nastupiti za Republiku Srpsku nakon donošenja odluke Apelacionog vijeća Suda Bosne i Hercegovine po žalbi Pravobranilaštva Republike Srpske, Sjedišta zamjenika Istočno Sarajevo na presudu Suda BiH broj: S1 3 P016159 14 P od 03. 07. 2015. godine.

Ukratko ćemo se osvrnuti na segmente gore označenog Izvještaja Vlade Republike Srpske, a navedeno je sljedeće: „Najnovije odluke Suda BiH i Ustavnog suda BiH o vojnoj imovini pravno su neodbranjive i politički motivisane; Sporazum o sukcesiji ne daje osnov za knjiženje državne imovine na ime BiH; Odluka u predmetu Han Pijesak suprotna je zakonima BiH; Odluka Han Pijesak suprotna je odluci Ustavnog suda BiH o državnoj imovini; U odluci Ustavnog suda U-1/11 ne kaže se da je nivo BiH titular državne imovine; Odlukom u predmetu Han Pijesak zanemaruje se stav Ustavnog suda da Parlamentarna skupština BiH ima isključivu nadležnost za podjelu državne imovina i da ima pozitivnu obavezu da uvaži potrebe entiteta; Odluka u predmetu Han Pijesak suprotna je Dejtonskom mirovnom sporazumu i Ustavu BiH; Odluka u predmetu Han Pijesak suprotna je zakonima Republike Srpske; Pokušaj prenosa državne imovine u vlasništvo BiH je dio nastojanja SDA da podrije Republiku Srpsku i knjiženje vojne imovine na BiH je potpuno izlišno“.

Podsjećanja radi, Sud BiH je donio presudu u pravnoj stvari tužitelja: 1. BiH - Ministarstvo odbrane, kojeg zastupa Pravobranilaštvo Bosne i Hercegovine, Sarajevo, protiv prvotužene Republika Srpska, koju zastupa Pravobranilaštvo Republike Srpske, Sjedište zamjenika Istočno Sarajevo, drugotužene JPŠ „Šume Republike Srpske“ a. d. Sokolac, i trećetužene „M:tel“ a. d. Banja Luka, radi: utvrđivanja prava vlasništva i uknjižbe, v. s. 31.000,00 KM, dana 03. 07. 2015. godine donio presudu broj: S1 3 P016159 14 P, kojom je usvojen tužbeni zahtjev tužitelja koji glasi:

„ 1. Utvrđuje se pravo svojine – vlasništva Bosne i Hercegovine na nekretninama upisanim u privremenom listu nepokretnosti br. 85/0 Republičke uprave za geodetske i imovinsko pravne poslove Republike Srpske, područna jedinica Han Pijesak, označenim kao k.č. br. 579 k.o. Rijeka (novi premjer), a što odgovara po starom premjeru parcelama k.č. 2013/3, 2102/4, dio 2103/1, 2103/2, dio 2102/2 i dio 2098/424 k.o. Podžeplje 2, a koje u naravi čine objekat Ministarstva odbrane i pašnjak IV klase ukupne površine 11.474,00 m2.

2. Nalaže se Republičkoj upravi za geodetske i imovinsko pravne poslove Republike Srpske da izvrši uknjižbu prava svojine na Bosnu i Hercegovinu na nekretninama označenim k.č. br. 579 k.o. Rijeka (novi premjer), a što odgovara po starom premjeru parcelama k.č. 2013/3, 2102/4, dio 2103/1, 2103/2, dio 2102/2 i dio 2098/424 k.o. Podžeplje 2, a koje u naravi čine objekat Ministarstva odbrane i pašnjak IV klase ukupne površine 11.474,00 m2, i to u privremenom listu nepokretnosti broj 84/0, kao i da izvrši brisanje upisa svih prava tuženih na predmetnim nekretninama u pojedovnom listu br. 167/0 i posjedovni list 56/10.

3. Prvotuženi, drugotuženi i trećetuženi, dužni su da trpe da se tužitelj uknjiži u katastar nepokretnosti Republičke uprave za geodetske i imovinsko pravne poslove Republike Srpske kao nosilac prava svojine na predmetnim nekretninama pobliže određenim u tačci 1. tužbenog zahtjeva, kao i da se izvrši brisanje upisa svih prava tuženih na predmetnim nekretninama.

Ova presuda je u odnosu na tuženu Republiku Srpsku potvrđena presudom Apelacionog vijeća suda BiH broj: S1 3 P 016159 15 Pž od 27.07.2016. godine, a kojom je naložena uknjižba prava svojine u korist BiH i brisanje svih upisa na predmetnim nekretninama i to u Privremenom listu nepokretnosti (PLN). Na ovu presudu Pravobranilaštvo Republike Srpske, Sjedište zamjenika Istočno Sarajevo je izjavilo reviziju 23.09.2016. godine i apelaciju Ustavnom sudu BiH 24.10.2016. godine. Odluka Suda po reviziji donesena je 24.11.2016. godine i istom se revizija odbija, dok je apelacija odbačena kao nedopuštena kao preuranjena. Pravobranilaštvo, Sjedište zamjenika Istočno Sarajevo je zatim blagovremeno podnijelo apelaciju, a Ustavni sud BiH donio je prvo Odluku o privremenoj mjeri kojom se odbija kao neosnovan zahtjev Republike Srpske za donošenje privremene mjere i to Odlukom broj: AP-548/17 od 28.02.2017. godine, a zatim dana 06.07.2017. godine Odluku o dopustivosti u meritumu broj: AP-548/17 kojom se odbija apelacija Republike Srpske kao neosnovana, sa izdvojenim mišljenjem sudija iz Republike Srpske.

U ovom dijelu izvještaja od izrazite važnosti je spomenuti Sporazum o osnovnim principima za rješavanje pitanja pokretne i nepokretne imovine koja će dalje služiti za potrebe odbrane iz 2007. godine, čiji su potpisnici predsjednici Vlade Republike Srpske i FBiH, sa predjsjedavajućim Savjeta ministara BiH, a koji su definisali da: - Bosna i Hercegovina ima samo pravo korištenja nad nepokretnom imovinom, koja se od strane Ministarstva odbrane BiH definiše kao prespektivna imovina; - to pravo korištenja će biti neograničenog trajanja, osim u slučaju da Ministarstvo odbrane BiH odluči da mu određeni djelovi te imovine nisu potrebni, u kom slučaju će isti biti vraćeni na raspolaganje entitetima; - sporazum koji reguliše pravo korištenja se ne može mjenjati, niti ukidati bez saglasnosti svih strana potpisnica. S toga, vidljivo je da ovaj Sporazum u sebi nigdje ne sadrži odrednicu prava vlasništva, nego samo i isključivo pravo korištenja.

Pravobranilaštvo je isticalo da su odluke Suda BiH, faktički ne sprovodive i nisu podobne za knjiženje. U toku je postupak po zahtjevu Pravobranilaštva BiH za provođenje presude Suda BiH, pred RUGIPP, Područna jedinica Han Pijesak, koja je nadležna za upis prava u javne evidencije

* 1. **Pravna mišljenja**

**Pravobranilaštvo je u 2022. godini imalo ukupno u radu 1.486 predmeta, od čega je: preneseno iz prethodnog izvještajnog perioda 329 predmeta, zaprimljeno u izvještajnom periodu 1.157 predmeta, završeno 1.143 predmeta, na kraju predmetnog perioda nastavljen rad u 343. predmeta.**

Prema članu 16. stav 1. Zakona o Pravobranilaštvu Republike Srpske zastupani subjekat je obavezan da zatraži mišljenje od Pravobranilaštva na nacrte privrednih ugovora, ugovora o koncesijama, ugovora o javno-privatnim partnerstvima i ugovora koji regulišu imovinsko-pravna pitanja, uz obavezu dostavljanja relevantne dokumentacije, a mišljenje iz stava 1. ovog člana Pravobranilaštvo je obavezno dati u roku od 15 dana, a u složenijim slučajevima u roku od 30 dana od dana prijema zahtjeva i potrebne dokumentacije. Mišljenja se odnose na imovinsko **-** pravna pitanja vezana za ugovor koji je dostavljen na ocjenu pravne valjanosti, tj. da li isti sadrži sve potrebne elemente ida li su ispoštovane procedure (npr: mišljenja o pravnoj valjanosti ugovora o koncesiji, zamjeni zemljišta, javno **-** privatnom partnerstvu, ugovori koji za predmet imaju pravo građenja, kupoprodajni ugovori i sl.). Davanje pravnih mišljenja je veoma kompleksna pravna problematika koja zahtijeva, od zaposlenih u Pravobranilaštvu Republike Srpske, poznavanje pozitivnog zakonodavstava Republike Srpske ne samo u oblasti građanskog prava, već i niza drugih oblasti, a kako bi dato mišljenje bilo u skladu sa važećim propisima.

**Pravobranilaštvu Republike Srpske je u 2022. godini imalo ukupno u radu 20 predmeta savjetodavnih pravnih mišljenja, od čega je preneseno iz ranijih godina 3, zaprimljeno u izvještajnom periodu 17 predmeta, završeno u izvještajnom periodu 18 predmeta, na kraju predmetnog perioda nastavljen rad u 2 predmeta.** Pravobranilaštvo postupa na osnovu člana 16. stav 7). Zakona o Pravobranilaštvu kojom je propisano da zastupani subjekat može zatražiti mišljenje i u drugim pravnim stvarima kada smatra da je to potrebno, a Pravobranilaštvo je obavezno dostaviti mišljenje u roku od deset dana od dana primanja zahtjeva.

**Pravobranilaštvu Republike Srpske je u 2022. godini imalo ukupno u radu 156 predmeta otkupa stanova, od čega je preneseno iz ranijih godina 0, zaprimljeno u izvještajnom periodu 156 predmeta, završeno u izvještajnom periodu 155 predmeta, ostalo u radu 1 predmeta.** U skladu sa odredbama Zakona o privatizaciji državnih stanova („Službeni glasnik Republike Srpske“, broj 118/11 i 67/13), Pravobranilaštvo vrši kontrolu zaključenih ugovora o otkupu stanova. U članu 18. stav 2). ovog zakona je propisano da je pravobranilac dužan da podnese tužbu nadležnom sudu radi poništenja ugovora koji je zaključen suprotno odredbama ovog zakona.

## Vansudska poravnanja pred Pravobranilaštvom Republike Srpske

**Pravobranilaštvo Republike Srpske je u 2022. godini imalo ukupno u radu 1.919 predmeta, od čega je: preneseno iz prethodnog izvještajnog perioda 1.908 predmeta, zaprimljeno u izvještajnom periodu 11 predmeta, završeno u izvještajnom periodu 26 predmeta, ostalo u radu 1.893 predmeta.**

- preneseno iz prethodnog perioda 1.908 predmeta u vrijednosti od 114.753.155,26 KM;

- zaprimljeno u izvještajnom periodu 11 predmeta u vrijednosti od 40.800,00 KM;

- ukupno u radu 1.919 predmeta vrijednosti od 114.793.955,26 KM;

- završeno u izvještajnom periodu 26 predmeta u vrijednosti od 155.600.00 KM, od čega je u:

- 19 predmeta postignuto poravnanje ukupne vrijednosti 129.600,00 KM,

- 7 predmeta obustavljen postupak ukupne vrijednosti od 26.000.00 KM,

- ostalo u radu za naredi izvještajni period 1.893 predmeta vrijednosti od 114.638.355,26 KM ( zahtjevi za naknadu nematerijalne štete podneseni neblagovremeno nakon 28.02.2010. godine i nerješeni zahtjevi za naknadu materijalne štete).

Zakon o ostvarivanju prava na naknadu materijalne i nematerijalne štete nastale u periodu ratnih dejstava od 20.05.1992 - 19.06.1996. godine („ Službeni glasnik RS“, broj 103/05, 1/09, 49/09 i 118/09) je uvijek mijenjan zbog produžavanja roka za podnošenje zahtjeva Pravobranilaštvu, a poslednji put je produžen do 28.02.2010. godine. Imajući u vidu da je i poslije isteka ovog roka zaprimljen znatan broj zahtjeva za nadoknadu nematerijalne štete od strane porodica poginulih i nestalih boraca i ratnih vojnih invalidima, Pravobranilaštvo je dostavilo resorno nadležnim ministarstvima u Vladi Republike Srpske, informacija u kojoj je ukazano na neophodnost produženja zakonskog roka za period ne duži od dva mjeseca, i da nakon toga ne postoji mogućnost daljeg produžavanja. Ministarstva finansija je dostavilo odgovor broj: 06.11/017-4481/15 od od 14.10.2015. godine da Vlada Republike Srpske nije razmatrala mogućnost produženja roka za podnošenje zahtjeva na naknadu materijalne i nematerijalne ratne štete, nakon čega pravilnim tumačenjem člana 114. Zakona o opštem upravnom postupku zahtjevi podneseni za naknadu materijalne i nematerijalne štete poslije 28.02.2010. godine Pravobranilaštvo odbacuje zbog neblagovremenosti. Predmeti okončani vansudskim poravnanjem u postupku pred Pravobranilaštvom su definitivno završeni u smislu važećih propisa. Priznata vansudska poravnanja izmiruju se emisijom obveznica u skladu sa Zakonom o unutrašnjem dugu („Službeni glasnik Republike Srpske“, broj 1/12, 28/13, 59/13 i 44/14).

## 1.12 Zastupanje Poreske uprave Republike Srpske u stečajnim, likvidacionim, izvršnim i postupcima upisa i brisanja zakonske hipoteke

Naglašavamo da je od 2017. godine započela saradnja Pravobranilaštva sa rukovodstvom Poreske uprave Republike Srpske u cilju unapređenja zastupanja njihovih interesa u: stečajnim, likvidacionim, izvršnim i postupicima upisa i brisanja zakonske hipoteke. Tada su analizirana ovlaštenja od 2008. godine kojima su pravobranioci generalno ovlastili za zastupanje određeni broj zaposlenih u Poreskoj upravi Republike Srpske da ih, u skladu sa zakonom zamjenjuju u zastupanju, zbog ekonomičnosti postupka. Pravobranilac Republike Srpske je od 2017. godine započeo sa izdavanjem novih pojedinačnih ovlašćenja za zastupanje zaposlenima u Pravobranilaštvu i zaposlenima u Poreskoj upravi Republike Srpske, zavisno od težine predmeta, uz prethodno stavljanje van snage generalnih ovlašćenja.

U 2022. godini, od strane pravobranioca Republike Srpske, izdata su ukupno 333 ovlašćenja za zastupanje Poreske uprave Republike Srpske, i to: 127 za stečajne postupke, 2 za likvidacione postupke, 102 za izvršne postupke, 37 za postupke upisa i brisanja zakonske hipoteke i 65 za ostalo.

- Stečajni postupak nad ribnjakom „Saničani“ a.d. Prijedor – u stečaju. Zemljište na kome se nalaze: ribnjaci, pristupni putevi, kanali i nasipi je površine cca 1.367 ha. U izvještajnom periodu su nastavljeni pregovori stečajnog upravnika sa Ministarstvom poljoprivrede, šumarstva i vodoprivrede Republike Srpske, koji za predmet imaju kupovinu ribnjaka u cjelosti od strane Vlade Republike Srpske, a nakon toga da se izvrši prenos imovine na Grad Prijedor. Naglašavamo da je protivno Ustavu i zakonu upisano pravo svojine na javnim dobrima u korist pravnih i fizičkih lica. U svim osporavanim aktima Pravobranilaštvo je zastupalo interese Republike Srpske i osporavalo zakonski neutemeljene odluke, odnosno da javna dobra (jezera, rijeke, zaštićena područja, itd.), poljoprivredno zemljište, šume, neizgrađeno gradsko građevinsko zemljište, ne mogu biti predmet privatizacije, odnosno svojina privatno - pravnih ili fizičkih lica. U predmetu „Saničani“ a.d. - u stečaju Prijedor, po zahtjevu Pravobranilaštva ukinute su odluke o upisu javnog dobra na „Saničani“ a.d. - u stečaju Prijedor. U 2022. godini održana su dva izvještajna ročišta, usvojen je izvještaj stečajnog upravnika i donesene odluke o prodaji rashodovane pokretne imovine putem javne licitacije. Ovlašten je stečajni upravnik da sa gradskom toplanom zaključi ugovor o uklanjanju biomase sa oboda ribnjaka i da se obavijesti izlučni povjerilac „Nova banka“ a.d. Banja Luka u vezi preuzimanja posjeda na imovini koja je upisana kao njeno vlasništvo, a trenutno je u posjedu ribnjaka. U sklopu operativnih aktivnosti donesena je odluka o drugoj prodaji rashodovane pokretne imovine koja nije prodata na prethodnoj licitaciji, te da se ista ne može prodati ispod 70 % procjenjene vrijednosti. Skupština povjerilaca je saglasna da se izvrši procjena stečajnog dužnika kao pravnog lica, od strane ovlaštenog stručnog lica, te da se izvrši prodaja drvne mase stečajnog dužnika na nančin kako je to predložio povjerilac Vode Srpske, Bijeljina podjelom po lotovima. Postupak u toku.

- Stečajni postupak nad privrednim društvom „RATARSTVO“ a.d. Nova Topola je rješen u korist Republike Srpske donošenjem presuda Okružnog privrednog suda u Banjoj Luci br. 57 0 Ps 107950 21 Ps 2 od 25.11.2021. godine i br. 57 0 Ps 129953 21 Ps 2 od 30.11.2021. godine, na osnovu priznanja i utvrđivanjem poljoprivrednog kompleksa koji se prostire na četiri političke opštine i to: Gradiška, Srbac, Laktaši i Kozarska Dubica, površine cca 7 miliona m2 najkvalitetnijeg poljoprivrednog zemljišta. Republika Srpska je po osnovu presuda uknjižena s pravom svojine na nepokretnostima obuhvaćenim presudama, a privredno društvo ''Ratarstvo'' a.d. u stečaju Nova Topola je bilo korisnik istih te nije moglo biti predmet privatizacije državnog kapitala u preduzećima, a samim tim nije moglo ni ući u stečajnu masu kao predmet unovčenja u konkretnom stečajnom predmetu. U toku je unovčenje nesporne imovine stečajnog dužnika, nakon čega će biti okončan stečajni postupak.

- Stečajni postupak nad stečajnim dužnikom PZ „Obudovac“ sa p.o. Obudovac je pokrenut 28.07.2021. godine. Stečajni upravnik je priznao potraživanja Poreske uprave Republike Srpske i svrstao ih u opšti isplatni red jer Poreska uprava nije mogla odvojiti potraživanja od momenta otvaranja stečaja koja idu u viši isplatni red zbog tehničke nemogućnosti. Na zadnjem održanom ročištu Pravobranilaštvo Republike Srpske se usprotivilo prodaji nepokretne imovine stečajnog dužnika jer imovina upisana u z.k. ul. br. 1254 k.o. SP Obudovac nije na zakonit način prešla u vlasništvo PZ „Obudovac“. Utvrđeno je da je na ostaloj imovini, a koju koristi PZ „Obudovac“ upisana hipoteka u korist Pavlović International bank a.d. Slobomir, Bijeljina, Filijala Brčko, a sada Naša banka a.d. Bijeljina kao pravni sljednik, takođe, na nezakonit način. Pravobranilaštvo je u tekućoj godini RGURS, Područnoj jedinici Šamac, podnijelo zahtjev za oglašavanje ništavim rješenja o uknjižbi založnog prava – hipoteke u korist Pavlović International bank a.d. Slobomir, Bijeljina, Filijala Brčko, a sada Naša banka a.d. Bijeljina. Postupajući po zahtjevu ovog Sjedišta, RGURS, PJ Šamac donijela je rješenje kojim se podneseni zahtjev odbacuje. Sjedište zamjenika pravobranioca Doboj je pokrenulo parnični postupak kod Okružnog privrednog suda Doboj za utvrđivanjem ništavosti predmetnog ugovora o zasnivanju hipoteke u korist navedene banke. Pored predmetne tužbe pokrenut je i postupak za osporavanje upisa prava svojine u korist PZ Obudovac koje pravo je upisano na nekretninama u zk.ul.16 KO Obudovac. Predmetna tužba je podnesena zbog pogrešne primjene materijalnog prava. Čeka se okončanje dva pokrenuta sudska postupaka, a nakon okončanja istih biće moguće donijeti odgovarajuće odluke u predmetnom stečajnom postupku.

- FG„Birač“ a.d. Zvornik – u stečaju. Isplaćena potraživanja kao prihod Republike Srpske ( Ministarstvo finansija Republike Srpske, Poreska Uprava Republike Srpske, Fond PiO Republike Srpske i Fond zdravstvenog osiguranja Republike Srpske) u ukupnom prijavljenom iznosu od 42.378.785,00 KM a po osnovu zaključenih Ugovora o ustupanju potraživanja između ovih institucija sa drugom stranom d.o.o. „Pavgord“ Foča čime je učešće Republike Srpske u stečajnom postupku okončano po ovom predmetu.

Do izrade ovog izvještaja, Ustavni sud Republike Srpske, donio je rješenje kojim se ne prihvata inicijativa za pokretanje postupka za ocjenjivanje ustavnosti i zakonitosti Zaključka Vlade Republike Srpske broj: 04/1-012-2-2577/22 od 28. jula 2022. godine. Sud u obrazloženju rješenja navodi sljedeće:“

Osporeni zaključak donijela je Vlada Republike Srpske na osnovu člana 43. stav 1. i st. 7. Zakona o Vladi Republike Srpske („Službeni glasnik Republike Srpske“ broj 118/08), nakon razmatranja Informacije o dostavljenim ponudama za otkup potraživanja republičkih institucija u stečajnom postupku nad imovinom Privrednog društva „Birač“ a.d. Zvornik, na sjednici održanoj 28. jula 2022. godine. Ovim zaključkom je utvrđeno: da se Vlada Republike Srpske upoznala sa Informacijom o dostavljenim ponudama za otkup potraživanja republičkih institucija u stečajnom postupku nad imovinom Privrednog društva „Birač“ a.d. Zvornik i da istu prihvata (tačka 1), da Vlada prihvata ponudu za otkup potraživanja Privrednog društva „Pavgord“ d.o.o. Foča, kao najcjelishodniju, iz razloga što ponuda za otkup potraživanja Ministarstva finansija, Poreske uprave Republike Srpske i ostalih republičkih institucija glasi na nominalni iznos potraživanja, naveden u tabeli utvrđenih potraživanja u stečajnom postupku pred Okružnim privrednim sudom u Bijeljini, posjeduje bankarsku garanciju za ozbiljnost ponude/garant „Nove banke“ a.d. Banjaluka od 19. jula 2022. godine na ukupan iznos utvrđenih potraživanja svih republičkih institucija u navedenom nominalnom iznosu, sa rokom važenja od 60 dana, nije uslovljena i dio je ponude za otkup potraživanja svih stečajnih povjerilaca stečajnog dužnika „Birač“ a.d. Zvornik u navedenom nominalnom iznosu, koju nudi Privredno društvo „Pavgord“ d.o.o. Foča (tačka 2), da Vlada Republike Srpske obavezuje ministra finansija i direktora Poreske uprave Republike Srpske da u ime svojih institucija pristupe zaključenju ugovora o ustupanju potraživanja sa Privrednim društvom „Pavgord“ d.o.o. Foča u navedenim nominalnim iznosima za Ministarstvo finansija i za Poresku upravu Republike Srpske, a prema iznosu navedenom u tabeli utvrđenih potraživanja u stečajnom postupku pred Okružnim privrednim sudom u Bijeljini, uz uslov da se isplata naknade za otkup potraživanja mora izvršiti u roku važenja bankarske garancije garanta „Nove banke“ a.d. Banjaluka od 19. jula 2022. godine, tačnije najkasnije do 17.09.2022. godine, uz prethodno pribavljeno mišljenje Pravobranilaštva Republike Srpske i nakon izvršenog uvida u stečajni spis i stanje sudskih postupaka u stečajnom dužniku „Birač“ a.d. Zvornik, od strane ponudioca Privrednog društva „Pavgord“ d.o.o. Foča (tačka 3), da Vlada Republike Srpske preporučuje ostalim republičkim i javnim institucijama koje imaju priznata potraživanja u stečajnom postupku nad imovinom Privrednog društva „Birač“ a.d. u stečaju: Fondu za penzijsko i invalidsko osiguranje Republike Srpske, Fondu zdravstvenog osiguranja Republike Srpske, Filijala Zvornik, MH “ERS“- MP a.d. Trebinje - ZDP “Elektro Bijeljina“ a.d. Bijeljina i JU “Vode Srpske“ da u okviru svojih organa upravljanja donesu odluku o davanju saglasnosti za zaključenje ugovora o ustupanju potraživanja sa Privrednim društvom „Pavgord“ d.o.o. Foča u nominalnom iznosu, a prema iznosu navedenom u tabeli utvrđenih potraživanja u stečajnom postupku pred Okružnim privrednim sudom u Bijeljini, uz uslov da se isplata naknade za otkup potraživanja mora izvršiti u roku važenja bankarske garancije garanta „Nove banke“ a.d. Banjaluka od 19. jula 2022. godine, tačnije najkasnije do 17.09.2022. godine (tačka 4), te da ovaj zaključak stupa na snagu danom donošenja (tačka 5). Sud je prilikom razmatranja date inicijative imao u vidu da je članom 115. Ustava Republike Srpske utvrđeno da Ustavni sud odlučuje o saglasnosti zakona sa Ustavom i o saglasnosti drugih propisa i opštih akata sa Ustavom i zakonom. Imajući u vidu sadržaj i pravnu prirodu osporenog akta, Sud je utvrdio da osporeni zaključak nema karakter opšteg pravnog akta, čiju ustavnost i zakonitost saglasno članu 115. Ustava ocjenjuje Ustavni sud. Naime, osporeni zaključak ne sadrži opšte obavezujuće pravne norme kojima se na opšti način uređuju pravni odnosi. Njime se ne stvaraju, ne mijenjaju ili ukidaju pravni odnosi opšteg karaktera, već se radi o aktu Vlade kojim se regulišu pitanja iz konkretnog pravnog posla, daju preporuke i stvaraju prava i obaveze za konkretne pravne subjekte“.

Ukazujemo da je Odjeljenje za privredu i investicije svojim radom značajno uticalo na efikasnost u postupanju Poreske uprave Republike Srpske, čime je unapređena profesionalna saradnja između ova dva organa i značajno povećana naplata potraživanja. Kao primjer dobre međuinstitucionalne saradnje navodimo ostvarene rezultate u dva predmeta prikazana, u ovom poglavlju Izvještaja o radu ( FG„Birač“ a.d. Zvornik – u stečaju i Trudbenik a.d. Doboj), u kojima su isplaćena potraživanja i uplaćena u Budžet Republike Srpske u iznosu od 54.378.785,00 KM.

## Eksproprijacija

Praobranilaštvo je u 2022. godini aktivno učestvovalo u realizaciji znatnog broja projekata, a ukazaćemo na sljedeće, i to:

**Odjeljenje za eksproprijaciju**

- Zakonom o posebnom postupku eksproprijacije radi izgradnje auto-puta Banja Luka - Prijedor („Službeni glasnik Republike Srpske“, broj 61/21 od 02.07.2021. godine), utvrđen je opšti interes za izgradnju auto – puta Banja Luka – Prijedor i da se u tu svrhu može izvršiti potpuna eksproprijacija nekretnina koje su za to predviđene dokumentima prostornog uređenja, tj. planskim dokumentima kojim se određuje organizacija, namjena i način korišćenja i upravljanja prostorom, te kriterijumi i smjernice za uređenje i zaštitu prostora. Korisnik eksproprijacije je Republika Srpska. Prijedlog za potpunu eksproprijaciju nepokretnosti radi izgradnje dionice auto-puta Banja Luka – Prijedor na teritoriji Grada Banja Luka (k.o. Verići, k.o. Ivanjska, k.o. Mišin Han, k.o. Ramići, k.o. Barlovci, k.o. Kuljani, k.o. Cerici, k.o. Prijakovci), podnesen je dana 12.04.2022. godine, a nakon toga sedam dopuna prijedloga za eksproprijaciju od kojih je poslednja od 03.10.2022. godine. Ukupan broj predmeta za teritoriju Grada Banja Luka koji su formirani u 2022. godini iznosi 1030 (od tog broja 648 predmeta po prijedlogu za eksproprijaciju, odnosno ulaze u trasu buduće saobraćajnice, a 382 predmeta su po prijedlogu vlasnika za eksprorpijaciju preostalih nepokretnosti po članu 11. Zakona o eksproprijaciji). U 532 predmeta je podnesen zahtjev za dozvolu ulaska u posjed eksprorpisanih nepokretnosti rješenjem Vlade Republike Srpske. Radi se na rješavanju manjeg broja predmeta eksproprijacije koji su vraćeni na ponovljeni postupak i sporazumno određivanje naknade, te predmetima sudskog određivanja naknade u predmetima gdje nije postignut sporazum. U predmetima po članu 11. ZE u su postupci pred nadležnim organom. U izvještajnom periodu nastavljeni su postupci po inicijativi koncesionara za vršenje pripremnih radnji radi izvođenja geoloških istraživanja, a sve uz saglasnost i po zahtevu Ministarstva saobraćaja i veza u ime Republike Srpske, kao koncedenta i korisnika eksproprijacije.

- Pristupni putevi na dionici auto - puta Banja Luka - Doboj. Odlukom Vlade Republike Srpske broj: 04/1-012-2-2561/16 od 01. 12. 2016. godine utvrđen je opšti interes za potpunu eksproprijaciju nepokretnosti („Službeni glasnik Republike Srpske“, broj 35/09). Korisnik eksproprijacije je Republika Srpska. Projekat u završnoj fazi. Manji broj predmeta na rješavanju pred organom uprave, jedan dio na sudu radi određivanja naknade za eksproprisane nepokretnosti, a ostalo je uknjiženo na Republiku Srpsku. Manji broj predmeta je i dalje u radu, a radi se o složenijim predmetima koji su bili predmet postupanja po žalbi i upravno - sudskog ocjenjivanja, te su vraćeni na ponovljeni postupak, te manji broj predmeta u kojima nije postignut sporazum o naknadi i vanparnični postupak određivanja naknade je u toku.

- Kabliranje dionice 10 kV nadzemnog voda „Novoselija“, dionice 10 kV nadzemnog voda „Starčevica“, dionice 35 kV nadzemnog voda TS „Sitari “-TS „Banja Luka 5“ i dionice 35 kV nadzemnog voda TS „Banja Luka 5“- TS „Sitari “ u krugu TS „Sitari“. Podnosilac inicijative za podnošenje prijedloga za utvrđivanje opšteg interesa za nepotpunu eksproprijaciju nepokretnosti je Ministarstvo energetike i rudarstva na zahtjev investitora MH „ERS“-MP a.d. Trebinje ZP „Elektrokrajina“ a.d. Banja Luka. Korisnik eksproprijacije naznačena je Republika Srpska. Kako je nakon kompletiranja dokumentacije potrebne za postupanje po inicijativi utvrđeno da se dio zemljišta, kao prostor na kojem se vrši kabliranje, djelimično nalazi u obuhvatu plana parcelacije i urbanističko-tehničkih uslova za izgradnju priključnog dalekovoda za trafo-stanice „Banjaluka 9“ („Službeni glasnik Grada Banja Luka“, br.12/09), shodno odredbama Zakona o uređenju prostora i građenju Pravobranilaštvo je bilo u obavezi da izradi Plan eksproprijacije, te je isti dostavljen Gradu Banja Luka. Nakon što budu ispunjeni uslovi za podnošenje prijedloga Pravobranilaštvo će, kao zastupnik po zakonu Republike Srpske podnijeti Vladi RS prijedlog za donošenje odluke o utvrđivanju opšteg interesa.

- Izgradnja vezne saobraćajnice „Carinski terminal“, magistralni put Čatrnja Brestovčina. Odlukom Vlade Republike Srpske broj: 04/1-012-2-3597/19 od 26.12.2019. godine je utvrđen opšti interes („Službeni glasnik Republike Srpske“, br. 4/20). Korisnik potpune eksproprijacije i investitor je Grad Gradiška. Dana 18.02.2020. godine podnesen prijedlog za eksproprijaciju. Održane su sve prve rasprave u ukupno 50 predmeta. U dijelu se mogu donijeti rješenja, dok u većem broju treba sačekati vještačenja jer je postavljan zahtjev za primjenu člana 11. Zakona o eksproprijaciji. U radu.

**Sjedište zamjenika pravobranioca Foča**

- Izgradnja magistralnog puta M - I-111 ( stara oznaka M -18) Brod na Drini- granica BiH / CG (Hum). Odlukom Vlade Republike Srpske broj: 04/1-012-2-1926/21 od 24.06.2021. godine ( „Službeni glasnik Republike Srpske“, br. 64/21) utvrđen je opšti interes, te da se može izvršiti potpuna eksproprijacija nepokretnosti. Ovo sjedište zamjenika pravobranioca nije učestovalo u postupku proglašavanja opšteg interesa već Odjeljenje za eksproprijaciju koje je dana 02.08.2021. godine dostavilo dokumentaciju u vezi predmetnog projekta, i naglasilo da se tek nakon potpisivanja Ugovora o regulisanju međusobnih obaveza između investitora i Pravobranilaštva Republike Srpske, uz datu saglasnost Vlade Republike Srpske, mogu preduzimati radnje u ovom predmetu u smislu podnošenja prijedloga za eksproprijaciju. Očekuje se potpisivanje ugovora.

- Izgradnja nove trase magistralnog puta M 1-109 (M-20) Gacko–Foča poddionica Tjentište - Brod na Drini. Odlukom Vlade Republike Srpske broj: 04/1-012-2-4095/22 od 03.11.2022. godine („Službeni glasnik Republike Srpske“, broj 113/22 od 16.11.2022. godine) je utvrđen opšti interes te se u tu svrhu može izvršiti potpuna eksproprijacija nepokretnosti. Ovo sjedište zamjenika pravobranioca nije učestovalo u postupku proglašavanja opšteg interesa već Odjeljenje za eksproprijaciju koje u aprilu tekuće godine dostavilo dokumentaciju radi daljeg postupanja. Postupak u toku.

**Sjedište zamjenika pravobranioca Doboj**

Ovo sjedište je u 2022. godini imalo ukupno u radu 4.370 predmeta eksproprijacije od čega je završeno 1.278 predmeta, ostalo u radu 3.092 predmeta.

Od 4.370 predmeta u radu: na izgradnju Koridora 5c koji prolazi kroz teritoriju Republike Srpske i izgradnju auto-puta gasovoda na dionici Vukosavlje – Brčko - Rača se odnosi 3.929 predmeta od čega je rješeno 1.027 predmeta, ostalo u radu 2.902 predmeta; na izgradnju energetskih projekata se odnosi 369 predmeta od čega je rješeno 180 predmeta, ostalo u radu 189; na izgradnju projekata jedinica lokalne samouprave se odnosi 72 predmeta od čega je rješeno 71, ostao u radu jedan predmet.

U 2022. godini je u ukupno 321 predmeta podnesen zahtjev po članu 11. Zakona o eksproprijaciji, završeno 50 predmeta, ostalo u radu 271 predmeta.

- Potpupa eksproprijacija nepokretnosti u svrhu izgradnje Koridora 5c koji prolazi kroz teritoriju Republike Srpske: ( KO: Doboj Miljkovac, Makljenovac, Pločnik, Prisade i Čaire; KO: Ritešić, Trnjani, Božinci Donji, Glogovica, Kožuhe, Podnovlje, Osječani Donji i Osječani Gornji, Ritešić, Majevac; KO: Vukosavlje Botajica, Dugo Polje, Jakeš, Koprivna, Tarevci, Vranjak, Jakeš, Modrički lug, Garevac, Kladari, Miloševać, Čardak, Srnava, Vranica i Gnionica. Korisnik eksproprijacije Republika Srpska. Opšti interes je utvrđen Zakonom o posebnom postupku eksproprijacije radi izgradnje autoputa Koridor 5c koji prolazi kroz Republiku Srpsku i izgradnje dionice auto - puta „ 9 Januar“ Banja Luka - Doboj.

- Potpuna eksproprijacija nepokretnosti u svrhu izgradnje dionice auto – puta i gasovoda dionice Vukosavlje - Brčko i Brčko Rača za KO: Šamac, Pelagićevo, Donji Žabar, Slatina, Branica, Obudovac, Brezik, Kaluđer, Potočari, Orlovo Polje, Lončari, Donja Tramošnica. Korisnik eksproprijacije Republika Srpska. Opšti interes je utvrđen na osnovu Zakona o posebnom postupku eksproprijacije radi izgradnje auto-puta i gasovoda Vukosavlje- Brčko i Brčko- Rača („Službeni glasnik RS“, br. 18/20).

- Potpuna eksproprijacija nepokretnosti u svrhu eksploatacije uglja za potrebe „Termoelektrane“ Stanari. Korisnik eksproprijacije Republika Srpska. Opšti interes utvrđen Odlukom Vlade Reopublike Srpske broj 04/1-012-2-882/17 od 06.04.2017. godine („Službeni glasnik Republike Srpske“, br. 39/17). Predmetna eksproprijacija se odnosi na lokalitet KO Raškovci - prva faza. Potpuna eksprorpijacija nepokretnosti u svrhu eksplatacije uglja za potrebe „Termoelektrane“ Stanari. Korisnik eksproprijacije Republika Srpska. Opšti interes utvrđen Odlukom Vlade RS broj: 04/1-012-2-675/18 od 22.03.2018. godine („Službeni glasnik RS“, br.29/18.) - druga faza. U radu.

- Potpuna eksproprijacija nepokretnosti u svrhu eksplatacije uglja za potrebe „Termoelektranu“ Stanari. Korisnik eksproprijacije Republika Srpska. Opši interes utvrđen Odlukom Vlade Republike Srpske broj: 04/1-012-2-2030/19 od 01.08.2019. godine („Službeni glasnik Republike Srpske“, br. 68/19.) Predmetne nekretnine se nalaze na lokalitetu KO Ostružnja Donja – prva faza. Potpuna eksproprijacija nepokretnosti u svrhu eksplatacije uglja za potrebe „ Termoelektrane“ Stanari. Korisnik eksproprijacije Republika Srpska – druga faza, u radu.

**Sjedište zamjenika pravobranioca Banja Luka**

**-** Potpuna eksproprijacija za izgradnju mosta u naselju Česma. Dana 29.11.2021. godine zaprimljena Inicijativa Grada Banjaluka za pokretanje postupka potpune eksproprijacije na zemljištu predviđenom za izgradnju mosta u ul. Braće Pišteljić. Dana 04.02.2022. godine podnesen je prijedlog Vladi Republike Srpske za donošenje odluke o utvrđivanju opšteg interesa. Vlada Republike Srpske je donijela Odluku o utvrđivanju opšteg interesa br. Odluku broj 04/1-012-2-448/22 od 17.02.2022. Iz predmetnog upravnog spisa proisteklo je još sedam upravnih predmeta u postupku eksproprijacije i isti se vode pred nadležnom područnog jednicom, dok su u osnovnom predmetu zaključena dva sporazuma o naknadi, nakon čega je Grad Banjaluka ušao u posjed istih, pristupio izvođenju radova. Ostali postupci su u toku.

**Sjedište zamjenika pravobranioca Prijedor**

- U 2022. godini je bilo ukupno u radu 896 predmeta koji se odnose na rješavanje imovinsko-pravnih odnosa za izgradnju auto-puta Banja Luka-Prijedor i energetskih projekata. Od tog broja 191 predmet se odnosi na rješavanje energetskih projekata.

- Nepotpuna eksproprijacije u svrhu izgradnje dalekovoda 110 kV Knežica-Kostajnica-Novi Grad, korisnik eksproprijacijeje je Republika Srpska. Opšti interes je utvrđen Odlukom Vlade RS broj: 04-1-012-2-2674/17 od 26.07.2017. godine („Službeni glasnik RS“, broj: 102/17), i Odlukom o izmjenama i dopuni Odluke Vlade RS, broj: 04-1-012-2-2378/20 od 16.09.2020. godine („Službeni glasnik RS“, broj 91/20). Ukupan broj predmeta po navedenom projektu 574. U izvještajnom periodu je bilo ukupno u radu 110 predmeta, od čega je završeno 66 predmeta, ostalo u radu 44 predmeta, a koji se vode kod osnovnog suda u postupcima radi određivanja naknade za eksproprisane nepokretnosti, te radi polaganja novca u sudski depozit.

- Nepotpuna eksproprijacija u svrhu izgradnje dvosistemskog 20 kV voda Roga-Rudice ( korisnik eksproprijacije - Opština Novi Grad). Opšti interes je utvrđen Odlukom Vlade Republike Srpske, broj: 04/1-012-2-1739/18 od 29.06.2018. godine („Službeni glasnik Republike Srpske“, broj: 63/18) i Odlukom o izmjenama i dopuni Odluke Vlade Republike Srpske, broj: 04-1-012-2-2379/20 od 03.09.2020. godine („Službeni glasnik RS“, br. 91/20). Ukupan broj predmeta po navedenom projektu je 99. U izvještajnom periodu je bilo ukupno u radu 81 predmeta, od čega je završeno u 37 predmeta, ostalo u radu 44 predmeta, a koji se vode kod osnovnog suda u postupcima radi određivanja naknade za eksproprisane nepokretnosti, te radi polaganja novca u sudski depozit.

- Potpuna eksproprijacija nepokretnosti u svrhu izgradnje auto puta Banja Luka – Prijedor. Korisnik eksproprijacije je Republika Srpska. Opšti interes je utvrđen članom 2. Zakona o posebnom postupku eksproprijacije radi izgradnje auto-puta Banja Luka-Prijedor („Službeni glasnik Republike Srpske“, br. 61/21). Ukupan broj predmeta po navedenom projektu je 590. U izvještajnom periodu je bilo ukupno u radu 373 predmeta, od čega je završeno 43 predmeta, dok je 330 predmeta ostalo u radu i vode se kod osnovnog suda u postupcima radi određivanja naknade za eksproprisane nepokretnosti; radi polaganja novca u sudski depozit; kod RUGIP, PJ Prijedor radi provođenja rješenja o eksproprijaciji; i radi plaćanja troškova postupka vještacima i punomoćnicima stranaka.

- Potpuna eksproprijacija nepokretnosti preostalog dijela nepokretnosti po članu 11. Zakona o eksproprijaciji u predmetu potpune eksproprijacije nepokretnosti nekretnina u svrhu izgradnje auta-puta Banja Luka – Prijedor. Članom 11. Zakona o posebnom postupku eksproprijacije radi izgradnje auto-puta Banja Luka-Prijedor („Službeni glasnik RS“, br. 61/21), propisano je da se o zahtjevu vlasnika eksproprisane nepokretnosti za eksproprijaciju preostalog dijela nepokretnosti, u skladu sa članom 11. Zakona o eksproprijaciji, odlučuje u posebnom postupku. U izvještajnom periodu je bilo ukupno u radu 332 predmeta. U radu.

**Sjedište zamjenika pravobranioca Trebinje**

- Izmještanje korita rijeke Mušnice, radi neometanog rada i procesa prozvodnje u Termoelektrani Gacko – potpuna eksproprijacija. Odluka Vlade Republike Srpske o utvrđivanju opšteg interesa broj 04/1-012-2-1403/18 od 30.05.2018. godine („Službeni glasnik Republike Srpske“, br. 53/18). Podnosilac inicijative je Ministarstvo industrije, energetike i rudarstva Republike Srpske. Korisnik eksproprijacije je Republika Srpska. U 2022. godini je intenziviran rad na ovom projektu kako bi se obezbijedio kontinuitet procesa rada „RiTE Gacko“ a.d. Gacko. Najveći broj predmeta je okončan pred organom uprave, dok je 10 predmeta proslijeđeno na odlučivanje nadležnom sudu jer raniji vlasnici nisu prihvatili ponuđenu naknadu.

- Izgradnja vjetroelektrane ''Grebak'' na području opštine Nevesinje. Opšti interes je utvrđen Odlukom Vlade Republike Srpske broj: 04/1-012-2-1404/20 od 22.05.2020. godine, i Odlukom o dopuni Odluke o utvrđivanju opšteg interesa broj: 04/1-012-2-4001/21 od 23.12.2021. godine. Podnosilac inicijative je Ministarstvo energetike i rudarstva Republike Srpske. Investitor ''VE Grebak“ d.o.o. Nevesinje. Postupak je završen u 59 predmeta, dok je pet predmeta proslijeđeno na sudsko odlučivanje, jer raniji vlasnici nisu prihvatili ponuđenu naknadu.

- Izgradnja kanala kroz Dabarsko polje na području opštine Bileća. Odluka Vlade Republike Srpske o utvrđivanju opšteg interesa br. 04/1-012-2-1605/21 od 27.05.2021. godine („Službeni glasnik Republike Srpske“, br. 54/21). Podnosilac inicijative je Ministarstvo energetike i rudarstva Republike Srpske. Korisnik eksproprijacije je Republika Srpska. Investitor HE Dabar. Ukupno u radu 214 predmeta. U izvještajnom periodu je intenziviran rad na ovom projektu. U radu.

**Sjedište zamjenika pravobranioca Vlasenica**

- Izgradnja industrijske (bescarinske) zone u naselju Pobrđe, opština Bratunac. Podnosilac inicijative opština Bratunac, kao korisnik eksproprijacije i investitor. Odluka Vlade Republike Srpske o utvrđivanju opšteg interesa, br. 04/1-012-2-3137/21 od 21.10.2021. godine ( „Službeni glasnik Republike Srpske“, br. 100/2021). U izvještajnom periodu kompletirana dokumentacija za podnošenje Prijedloga za eksproprijaciju. U radu.

**-** Izgradnja parking garaže u Vlasenici. Podnosilac inicijative Opština Vlasenica, kao korisnik eksproprijacije i investitor. Odluka Vlade Republike Srpske o utvrđivanju opšteg interesa, broj:04/1-012-2-931/22 od 24.03.2022. godine ( „Sl. gl. Republike Srpske“, br. 30/22). Postupak se vodi pred RGURS, Područna jedinica Vlasenica. U međuvremenu je Vlada Republike Srpske donijela Odluku o dopuni odluke o utvrđivanju opšteg interesa, te je na osnovu iste podnesena dopuna prijedloga za eksproprijaciju. Neophodno sprovesti tehničke radnje cijepanja parcela. U radu.

**Sjedište zamjenika pravobranioca Bijeljina**

- Gasovod „Šepak - Bijeljina“, u radu 38 vanparničnih predmeta u postupku pred nadležnim sudovima Bijeljina i Zvornik radi određivanja pravične naknade ranijim vlasnicima. Nakon rješenih 544 predmeta eksproprijacije i nakon pravosnažnosti navedenih rješenja i provođenja istih u javnim evidencijama za navedeni projekat je izdata građevinska i upotrebna dozvola za primarni tranzitni gasovod Šepak - Bijeljina u ukupnoj dužini od 21 km, te upotrebna dozvola za sekundarnu gradsku mrežu u ukupnoj dužini od cca 320 km, a koji projekti su u potpunosti građevinski izvedeni i očekuje se puštanje gasa u mrežu nakon usaglašavanja političkih stavova o tome.

- Rudnik i termoelektrana Ugljevik - stalni postupak u skladu sa proširenjem površinskog kopa za potrebe redovnog rada TE „Ugljevik“. U izvještajnom periodu ukupno u radu 35 predmeta.

- Zakonom o posebnom postupku uređen je poseban postupak eksproprijacije nepokretnosti radi izgradnje auto - puta i gasovoda dionice Vukosavlje - Brčko i Brčko - Rača („ Službeni glasnik Republike Srpske“, broj 18/20), kao projekta od posebnog značaja za Republiku Srpsku, finansiranje izvođenja geodetsko - tehničkih radova za potrebe posebnog postupka eksproprijacije i sprovođenje posebnog postupka eksproprijacije, kao i druga pitanja od značaja za izgradnju auto - puta i gasovoda. Formirano je ukupno 772 predmeta i donesena su sva pravosnažna rješenja i izdata građevinska dozvola za navedeni projekat od katastarske granice Brčko distrikta BiH do pristupne k.č novom mostu na rijeci Sava u mjestu Rača. Rješeno je i pitanje naknade za 748 predmeta, a 29 predmeta se nalazi u fazi vođenja vanparničnog postupka pred osnovnim sudom u Bijeljini radi određivanja pravične naknade ranijim vlasnicima. U 770 predmeta podnesen je zahtjev za primjenu člana 11. ZE, u toku su postupci pred nadležnom RGURS, PJ Bijeljina. Izvođač radova je uveden u posjed, u toku je izgradnja autoputa na dionici Bijeljina - pristupni novi most koji gradi Republika Srbija, i u završnoj je fazi na rijeci Sava u mjestu Rača.

- Uređenje toka rijeke Sapne, Zvornik. Ukupno u radu 28 predmeta radi određivanja pravične naknade u vanparničnom postupku pred Osnovnim sudom u Zvorniku. Ukupno je pravosnažno okončano 136 predmeta osnovne eksproprijacije na osnovu čega je idata građevinska dozvola i projekat u realizaciji na terenu.

- „Drinski nasip“ Janja 2 faza, etapa 4. Ukupno u radu 109 predmeta, od čega je završeno 39 predmeta, ostalo u radu 70 predmeta za ovu fazu i etapu, a sve u skladu sa potpisanim memorandumom između Ministarstva poljoprivrede, šumarstva i vodoprivrede i Grada Bijeljina, te u skladu sa izvorom finansiranja pojedinih faza i etapa.

**Sjedište zamjenika pravobranioca Istočno Sarajevo**

**-** Utvrđen opšti interes u svrhu izgradnje kružnog toka na ukrštanju ulica Vojvode Radomira Putnika i Vuka Karadžića na području Opštine Istočno Novo Sarajevo. Podnesen prijedlog za eksproprijaciju, utvrđeni stvarni vlasnici. Pred Osnovnim sudom u Sokocu se vode vanparnični postupci za otvaranje depozitnog računa za isplatu naknade za ekspropisane nepokretnosti, a sve u svrhu upisa objekta u javne evidencije.

**-** Utvrđen opšti interes u korist korisnika eksproprijacije opština Istočna Ilidža za rekonstrukciju i modernizaciju ulice Gatačka na području opštine Istočna Ilidža. RGURS, PJ Istočna Ilidža je rješenjem usvojio prijedlog opštine i eksproprisao predmetne nepokretnosti. Isplaćene naknade i Opština Istočna Ilidža upisana kao vlasnik u javne evidencije.

**-** Utvrđen opšti interes u korist korisnika eksproprijacije Republika Srpska – Ministarstvo saobraćaja i veza za sanaciju opasne tačke Ljubogošta na magistralnom putu M-19. Na raspravi za utvrđivanje stvarnog vlasnika kao stvarni vlasnik je utvrđena Republika Srpska. Predmetne nepokretnosti su upisane u javne evidencije Republike Srpske u dijelu 1/1.

- Utvrđen opšti interes Odlukom Vlade Republike Srpske iz 2019. godine, za korisnika eksproprijacije Opšinu Istočna Ilidža, zbog nastavka rekonstrukcije i modernizacije saobraćajnice, ulica Aerodromska. RGURS, PJ Istočna Ilidža je rješenjem od 19.01.2020. godine usvojila prijedlog Opštine Istočna Ilidža i izvršena je potpuna eksproprijacija. Usmene rasprave za sporazumno određivanje naknade održane su 24.02.2021. godine, na kojima su zaključeni sporazumi sa stvarnim vlasnicima, te je korisnik eksproprijacije isplatio naknadu i upisao se u javne evidencije u korist Opštine Istočna Ilidža sa dijelom 1/1. Naknadno je korisnik eksproprijacije dopunio prijedlog, postupak u toku.

- Utvrđen opšti interes Odlukom Vlade Republike Srpske iz 2018. godine, za korisnika eksproprijacije Opšinu Istočna Ilidža, zbog izgradnje saobraćajnice i infrastrukture u ulici Aerodromska (lokalitet Vojkovići). RGURS, PJ Istočna Ilidža rješenjem od 22.01.2020. godine usvojio je prijedlog Opštine Istočna Ilidža i izvršio potpunu eksproprijaciju predmetnih nepokretnosti. Usmene rasprave za sporazuno određivanje naknade održane su 19.01.2022. godine, na kojima su zaključeni sporazumi sa stvarnim vlasnicima, te je korisnik eksproprijacije isplatio naknadu i upisao se u javne evidencije u korist Opštine Istočna Ilidža sa dijelom 1/1. Naknadno je korisnik eksproprijacije dopunio prijedlog, postupak u toku.

**Obavještavanje putem medija**

Pravobranilaštvo je, putem medija, obavještavalo javnost o stanju zaštite imovinskih interesa Republike Srpske i drugih subjekata, koje ovaj organ zastupa. U skladu sa Zakonom o Pravobranilaštvu i Zakonom o slobodi pristupa informacijama u Repubici Srpskoj preduzeti su znatni napori da se, blagovremeno, putem štampanih i elektronskih medija ukaže na aktuelnosti u radu Pravobranilaštva, a sve u cilju objektivnog informisanja javnosti i stručne zajednice.

Dat je veliki broj saopštenja s ciljem upoznavanja javnosti kako sa predmetima koji su u radu, tako i sa okončanim predmetima za koje je postojala zainteresovanost. Pomenućemo samo neke, i to:

- Najveći broj novinarskih pitanja odnosio se na aktuelnosti u vezi sa imovinom koja je u vlasništu Republike Srpske, kao i na odluke Ustavnog suda BiH o Zakonu o šumama i šumskom zemljištu, kojom se pokušava bez ustavnog osnova umanjiti obim imovinskih prava entitetima, iako je istima dato da suvereno odlučuju o imovinskim pravima. Ustavni sud BiH zanemaruje čak i sopstvene odluke kao sto je Odluka U-5/98 kojom je potvrdio da je Republika Srpska nadležna da uređuje imovinske i obligacione odnose, devastira cijelokupni ustavni poredak BiH, i stavlja se u ulogu stvaraoca Ustava, a ne tumača normi Ustava što je njegova jedina nadležnost. Ustavom Republike Srpske kao sastavnim dijelom ustavne strukture Bosne i Hercegovine u čl. 68. st. 1. t. 6. je jasno propistano da svojinsko i obligacioni odnosi, kao i obezbjeđivanje zaštite svih oblika svojine na teritoriji Republike Srpske je u isključivoj nadležnosti Republike Srpske, na koje je Venecijanska komisija 1996. godine dala pozitivno mišljenje o usaglašenosti sa Ustavom Bosne i Hercegovine;

- U skladu sa Zaključkom Vlade Republike Srpske prihvaćena je Informacija o Nacrtu strategije za zaštitu pravnog interesa BiH vezano za pitanje odlaganja radioaktivnog otpada i istrošenog nuklearnog goriva na lokaciji Trgovske gore, i zaduženo Pravobranilaštvo Republike Srpske da kontinuirano prati rad Pravnog tima, daje smernice i prati aktivnosti iz Strategije sa ciljem zastupanja pravnih interesa Republike Srpske. Pravobranilaštvo Republike Srpske radi u koordinaciji sa Vladom Republike Srpske i preduzima sve potrebne aktivnosti, takođe i obaviještava javnost o pitanjima od javnog interesa.

- U predmetu FK Leotar iz Trebinja, medijsku pažnju privukla je situacija upisivanja založnog prava/ hipoteke, gdje je presudom Okružnog privrednog suda u Trebinju usvojen tužbeni zahtjev Pravobranilaštva Republike Srpske Sjedište zamjenika pravobranioca Trebinje, te je utvrđeno da je ništav ugovor o zasnivanju hipoteke zaključen između „Bobar banke“ a.d. Banka za obnovu i razvoj BiH Bijeljina i FK“Leotar“ Trebinje, i da isti ne proizvodi pravno dejstvo. Nakon što je presuda postala pravosnažna, ista je provedena pred RUGIPP Banja Luka, Područna jedinica Trebinje, i izvršeno je brisanje upisanog založnog prava –hipoteke, nakon čega je predmetna nepokretnost upisana kao svojina Repbulike Srpske.

- Mnogobrojna novinarska pitanja su se odnosila na najznačajnije sporove u kojima Republika Srpska učestvuje, kao tužilac ili tužena, npr: spor koji je Pravobranilaštvo dobilo protiv tužene UIO BiH i entiteta FBiH, a radi isplate pripadajućih prihoda od PDV-a; spor koji je Pravobranilaštvo dobilo u vrijednosti od 94.424.062,00 KM sa zakonskom zateznom kamatom radi naknade štete, u parničnom postupku tužioca „Nov-Produk“ d.o.o. Srbac. Zatim predmeti: Fabrika cijevi „Unis“ iz Dervente; Fabrika glinice „Birač“; „Bingo“; GP „Krajina“; „Tamaris“„ Alijagići“, planska dokumentacija u Gradu Trebinje; izvršavanje zakonskih obaveza u predmetu „Alumina“, Sokolski dom, itd.

Postojala je zainteresovanost za preuzimanje televizijskih izjava, kako od Pravobranioca Republike Srpske, tako i zamjenika, zavisno od dnevno aktuelnih tema koje su bile od javnog značaja i koje su usko vezane za obavljanje poslova iz nadležnosti Pravobranilaštva Republike Srpske, kao i davanje stručnih mišljenja pogotovo na odluke Ustavnog suda BiH kojima se Republici Srpskoj uskraćuju neka od imovinskih prava. Pravobranilac Republike Srpske je povodom gore navedenog sarađivao sa svim medijima i blagovremeno su dostavljeni odgovori na sve zahtjeve.

## Djelovanje Pravobranilaštva

Pravobranilaštvo prati i proučava pojave, pravna pitanja i probleme od značaja za vršenje svojih nadležnosti, imovinu zastupanih subjekata, primjenu zakona i drugih propisa, te obavještava Vladu i druge nadležne organe i predlaže mjere za zaštitu imovine zastupanih subjekata i sprečavanje društveno štetnih pojava. Ukazujemo, primjera radi na predmete, i to:

1. Predmet ''Ribnjak'' a.d. Prnjavor

Pravobranilaštvo, Sjedište zamjenika pravobranioca Banja Luka je dana 12.11.2020. godine, zaprimilo dopis RUGIPP PJ Prnjavor, broj 21.36/052-208/20 od 09.11.2020. godine, u prilogu je dostavljeno Rješenje Zemljišno - knjižne kancelarije broj: 078-0-Dn-10-000268 od 24.03.2010. godine. Izvršen je uvid u spis predmeta, iz razloga što navedeno rješenje Pravobranilaštvu nikada nije dostavljeno iako je izvršen prenos svojine sa državne u korist ''Ribnjak'' a.d. Prnjavor. Promjena u katastarskom operatu je izvršena na osnovu Rješenja Osnovnog suda u Banja Luci broj U/I2021/01 od 21.11.2001. godine, kojim je izvršena statusna promjena - vlasnička transformacija prodajom dijela državnog kapitala prema Zakonu o privatizaciji državnog kapitala u preduzećima u posjedovne listove dostavljene u prilogu dopisa. Imajući u vidu sadržaj gore navedenog dopisa, te isprave dostavljene uz isti, rješenje Zemljišno - knjižne kancelarije Osnovnog suda u Prnjavoru broj: 078-0-Dn-10-000268 od 24.03.2010. godine je dostavljeno resornom Ministarstvu poljoprivrede, šumarstva i vodoprivrede u Vladi Republike Srpske, radi upoznavanja sa sadržajem, te na izjašnjenje, s datim mišljenjem da ima elemenata za izjavljivanje žalbe. Izjavljena žalba protiv rješenja zemljišno - knjižne kancelarije Osnovnog suda u Prnjavoru broj: 078-0-Dn-10-000268 od 24.03.2010. godine, o kojoj nadležni sud nije donio odluku. Radi se o ukupnoj površini zemljišta od 8.609.948 m2. Imajući u vidu da je Pravobranilaštvo, kao zakonski zastupnik Republike Srpske, kroz upravne i sudske postupke uspijelo spriječiti prodaju imovine u stečajnom postupku koji se vodi nad stečajnim dužnikom „ Ribnjak“ ad Prnjavor, stečajni dužnik je, uz angažovanje svih organa u stečajnom postupku kao i nadležnog Ministarstva poljoprivrede, šumarstva i vodoprivrede, uspio u ovoj godini izvršiti izlov ribe u količini od 17.080,00 kg, od koje prodaje se očekuje prihod od 158.700,00 KM, što bi po izvještaju stečajnog upravnika bilo dovoljno za izmirenje tekućih obaveza kao i stvaranja uslova za dalji rad.

Pravobranilaštvo je stupilo i u parnicu kao umješač na strani tužioca“ Ribnjak“ a.d. Prnjavor iz razloga da spriječi pravo tuženu „Raiffeisen bank“ d.d. BiH, kao razlučnog povjerioca, da ostvari svoje potraživanje u stečajnom postupku, koje iznosi 4.106.703,09 KM. Pravobranilaštvo je, u toku stečajnog postupka došlo do saznanja da se tužilac „ Ribnjak“ a.d. Prnjavor kao vlasnik uknjižio u z.k.ul.br. 2494 k.o. Štrpci i u z.k.ul.br. 936 k.o. Palačkovci a na osnovu rješenja z.k. kancelarije Osnovnog suda Prnjavor, a koje rješenje nije nikada dostavljeno Pravobranilaštvu, Sjedištu zamjenika pravobranioca Banjaluka. Radi se o zemljištu velike površine koje je u programu privatizacije iskazano kao prirodno bogatstvo.

Pravobranilaštvo je pokrenulo niz upravnih i sudskih postupaka kojima se osporava rješenje o uknjižbi tužioca „ Ribnjak“ a.d. Prnjavor u navedenim zk. ulošcima. U ovoj parnici Republika Srpska, kao umješač, hoće da dokaže da tužena nije bila savjesna kod zaključenja uovora o hipoteci i da se ne može pozivati na savjesnost iz razloga što je notar prilikom zaključenja predugovora o hipoteci stranke upozorio da se radi o nekretninama na kojima je upisano „ pravo državne svojine“. U pogledu pokrenutog parničnog postupka po tužbi tužioca „Ribnjak“ a.d. Prnjavor, protiv tuženog „Raiffeisen bank“ d.d. Sarajevo, radi utvrđenja, glavna rasprava je okončana pred Okružnim privrednim sudom u Banja Luci, i čeka se odluka suda.

2. Stečajni postupak protiv dužnika „Trudbenik“ a.d. Doboj. Nakon realizovane tri djelimične diobe, izmireni su svi troškovi stečajnog postupka, dugovi stečajne mase i sva priznata potraživanja povjeriocima prema Tabeli priznatih potraživanja u 100% ( 1.500.000,00 KM), a Poreska uprava RS je namirena kao razlučni povjerilac i povjerilac opšteg isplatnog reda u 100% iznosu. Nakon namirenja svih povjerilaca ( razlučnih i opšteg isplatnog reda) kod stečajnog dužnika ostao je neraspoređen novčani iznos od 1.331.982,24 KM, a koja sredstva su po odluci Odbora povjerilaca deponovana na depozit Okružnog privrednog suda Doboj. S obzirom da je ostalo neraspoređenih novčanih srestava na računu stečajnog dužnika, Okružni privredni sud Doboj je pozvao povjerioce nižeg isplatnog reda da prijave svoja potraživanja, a što znači da će Poreska uprava Republike Srpske naplatiti i zakonske zatezne kamate.

U toku trajanja stečajnog postupka zaprimljeno je od strane „ CITU MALL“ Pismo namjere od 05.11.2021. godine, u kojem je iskazana spremnost za kupovinu cjelokupne nepokretne imovine stečajnog dužnika po cijeni od 10.500.000,00 KM, a ispata kupoprodajne cijene i prenos vlasništva se trebao okončati do 31.12.2021. godine. Navedenu ponudu Odbor povjerilaca nije prihvatio zato što je ista bila dostavljena bez postupka javnog oglašavanja. Dana 17.02.2022. godine kod Okružnog privrednog suda Doboj zakazana je i održana Skupština povjerilaca na kojoj je, neposredno prije održavanja iste, zaprimljena ponuda GP „Gradip“ a.d. Prnjavor koji je iskazao spremnost za kupovinu cjelokupne imovine stečajnog dužnika ( pokretne i nepokretne) za kupoprodajnu cijenu od 12.000.000,00 KM, a isplata kupoprodajne cijene i prenos vlasništva se trebao realizovoti u roku od 60 dana. Stečajni sudija predmetnu ponudu nije stavio na razmatranje iz razloga što je ista pristigla neposredno prije Skupštine povjerilaca. Nakon toga, na sjednici Odbora povjerilaca ( koga su činili predstavnici: Pravobranilaštva Republike Srpske, Fonda PIO RS, Zavoda za zapošljavanje, Tehnogas - Kakmuž Petrovo i predstavnik radnika), donesena je odluka da se ponovo oglasi prodaja nepokretne imovine stečajnog dužnika što je i urađeno. Nepokretna imovina stečajnog dužnika prodana je putem javnog oglašavanja u martu 2022. godine kupcu „ CITU MALL“ d.o.o. Bijeljina po kupoprodajnoj cijeni od 12.000.000,00 KM. Ukazujemo da je zakonitim radom predstavnika Pravobranilaštva Republike Srpske i ostalih predstavnika u Odboru povjerilaca nepokretna imovina stečajnog dužnika prodana putem javnog oglašavanja za 12.000.000,00 KM jer su prethodno odbili ponudu od 10.500.000,00 KM, a koja je bila dostavljena bez postupka javnog oglašavanja.

3. U ovom dijelu ukazujemo na stečajni postupak nad privrednim društvom „RATARSTVO“ a.d. Nova Topola, a koji je prethodno prikazan na strani 54 ovog izvještaja u poglavlju - Zastupanje Poreske uprave Republike Srpske u stečajnim, likvdacionim, izvršnim i postupcima upisa i brisanja zakonske hipoteke.

IV POGLAVLjE

# POSLOVI UPRAVE PRAVOBRANILAŠTVA REPUBLIKE SRPSKE

## Materijalno – finansijsko poslovanje

Narodna skupština Republike Srpske donijela je Odluku o usvajanju Budžeta Republike Srpske za 2022. godinu broj: 02/1-021-1057/21 od 15.12.2021. godine („Službeni glasnik Republike Srpske“, broj 121/21). Sastavni dio ove odluke je budžet Republike Srpske za 2022. godinu. Operativni budžet Pravobranilaštva Republike Srpske za 2022. godinu utvrđen je u iznosu od 5.101.100 KM. U toku 2022. godine, donesena je odluka o rebalansu Budžeta.

Narodna skupština Republike Srpske donijela je Odluku o usvajanju rebalansa Budžeta za 2022. godinu broj: 02/1-021-556/22 od 31.05.2022. godine, („Službeni glasnik Republike Srpske“, broj 53/22). Sastavni dio ove odluke je Rebalans budžeta Republike Srpske za 2022. godinu. Operativni budžet Pravobranilaštva Republike Srpske za 2022. godinu po Rebalansu budžeta utvrđen je u iznosu od 5.344.100 KM.

Narodna skupština Republike Srpske donijela je Odluku o usvajanju Drugog rebalansa Budžeta za 2022. godinu broj: 02/1-021-1067/22 od 26.10.2022. godine („Službeni glasnik Republike Srpske“, broj 106/22). Sastavni dio ove odluke je Drugi rebalans budžeta Republike Srpske za 2022. godinu. Operativni budžet Pravobranilaštva Republike Srpske za 2022. godinu po rebalansu budžeta utvrđen je u iznosu od 5.516.800 KM.

U tabeli je prikazano izvršenje Budžeta u procentima za 2022. godinu u odnosu na konačan Budžet ( po Drugom rebalansu Budžeta).

Izvršenje budžeta za Pravobranilaštvo Republike Srpske u odnosu na konačan Budžet za 2022. godinu iznosi 97 %.

|  |  |  |  |  |  |
| --- | --- | --- | --- | --- | --- |
|  | **Budžetske stavke** | **Plan**  **budžeta** | **Izvršenje budžeta** | **Odstupanje** | **Izvršenje (%)** |
|  |  | **1** | **2** | **3** (2-1) | **4** (2/1h100) |
|  | **Konačan budžet za 2022. godinu** | **5.516.800** | **5.355.828** | **-160.972** | **97** |
| **11.** | **Rashodi za lična primanja zaposlenih** | **4.767.000** | **4.756.920** | **-10.080** | **100** |
| 11.1 | Rashodi za bruto plate zaposlenih | 4.410.000 | 4.453.325 | 43.325 | 101 |
| 11.2 | Rashodi za bruto naknade troškova i ostalih ličnih primanja | 120.000 | 133.035 | 13.035 | 111 |
| 11.3 | Rashodi za naknadu plata zaposlenih za vrijeme bolovanja | 167.000 | 130.556 | -36.444 | 78 |
| 11.4 | Rashodi za otpremnine i jednokratne pomoći | 70.000 | 40.004 | -29.996 | 57 |
| **22.** | **Rashodi po osnovu korištenja roba i usluga (2.1 do 2.7)** | **515.800** | **402.716** | **-113.084** | **78** |
| 22.1 | Rashodi po osnovu zakupa | 96.600 | 59.773 | -36.827 | 62 |
| 22.2 | Rashodi po osnovu utroška energije, komunalnih i komunikacionih usluga | 205.000 | 154.967 | -50.033 | 76 |
| 22.3 | Rashodi za režijski materijal | 65.000 | 47.589 | -17.411 | 73 |
| 22.4 | Rashodi za tekuće održavanje | 30.000 | 33.028 | 3.028 | 110 |
| 22.5 | Rashodi po osnovu putovanja i smještaja | 60.000 | 65.191 | 5.191 | 109 |
| 22.6 | Rashodi za stručne usluge | 30.000 | 16.672 | -13.328 | 56 |
| 22.7 | Ostali nepomenuti rashodi | 29.200 | 25.496 | -3.704 | 87 |
| **33.** | **Rashodi transakcija između istog nivoa vlasti** | **3.000** | **3.616** | **616** | **121** |
| 33.1. | Rashodi iz transakcija istog nivoa vlasti | 3.000 | 3.616 | 616 | 121 |
| **44.** | **Izdaci za nefinansijsku imovinu** | **16.000** | **12.960** | **-3.040** | **81** |
| 44.1 | Izdaci za nabavku opreme | 10.000 | 6.924 | -3.076 | 69 |
| 44.3 | Izdaci za auto - gume | 6.000 | 6.036 | 36 | 101 |
| **65** | **Ostali izdaci** | **215.000** | **179.617** | **-35.383** | **84** |
| 55.1. | Ostali izdaci iz transakcija sa drugim jedinicama vlasti | 215.000 | 179.617 | -35.383 | 84 |

* 1. **Rashodi za lična primanja zaposlenih**

Izvršenje na poziciji rashodi za lična primanja zaposlenih je u visini od 97% u odnosu na konačan Budžet za 2022. godinu, kako slijedi:

Rashodi za bruto plate u 2022. godini po konačnom Budžetu iznose 4.410.000 KM, izvršenje po ovoj stavci 4.453.325 KM, što je više za iznos od 45.325 KM, te u procentima izvršenje iznosi 101 % u odnosu na konačan Budžet iz razloga što je u toku godine Vlada Republike Srpske donijela Odluku broj:04/1-012-2-1574/22 od 19.05.2022. godine o najnižioj plati u Republici Srpskoj, odnosno cijena rada je porasla sa 100 na 110 KM („Službeni glasnik Republike Srpske“, broj 45/22) i Odluku broj:02/1-021-767/22 od 06.07.2022 godine, te Zakon o izmjenama Zakona o platama u institucijama pravosuđa Republike Srpske („Službeni glasnik Republike Srpske“, broj 68/22).

Rashodi za bruto naknade troškova i ostalih ličnih primanja zaposlenih po osnovu rada u 2022. godini po konačnom Budžetu iznose 120.000 KM, izvršenje po ovoj stavci 133.035 KM, više za 13.035,00 KM, u procetima 111% u odnosu na konačan Budžet.

Rashodi za naknadu plate za vrijeme bolovanja, roditeljskog odsustva i ostalih naknada plate u 2022. godini po konačnom Budžetu iznose 167.000 KM, izvršenje po ovoj stavci 130.556 KM, manje za iznos od 36.444 KM u odnosu na konačan Budžet, što u procentima iznosi 78%, iz razloga smanjenog broja radnika koji su bili na bolovanju.

Rashodi za otpremnine i jednokratne pomoći u 2022. godini po konačnom Budžetu iznose 70.000 KM, izvršenje po ovoj stavci 40.004 KM, manje za iznos od 29.996 KM, u odnosu na konačan Budžet, što u procentima iznosi 57%.

**1.3 Rashodi po osnovu korištenja roba i usluga**

Rashodi po osnovu korištenja roba i usluga u 2022. godini po konačnom Budžetu iznose 515.800 KM, izvršenje po ovoj stavci 402.716 KM, manje za 113.084 KM u odnosu na konačan Budžet, a što u procentima iznosi 78%.

Rashodi po osnovu zakupa u 2022. godini po konačnom Budžetu iznose 96.600 KM, izvršenje po ovoj stavci 59.773 KM, manje za 36.827 KM u odnosu na konačan Budžet, a što u procentima iznosi 62%, iz razloga što je u izvještajnoj godini došlo do potpisivanja Ugovora br. JP - 637-1/22 od 06.04. 2022. godine o zakupu poslovnih prostorija pod posebnim uslovima, sa Gradom Banja Luka, te su značajno smanjeni troškovi zakupnine.

Troškove ove poziciji čine:

412112 rashodi za zakup poslovnih objekata i prostora................................54.873 KM

412199 rashodi po osnovu ostalog zakupa ( parking mjesta )...........................4.900 KM

Pravobranilaštvo plaća zakupninu, i to: Sjedište zamjenika pravobranioca Banja Luka na osnovu Ugovora o zakupu Gradu Banja Luka; simboličnu naknadu Gradu Doboj za kancelarijski prostor koji koristi Sjedište zamjenika pravobranioca Doboj; simboličnu naknadu Opštini Vlasenica za kancelarijski prostor koji koristi Sjedište zamjenika pravobranioca Vlasenica; zakupninu preduzeću „Plants Global inc BiH“, d.o.o. Zvornik za kancelarijski prostor koji koristi sjedište zamjenika pravobranioca u Trebinju; i zakup Gradu Banja Luka za jedno parking mjesto.

* Rashodi po osnovu utroška energije, komunalnih, komunikacionih i transportnih usluga u 2022. godini po konačnom Budžetu iznose 205.000 KM, izvršenje po ovoj stavci 154.967 KM, manje za iznos od 50.033 KM u odnosu na konačan Budžet, a što u procentima iznosi 76% .

Troškove po ovoj poziciji čine:

412211 rashodi po osnovu utroška električne energije...........................7.035 KM

412212 rashodi za centralno grijanje.........................................................20.019 KM

412221 rashodi za usluge vodovoda i kanalizacije.....................................1.760 KM 412222 rashodi za odvoz smeća........................................................................1.570 KM

412229 rashodi za komunalne takse i usluge.................................................8.838 KM 412231 rashodi za korištenje fiksnog telefona ......................................13.298 KM

412233 rashodi za usluge korištenja interneta..........................................4.888 KM

412234 rashodi za poštanske usluge.......................................................... 97.559 KM.

* Rashodi za režijski materijal u 2022. godini po konačnom budžetu iznose 60.000 KM, izvršenje po ovoj stavci 45.789 KM, više za iznos od 17.411 KM u odnosu na drugi Rebalans budžeta, a što u procentima iznosi 73 %.

Troškove ove poziciji čine:

412311 rashodi za kompjuterski materijal...................................................7.915 KM

412312 rashodi za obrasce i papir............................................................. 11.778 KM

412313 rashodi za registratore, fascikle i omote......................................7.720 KM

412314 rashodi za kancelarijska pomagala......................................................975 KM

412319 rashodi za ostali kancelarijski materijal...................................11.817 KM

412321 rashodi za materijal održavanja čistoće...........................................884 KM

412329 rashodi za ostali materijal za održavanje čistoće...........................162 KM

412331 rashodi za dnevnu štampu......................................................................763 KM

412332 rashodi za službena glasila.............................................................4.574 KM

412333 rashodi za stučne časopise................................................................... 620 KM

412334 rashodi za knjige.....................................................................................337 KM

* Rashodi za tekuće održavanje u 2022. godini po konačnom Budžetu iznose 30.000 KM, izvršenje po ovoj stavci 33.028 KM, više za iznos od 3.028 KM u odnosu na Drugi rebalans budžeta, a što u procentima iznosi 110% .

Troškove ove poziciji čine:

412531 rashodi za održavanje prevoznih sredstava.................................22.237 KM

412534 rashodi za tekuće održavanje rashladne opreme................................363 KM

412539 rashodi za usluge materijala i tekuće popravke ..........................10.428 KM.

Pravobranilaštvo raspolaže sa 16 automobila. Česte su popravke i servisi zbog starosti - jedan automobil star 10 godina, a šest preko sedam godina, itd.

* Rashodi po osnovu putovanja i smještaja u 2022. godini po konačnom Budžetu iznose 60.000 KM, izvršenje po ovoj stavci 65.191 KM, više za iznos od 5.191 KM u odnosu na konačan Budžet, a što u procentima iznosi 109%.

Troškove ove poziciji čine:

412612 rashodi za smještaj i hranu na sl. putovanjima u zemlji.................5.794 KM

412614 rashodi po osnovu prevoza vlastitim automobilom u službene rhe ...............................................................................................................................373 KM

412619 ostali rashodi po osnovu službenih putovanja u zemlji..................612 KM

412629 ostali rashodi po osnovu službenih putovanja u inostranstvo..........11 KM

412631 rashodi po osnovu utroška benzina...............................................58.401 KM

* Rashodi za stručne usluge u 2022. godini po konačnom Budžetu iznose 30.000 KM, izvršenje po ovoj stavci 15.143 KM, manje za iznos od 9.857 KM u odnosu na konačan Budžet, a što u procentima iznosi 56%.

Troškove ove poziciji čine:

412721 rashodi za osiguranje vozila.............................................................5.321 KM

412722 rashodi za putno osiguranje................................................................... 64 KM

412725 rashodi za osiguranje zaposlenih......................................................3.184 KM

412729 rashodi za ostale usluge osiguranja.....................................................61 KM

412731 rashodi za grafičku obradu kopiranja................................................ 41 KM

412732 rashodi za objavljivanje tendera, oglasa, inf. tekst.......................1.442 KM

412733 rashodi za objavljivanje zakonskih i podz. akata ..............................1.070 KM

412739 rashodi za ostale usluge informisanja................................................75 KM

412751 rashodi za advokatske usluge................................................................ 619 KM

412759 rashodi za ostale pravne i administrativne usluge..........................606 KM

412773 rashodi za troškove licenci............................................................1.051 KM

412779 rashodi za ostale kompjuterske usluge............................................. 66,10 KM

412799 rashodi za ostale stručne usluge.....................................................1.843 KM

* Ostali nepomenuti rashodi u 2022. godini, po konačnom Budžetu iznose 29.200,00 KM, izvršenje po ovoj stavci 25.496 KM, manje za iznos od 3.704. KM u odnosu na konačan Budžet, a što u procentima iznosi 87 % .

Troškove ove poziciji čine:

412922 rashodi po osnovu kotizacije i seminara.............................................1.843 KM

412937 rashodi za bruto naknade po ugovoru o dijelu.................................10.084 KM

412944 rashodi za poklone...................................................................................1.613 KM

412972 rashodi po osnovu doprinosa za rehabilitaciju invalida 0,2% od bruto plate.........................................................................................................................9.499 KM

412973 rashodi takse za registraciju vozila.................................................2.287 KM

412999 Ostali nepomenuti rashodi..................................................................... 170 KM

Obrazloženje stavke 412937 - rashodi za bruto naknade po ugovoru o dijelu u 2022. godini - sklopljeni ugovori za: ažuriranje web sajta, e-mail adresa, i elektronsko uređivanje dokumenata, za održavanje čistoće u sjedištima zamjenika pravobranioca: Prijedor, Doboj, Trebinje, Vlasenica i Bijeljina, te ugovor za održavanje programa osnovnih sredstva.

* Rashodi iz transakcija razmjene unutar iste jedinice vlasti po konačnom Budžetu iznose 3.000,00 KM, izvršenje po ovoj stavci 3.616 KM, više za iznos od 616 KM u odnosu na konačan Budžet, a što u procentima iznosi 121%.

Rashodi iz transakcija razmjene unutar iste jedinice vlasti u iznosu od 3.616,19 KM, ovi troškovi su troškovi ugostiteljskog servisa ( bife ) za potrebe organa.

**1.4 Izdaci za nefinansijsku imovinu**

IZDACI ZA NEFINANSIJSKU IMOVINU po konačnom Budžetu za 2022. godinu iznose 16.000 KM, izvršenje po ovoj stavci 12.960 KM, manje za iznos od 3.041 KM u odnosu na konačan Budžet, a što u procentima iznosi 81% .

IZDACI ZA NABAVKU POSTROJENjA I OPREME po konačnom Budžetu za 2022. godinu iznose 10.000 KM, izvršenje po ovoj stavci 6.924 KM, manje za iznos od 3.076 KM u odnosu na konačan Budžet, a što u procentima iznosi 69%.

Troškove ove poziciji čine:

511324 izdaci za nabavku kancelarijskog inventara.........................................6.924 KM

IZDACI ZA ZALIHE MATERIJALA AUTO-GUMApo konačnom Budžetu iznose 6.000 KM, izvršenje po ovoj stavci 6.036 KM, više za iznos od 36 KM u odnosu na konačan Budžet, a što u procentima iznosi 101%.

OSTALIIZDACI IZ TRANSAKCIJA SA DRUGIM JEDINICAMA VLASTI po konačnom Budžetu iznose 215.000 KM, izvršenje po ovoj stavci 179.617 KM, manje za iznos od 35.383 KM u odnosu na konačan Budžet, a što u procentima iznosi 84 %.

Troškovi ove poziciju čine:

638111 izdaci za naknade plata za porodiljsko odustvo koji se refundiraju od Fonda obaveznog socijalnog osiguranja............................................................87.308 KM

638112 izdaci za porez na naknade plata za porodiljsko i ostalo odustvo koji se refundiraju od Fonda obaveznog socijalnog osiguranja.................................6.489 KM

638113 izdaci za doprinose na naknade plata za por. odustvo koji se ref. od Fonda obaveznog socijalnog osiguranja ........................................................................42.336 KM

638121 izdaci za naknade plata za vrijeme bolovanja koji se refundiraju od Fonda obaveznog socijalnog osiguranja........................................................................43.483 KM

UKUPNI RASHODI I IZDACI za 2022. godinu po konačnom Budžetu iznose 5.516.800 KM, izvršenje 5.355.829 KM, manje za iznos od 160.971 KM u odnosu na konačan Budžet, a što u procentima iznosi 97 % .

# PRAVNI I NORMATIVNI POSLOVI

U primjeni su bili sljedeći interni akti, i to: Pravilnik o unutrašnjoj organizaciji i sistematizaciji radnih mjesta u Pravobranilaštvu Republike Srpske („Službeni glasnik Republike Srpske“, broj 78/18), Pravilnik o obliku i izgledu službene legitimacije pravobranioca Republike Srpske i zamjenika pravobranioca Republike Srpske („Službeni glasnik Republike Srpske“, broj 21/19), Pravilnik o pečatatima i štambiljima u Pravobranilaštvu, Pravilnik o internim kontrolama i internim kontrolnim postupcima u Pravobranilaštvu, Pravilnik o Računovodstvu u Pravobranilaštvu, Pravilnik o obavljanju pripravničkog staža pripravnika u Pravobranilaštvu, Pravilnik o uslovima i načinu korištenja službenih vozila Pravobranilaštva; Pravilnik o posebnim naknadama; Pravilnik o disciplinskoj i materijalnoj odgovornosti zaposlenih u Pravobranilaštvu, Pravilnik o korišćenju sredstava reprezentacije u Pravobranilaštvu, Pravilnik o vođenju evidencija o prisustvu radnika na radu, Pravilnik o postupku direktnog sporazuma, Pravilnik o odlučivanju i glasanju Komisije za javne nabavke, Pravilnik o provođenju Zakona o zaštiti ličnih podataka u Pravobranilaštvu, Pravilnik o postupku zaštite od uznemiravanja na radu, Etički kodeks, Program rada Pravobranilaštva za 2022. godinu i Kadrovski plan Pravobranilaštva za 2022. godinu.

# STRATEGIJA BORBE PROTIV KORUPCIJE U REPUBLICI SRPSKOJ

Pravobranilaštvo Republike Srpske je nastavilo preuzimanje i vršenje stalnog nadzora nad provođenjem Plana integriteta Pravobranilaštva broj: JP-110/17 od 24.12.2017. godine, i izvještavanje rukovodioca. Odlukom broj:JP-306/22 od 29. 03. 2022. godine je imenovana radna grupa za izradu novog Plana integriteta Pravobranilaštva Republike Srpske, na period od četiri godine. Radna grupa je izradu Plana integriteta vršila kroz četiri faze po instrukcijama i pravilima Komisije za izradu i sprovođenje planova integriteta. Akcionim planom borbe protiv korupcije u Republici Srpskoj za period od 2018-2022. godine, koji je usvojila Vlada Republike Srpske, u okviru 4. strateškog cilja „Obezbjediti adekvatno korištenje infomaciono - komunikacionih tehnologija u cilju smanjenja mogućnosti pojave krupcije“, mjera/aktivnost 4.1.1. kreirati i implementirati IT rješenja za praćenje realizacije i izvještavanje realizovanih, mjera i aktivnosti usvojenih planova integriteta, Pravobranilaštvo je svrstano u drugu prioritetnu grupu za obuku i edukaciju za postupanje i izvještavanje o realizaciji planova integriteta po kreiranoj aplikaciji, a kojoj je prisustvovao menadžer integriteta.

## Implementacija aplikacije „Prijavi korupciju“

Uprava za informacione tehnologije je razvila Aplikaciju za izvještavanje o implementaciji Akcionog plana za borbu protiv korupcije. Pravobranilaštvo je donijelo Uputstvo o postupanju po prijavi sumnje na korupciju i druge nepravilnosti putem aplikacije ''Prijavi korupciju - APK''.  Putem imenovanog korisnika je obavješteno Ministarstvo pravde Republike Srpske da u izvještajnom periodu Pravobranilaštvo nije zaprimilo nijednu prijavu putem ove aplikacije, a koja se nalazi na zvaničnom sajtu organa - www.pravobranilastvors.net.

## Uputstvo o postupanju sa prijavom korupcije u Pravobranilaštvu Republike Srpske

Uputstvom o postupanju sa prijavom korupcije i obezbjeđenju zaštite lica koja prijavljuju korupciju u Pravobranilaštvu br. JP-463/17 od 29.12.2017. godine, se regulišu pitanja podnošenja i primanja prijave korupcije, postupanje sa prijavom korupcije, zaštita prava prijavioca korupcije, prava i obaveze pravobranioca Republike Srpske i zaposlenih u vezi sa prijavom korupcije, te druga pitanja koja su od značaja za prijavu korupcije i zaštitu prava lica koje prijavi korupciju u Pravobranilaštvu. U izvještajnom periodu ovaj organ nije zaprimilo nijednu prijavu.

## Uvođenje i razvoj sistema finansijskog upravljanja i kontrole

Pravobranilaštvo Republike Srpske je, u pogledu aktivnosti uspostavljanja i razvoja sistema finansijskog upravljanja i kontrole do danas usvojilo dva dokumenta ( izjava o misiji i viziji organa i popis poslovnih procesa). Misija Pravobranilaštva je da svojim djelovanjem doprinese zaštiti pravnog poretka Republike Srpske, povećanju stepena pravne sigurnosti, kako bi se obezbjedila dosljedna primjena propisa radi zaštite imovinskih prava i interesa zastupanih subjekata, poštujući principe jednoobraznosti u radu, povećanje javnosti i transparentnosti rada. Cilj je da se unapređenjem djelovanja zaposlenih u Pravobranilaštvu Republike Srpske, ekonomičnim korištenjem finasijskih i kadrovskih resursa, većim stepenom usaglašenosti rada republičkih organa, organa jedinica lokalne samouprave i drugih organizacija te dosljednom primjenom propisa, blagovremeno, pravično i efikasno obezbjedi zaštita imovinskih prava i interesa Republike Srpske, a samim tim i zaštita interesa njenih građana.

U izvještajnom periodu je donesen Plan rada za 2022. godinu broj:JP-83/22 od 26.01.2022. godine za uspostavljanje finansijskog upravljanja i kontrole u kojem su predviđene sve dalje aktivnosti, donesena je revidirana lista poslovnih procesa i procedura u Pravobranilaštvu Republike Srpske br. JP-867/22 od 28.11.2022. godine, izrađen je polugodišnji izvještaj broj:JP-563/22 od 13.7.2022. godine i godišnji izvještaj broj:JP-179/22 od 21.02.2022. godine koji se podnose Centralnoj jedinici za harmonizaciju Ministarstva finanasija Republike Srpske, i preduzete sve aktivnosti na izradi i objedinjavanju knjige poslovnih procesa u Pravobranilaštvu.

# STRUČNI KOLEGIJUM

Pravobranilac po potrebi saziva stručni kolegijum Pravobranilaštva koji sačinjavaju: pravobranilac, zamjenici pravobranioca, načelnici odjeljenja, a po potrebi i drugi zaposleni koje odredi pravobranilac. Na zahtjev pravobranioca, zamjenici pravobranioca predlažu i dostavljaju u pismenoj formi obrazložen prijedlog tačke/tačaka za dnevni red, sa prijedlogom zaključka i neophodnim prilozima. Stručni kolegijum razmatra: sva pitanja koja se odnose na obavljanje poslova iz nadležnosti Pravobranilaštva; najvažnija i najsloženija pravna sporna pitanja koja se pojavljuju tokom rada na konkretnim predmetima; probleme u primjeni zakona i drugih propisa na kojima se zasniva rad organa; zauzimanje pravnih stavova neophodnih za davanje mišljenja na ugovore koji se dostavljaju radi ocjene pravne valjanosti, a kako bi se izbjeglo različito postupanje i različita praksa u Pravobranilaštvu; pravne stavove sudova, itd. Zaključci stručnog kolegijuma su obavezujući na nivou Pravobranilaštva. Pravobranilac može po potrebi, pored stručnih kolegijuma koje saziva zamjenik pravobranioca u sjedištu zamjenika, sazvati vanredni stručni kolegijum u sjedištu zamjenika, radi razmatranja aktuelne problematike. Zamjenik pravobranioca, po potrebi, saziva stručni kolegijum sjedišta zamjenika i razmatra sva pitanja koja se odnose na obavljanje poslova iz nadležnosti sjedišta zamjenika i upoznaje pismenim putem pravobranioca, o zauzetim pravnim stavovima i pravnim mišljenjima, u vezi pravnih pitanja o kojima se raspravljalo. Održavani u kontinuitetu.

# PRISTUP INFORMACIJAMA

**Pravobranilaštvo Republike Srpske se stara o primjeni načela javnosti rada. U odredbi člana 6. Zakona o Pravobranilaštvu Republike Srpske („Službeni glasnik Republike Srpske“, broj 7/18), propisan je javan rad ovog organa tako da svako ima pravo na pristup informacijama u skladu sa odredbama propisa kojima se reguliše sloboda pristupa informacijama.** U izvještajnom periodu je bilo u radu sedam zahtjeva i svi su riješeni u zakonskom roku.

# DISCIPLINSKA KOMISIJA

Pravobranilaštvo Republike Srpske ima Disciplinsku komisiju, koju imenuje pravobranilac Republike Srpske, na period od četiri godine. U decembru 2022. godine pokrenut je jedan disciplinski postupak, koji nije okončan do kraja izvještajnog perioda.

# KOMISIJA ZA JAVNE NABAVKE

U 2022. godini Komisija za javne nabavke je putem otvorenog postupka provela nabavku kancelarijskog namještaja i nabavku hardvera i aktivne računarske opreme, za potrebe novoizgrađenog objekta Pravobranilaštva Republike Srpske. Konkurentskim zahtjevom za dostavu ponuda Komisija je provela postupak javne nabavke kancelarijskog materijala, postupak javne nabavke tonera za kopir aparate, štampače i faks aparate, postupak javne nabavke usluge održavanja službenih motornih vozila Pravobranilaštva Republike Srpske, postupak javne nabavke pogonskog goriva i tečnosti za pranje vjetrobrana za službena motorna vozila, te postupak javne nabavke usluge održavanja informatičke opreme u Pravobranilaštvu Republike Srpske. Ostale nabavke roba i usluga provedene su putem direktnog sporazuma, jer je njihova procijenjena vrijednost jednaka ili manja od iznosa od 6.000,00 KM.

# STUDENTSKA PRAKSA

Pravobranilaštvo Republike Srpske je ostvarilo saradnju sa Pravnim fakultetom u Banjoj Luci, na način da je sklopljen Sporazum o saradnji br. JP-139/19 od 01.02.2019. godine i br. JP-139-1/19 od 19.11.2019. godine, od kada je otpočela praksa studenata Pravnog fakulteta u Banjoj Luci i ista se obavljala u prostorijama Pravobranilaštva, gdje je praktična znanja steklo četredeset studenata.

U izvještajnom periodu nije realizovana saradnja zbog nedostatka adekvatnog kancelarijskog prostora. Nakon preselenja u novoizgrađeni poslovni objekat u Banja Luci osposobljena je Kancelarija za saradnju sa Univezritetom, u kojoj će se obavljati studentska praksa, te na taj način mladim pravnicima pružiti prilika da steknu neophodna pravna znanja.

V POGLAVLjE

# EDUKACIJA ZAPOSLENIH

U izvještajnom periodu je izrađen nacrt i plan učešća na naučnim edukacijama, a sve u cilju kontinuiranog stručnog usavršavanja i učešća na što većem broju edukacija i seminara, u skladu sa Naredbom pravobranioca Republike Srpske br. JP-498/18 od 07.08.2018. godine.

Pravobranilaštvo je, kao i prethodnih godina, na poziv JU „Centar za edukaciju sudija i javnih tužilaca u Republici Srpskoj“ uzelo učešće sa ostalim pravosudnim institucijama u izradi i kreiranju plana stručnog usavršavanja sudija i tužilaca u 2022. godini, na način da su predložene aktuelne teme za koje smatramo da zaslužuju veću pažnju kritičkog sagledavanja. Jedna tema je je prihvaćena i planirana je realizacija seminara u tekućoj godini.

Mišljenja smo da Pravobranilaštvo treba imati kontinuiranu i obaveznu obuku zaposlenih, te da ovaj problem treba sistemski regulisati s obzirom da su za realizaciju istog potrebna veća novčana izdvajanja ( troškovi kotizacija, smještaja i prevoza).

VI POGLAVLjE

# ZAKLjUČCI

1) Pravobranilaštvo Republike Srpske je, u kontinuiranoj saradnji sa institucijama Republike Srpske, onemogućilo Pravobranilaštvo BiH u pokušaju da protivno Ustavu, uknjiži pravo svojine na nepokretnostima na teritoriji Republike Srpske u korist Bosne i Hercegovine. Po odlukama Ustavnog suda BiH, koje su suprotne ustavu i zakonu neće se postupati, iste su nesprovodive. Poštujući Ustav Republike Srpske potrebno je odbaciti iz upotrebe termin „državna imovina BiH“, jer isti ne egzistira kao pravni pojam, niti se pominje u Aneksu 4. Dejtonskog sporazuma, s toga je potrebno zaustaviti nametanje ovog termina jer je pitanje imovine jasno definisano u članu 68. Ustava Republike Srpske. Pravobranilaštvo Republike Srpske, u saradnji sa institucijama Republike Srpske, skoro u potpunosti je upisalo imovinu na Republiku Srpsku, u narednom periodu nastavljamo aktivnosti upisa kao i aktivnosti raspolaganja imovinom od strane Vlade Republike Srpske i drugih zastupanih subjekata.

2) Pravobranilaštvo Republike Srpske je uspješno realizovalo aktivnosti na ostvarivanju i zaštiti imovine zastupanih subjekata u postupku izlaganja na javni uvid nepokretnosti i utvrđivanja prava na istim. Nastavićemo insistirati pred nadležnim organima, na izlaganju katastarskih opština / graničnoj liniji između Republike Srpske, Federacije BiH i Brčko Distrikta BiH, kao i prema graničnim područjima susjednih država ( Hrvatska, Srbija i Crna Gora).

3) Pravobranilaštvo Republike Srpske je u 2022. godini nastavilo saradnju sa Ministarstvom finansija Republike Srpske u izvršnom postupku namirenja Republike Srpske do cjelokupnog iznosa preko 28.000.000,00 KM od dužnika Uprave za indirektno oporezivanje BiH, a zbog neravnomjerne raspodjele indirektnih poreza. Kroz izvršni postupak je naplaćen dio potraživanja u iznosu od 4.593.004,97 KM, a sve iz razloga što Sud BiH i dalje odbija da provede izvršenje čime pokazuje pristrasnost u postupanju u korist UIO BiH, čemu smo se protivili. Pravobranilaštvo Republike Srpske će nastaviti postupak izvršenja do namirenja cjelokupnog iznosa bez obzira na opstrukcije Suda BiH.

4) Pravobranilaštvo Republike Srpske je, u saradnji sa republičkim institucijama, prvenstveno sa Republičkom upravom za geodetske i imovinsko pravne poslove, Banja Luka, uspješno nastavilo eksproprijaciju nepokretnosti u svrhu izgradnje auto–puta Banja Luka Prijedor; auto–puta Koridor „5c“ koji prolazi kroz teritoriju Republike Srpske i dionicu auto– puta Brčko–Bijeljina–Sremska Rača. Za dionicu Bijeljina–Sremska Rača izdata je građevinska dozvola i radovi su u toku. Tranzitni gasovod na trasi Šepak–Bijeljina je u potpunosti izgrađen i izdata je upotrebna dozvola za isti, te za gradsku mrežu u Bijeljini u dužini od oko 330 km. Očekuje se puštanje gasa u mrežu nakon političkog usaglašavanja stavova.

5) Pravobranilaštvo Republike Srpske će, kao i prethodnih godina, nastaviti sa osporavanjem odluka, određenih sudskih i upravnih organa, koje su donesene u predmetima: „Ribnjak“ a.d. - u stečaju Prnjavor, „RATAR“ a.d. Prnjavor – u stečaju, „Saničani“ a.d. Prijedor - u stečaju, „RATARSTVO“ a.d. Nova Topola, „Poljoprivreda“ Draksenić i dr., i neće dozvoliti, protivno ustavu i zakonu, prodaju javnih dobara, poljoprivrednog zemljišta, šuma i neizgrađenog gradskog građevinskog zemljišta, a koje nepokretnosti ne mogu biti predmet privatizacije, odnosno svojina privatno – pravnih i fizičkih lica, već su vlasništvo Republike Srpske. Pravobranilaštvo je u izvještajnom periodu upisalo više miliona kvadrata poljoprivrednog zemljišta u ovim i sličnim predmetima na Republiku Srpsku, odnosno onemogućen je upis subjektima koji za to nemaju pravo, odnosno onemogućen je upis nevlasnicima.

6) Pravobranilaštvo Republike Srpske je, u izvještajnom periodu, okončalo parnične sporove u vrijednosti oko 30 miliona KM u korist Republike Srpske i drugih zastupanih subjekata. S obzirom da je preostala naplata potraživanja po drugim pravosnažnim izvršnim presudama u korist Republike Srpske i drugih zastupanih subjekata u vrijednosti od preko 109 miliona KM, u narednom periodu zadatak Pravobranilaštva je da, sa ostalim institucijama Republike Srpske u što skorije vrijeme, naplati preostali iznos u izvršnim postupcima sa prioritetom na izvršni predmet koji se odnosi na potraživanje prema UIO BiH, u ukupnom iznosu oko 25 miliona KM.

7) Saradnja Pravobranilaštva Republike Srpske sa Poreskom upravom Republike Srpske i drugim nadležnim institucijama Republike Srpske dovela je do povećane naplate potraživanja u stečajnim postupcima, tako da su u samo dva predmeta, prikazana u ovom Izvještaja o radu FG„Birač“ a.d. Zvornik – u stečaju i Trudbenik a.d. Doboj, isplaćena potraživanja i uplaćena u korist budžeta Republike Srpske u iznosu od oko 44. miliona KM.

8) U izvještajnom periodu su završeni postupci javnih nabavki namještaja i informacionog sistema (hardver) za potrebe izgrađene zgrade Pravobranilaštva Republike Srpske u Banja Luci, sa potrebom budućeg softverskog uvezivanja svih organizacionih jedinica. Planirano preselenje je realizovano u prvom kvartalu tekuće godine.

9) Izmjenom zakonskih propisa o platama zaposlenih u institucijama pravosuđa Republike Srpske, koje je usvojila Narodna skupština Republike Srpske na prijedlog Vlade Republike Srpske, djelimično je popravljen materijalni status nosilaca pravobranilačke funkcije i ostalih zaposlenih. Imajući u vidu ostvarene rezultate, obim i kompleksnost poslova koje obavlja Pravobranilaštvo Republike Srpske, ravnopravan materijalni položaj sa ostalim zaposlenima u pravosudnim institucijama, sudijama i tužiocima, treba da ostane jedan od prioriteta u narednom periodu.

Naprijed navedeni zaključci su, između ostalog, obavezujući za sve osnovne i posebne organizacione jedinice Pravobranilaštva Republike Srpske i predstavljaju ujedno pravce djelovanja u ovoj i narednim godinama, a čiju realizaciju će pratiti pravobranilac Republike Srpske.

|  |  |  |
| --- | --- | --- |
| **PRILOG:** |  | **PRAVOBRANILAC REPUBLIKE SRPSKE** |
| **-** Tabele i dijagrami |  | Milimir Govedarica |